text:
ཁྱོད་ཀྱི་གནས་ཚུལ་འདི་ དོན་ཚན་གྱི་འདུ་ཚོགས་ཅིག་ཨིན་པའི་ མནོ་བསམ་གཏང་དགོ། དོན་ཚན་ཚུ་ དོན་མཚམས་ལས་ བསྡུ་བཞག་བཞགཔ་ཅིག་ཨིན། ནང་གསེས་དོན་ཚན་ (དཔེར་ན་ རྒྱལ་ཡོངས་ནང་ ལཱ་ངན་འབད་མི་གཙོ་ཅན་ཚུ་ འཚོལ་ནི་དང་ ཡང་ན་ གསང་བའི་མི་སྡེའི་བྱུང་རབས་དང་ འདི་གི་ཡར་འཕེལ་གྱི་རྒྱུ་རྐྱེན་) འདི་གཉིས་ལས་གཅིག་ ཁྱོད་རའི་ཞིབ་དཔྱད་ཀྱི་དོན་ཚན་སྦེ་བཟོ་སྟེ་ འདི་གི་སྐོར་ལས་ ཡོངས་རྫོགས་སྦེ་ འཚོལ་ཞིབ་འབད་དགོ། བརྗོད་དོན་སྦོམ་ཚུ་ ཆུང་སུ་ཅིག་བཟོ་སྟེ་ མི་ཚུ་གིས་ ཧ་གོ་ཚུགསཔ་བཟོ་དགོ། འདི་འགོ་བཙུགས་པའི་སྐབས་ བརྗོད་ཚིག་གཙོ་དོན་གྱིས་འགོ་བཙུགས་ཏེ་ གནས་ཚུལ་ལྷག་མི་ཚུ་ལུ་ ཁྱོད་ཀྱིས་དོན་ཚན་ག་ཅི་འདི་ ཞིབ་འཚོལ་འབད་དོ་ག་དང་ ཧེ་མ་བྱུང་ཡོད་པའི་གནས་སྟངས་དང་ ག་དེ་སྦེ་ འབྲེལ་བ་བཟོཝ་ཨིན་ན་གི་སྐོར་ལས་སླབ་དགོ་། དོན་ཚན་རེ་རེ་ནང་ གཤམ་འཁོད་ཚུ་ཚུད་དགོ།
- ༡. སྒྲུབ་བྱེད་ (ཁ་གསལ་། ལུང་འདྲེན། གནས་སྟངས་དང་ པར་རིས)
- ༢. ངེས་ཚིག་དང་ འགྲེལ་བཤད།
- ༣. སྐབས་དོན། ལོ་རྒྱུས། ཁྱད་པར ་ཡང་ན་ ག་བསྡུར།
- ༤. རྒྱུ་དང་འབྲས་བུ།
- ༥. དགག་སྒྲུབ་ཀྱི་རྩོད་པ།
- ༦. དབྱེ་ཞིབ་ ཡང་ན་ གྲུབ་འབྲས།
ཉིན་བསྟར་གསར་ཤོག་ནང་ལཱ་འབད་མི་ གནས་ཚུལ་བསྡུ་བཀོདཔ་ཚུ་གིས་ ཆུང་ཀུའི་བསྒང་ལས་ གོམས་གཤིས་ཚུད་ཡོད་པའི་ དོན་མཚམས་བཟོ་སྟེ་ འཆར་གཞི་བརྩམ་ཐོག་ལས་ འདྲི་ནི་འདི་ མགྱོགས་པ་ར་ བཀོ་བཞགཔ་ཨིན། འདི་ཡང་ གནས་ཚུལ་གསར་ཤོག་ཚུ་གིས་ ཁོང་གི་གནས་ཚུལ་ཚུ་ དོན་མཚམས་ཐོག་ལུ་ གསལ་སྟོན་མི་འབད་ནི་རྩིས་ཨིན། རྩོམ་སྒྲིགཔ་འོག་མ་གིས་ དོན་མཚམས་ཚུ་ཕྱེ་སྟེ་ གྱལ་ཐེབས་ཅིག་བཙུགས་ནི་དང་ ཡང་ན་ གཅིག་ཁར་བསྡབས་ཏེ་ ས་སྟོང་སྲུང་བཞགཔ་ཨིན། འདི་གི་སྐོར་ལས་ ཚ་གྱང་ལང་མི་དགོ། དོན་མཚམས་འདི་ གནས་ཚུལ་ཆ་མཉམ་ནང་ ཁག་ཆེ་བའི་ཆ་ཤས་ཅིག་ཨིན། ཁྱོད་རའི་ཁ་ཐུག་ལས་ འཆར་གཞི་བརྩམ་སྟེ་ དོན་མཚམས་ཐོག་ལས་རང་འབྲི་དགོ། སྒྲིག་བཀོད་ཀྱི་ཐད་ཁར་ལྷོདཔ་ད་ རྩོམ་སྒྲིགཔ་འོག་མ་གིས་ ཤུལ་ལས་བལྟ་སྟེ་འབད་འོང་།


c: text/html

text:
LibreOffice 7.4 Help
Click the arrow next to the Font Color icon to activate a toolbar from which you can choose from a range of colors.
ཡིག་གཟུགས་ཚོས་གཞི།
འོག་གི་འདི་LibreOffice རྩོམ་འབྲི་པ་རྐྱངམ་ཅིག་ལུ་འཇུག་སྤྱོད་འབདཝ་ཨིན་: ཁྱོད་ཀྱིས་ཚིག་ཡིག་སེལ་འཐུ་མ་འབད་བའི་སྐབས་ལུ་ཨེབ་གཏང་ཐུང་ཀུ་དང་གཅིག་ཁར་ངོས་དཔར་ཨེབ་གཏང་པ་ཅིན་ དེ་ལས་མཱའུསི་དཔག་བྱེད་དེ་གི་འབྱུང་སྣང་བསྒྱུར་བཅོས་འབདཝ་ཨིནམ་དང་པེནཊི་ཀེན་བཟུམ་སྦེ་བཀྲམ་སྟོན་འབདཝ་ཨིན། ཚིག་ཡིག་མངའ་ཁོངས་ཀྱི་ཡན་ཆད་འདྲུད་ནི་ལུ་མཱའུསི་ལྡེ་མིག་ཨེབ་པ་གཅིག་ཁར་པེནཊི་ཀེན་བརྡ་མཚོན་འདི་ལག་ལེན་འཐབ། འ་ནི་མངའ་ཁོངས་འདི་གིས་སེལ་འཐུ་འབད་ཡོད་པའི་ཚོས་གཞི་འབགཔ་ཨིན། ལས་འགན་འདི་ངོས་དཔར་མ་ཨེབ་ཚུན་ཚོད་དང་ཁྱོད་ཀྱིས་མ་འདྲུད་པར་ཨེབ་གཏང་མ་འབདཝ་ཚུན་ཚོད་ཡང་ན་ཁྱོད་ཀྱིས་ཐར་ལྡེ་མ་ཨེབ་ཚུན་ཚོད་དུས་ཡུན་རིངམ་སྦེ་ཤུགས་ལྡན་སྦེ་ལུསཔ་ཨིན།
འོག་གི་(LibreOffice རྩོམ་འབྲི་པ་ ཀེལསི་ ཨིམ་པེརེསི་)འདི་ཚད་གཞི་ཚུ་ཆ་མཉམ་ལུ་འཇུག་སྤྱོད་འབདཝ་ཨིན་: ཚོས་གཞི་གཞན་མི་འབག་ནི་ཨིན་མི་ཚིག་ཡིག་སེལ་འཐུ་འབད་ དེ་ལས་ཁྱོད་ལུ་ལག་ཆས་ཕྲ་རིང་གུ་དགོ་མི་ཚོས་གཞི་ཨེབ་གཏང་།

robotstxt: allowed

filter: keep


text:
༉ བེང་ཀོག་ལུ་ཡོད་མི་ འབྲུག་གི་གཞུང་ཚབ་ཡིག་ཚང་གི་ འགོ་འཛིན་བགྲེསཔ་ བཙན་དྲགས་སྟོབས་རྒྱས་ཀྱིས་ ཐིམ་ཕུག་རྫོང་ཁག་ཁྲིམས་འདུན་གྱིས་གནང་མི་ འཁྲུན་ཆོད་ལུ་ བསམ་པ་མ་རྫོགས་པར་ ཆེ་མཐོ་ཁྲིམས་འདུན་ལུ་ ཁ་ཙ་ མཐོ་གཏུགས་འབད་ཡོདཔ་ཨིན་པས།
ཆེ་མཐོ་ཁྲིམས་འདུན་གྱི་ དྲང་དཔོན་ཅིག་གིས་ བཤད་མིའི་ནང་ ཉེས་ཅན་དེ་གིས་ མཐོ་གཏུགས་འབད་ནིའི་དོན་ལུ་ ཆེ་མཐོ་ཁྲིམས་འདུན་ལུ་ ཐོ་བཀོད་འབད་ཡོདཔ་ཨིན་རུང་ མཐོ་གཏུགས་ཀྱི་གནད་དོན་ཚུ་ མི་ཤེས་པས་ཟེར་ཨིན་པའི་ཁར་ སྙན་གསན་གྱི་ ཚེས་གྲངས་དེ་ཡང་ གཏན་འཁེལ་མ་བཟོ་བར་ཡོད་ཟེར་ཨིན་པས།
བཙན་དྲགས་སྟོབས་རྒྱས་ཀྱི་རྒྱབ་མི་ ཆོས་གྲགས་ཀྱིས་ སླབ་མིའི་ནང་ ཁོ་རའི་རྩོད་རྩ་གིས་ མཐོ་གཏུགས་འབད་ཡོད་རུང་ ད་ལྟོ་ མཐོ་གཏུགས་ཀྱི་ གནད་དོན་ཚུ་ལུ་ གྲོས་བསྟུན་འབད་བའི་བསྒང་ཡོད་ཟེར་ཨིན་པའི་ཁར་ གློད་གྲོལ་གྱི་དོན་ལུ་ ཉེས་ཅན་གྱི་ ནང་མི་བཟའ་ཚང་ཚུ་དང་གཅིག་ཁར་ བསྟུན་གྲོས་འབད་དགོཔ་ཡོད་ཟེར་ཨིན་པས།
འགོ་འཛིན་བགྲེསཔ་ལུ་ ཐིམ་ཕུག་རྫོང་ཁག་ཁྲིམས་འདུན་གྱིས་ སྤྱི་ཟླ་༥ པའི་ཚེས་༢༢ ལུ་ མ་དངུལ་ལོག་སྤྱོད་དང་འབྲེལ་བའི་ ཉེས་འཛུགས་ཁག་༡༢ ཀྱི་དོན་ལུ་ བཙོན་ཁྲིམས་ལོ་༩ དང་ཟླཝ་༡ བཀལ་ཡོདཔ་ཨིན་པས།
བཙན་དྲགས་སྟོབས་རྒྱས་ལུ་ བེང་ཀོག་ལུ་ སྨན་བཅོས་འབད་བར་བཏང་མི་ འབྲུག་པའི་ནདཔ་ཚུ་གི་དོན་ལུ་ ཟད་འགྲོ་བཏང་མི་ དངུལ་ཀྲམ་ས་ཡ་༡༦.༢༣ ལོག་སྤྱོད་འབད་ཡོདཔ་ལས་ ལོག་སོར་ཆུད་འབད་དགོ་པའི་ བཀའ་རྒྱ་བཏོན་ཡོདཔ་ད་ ཁོ་གིས་ མ་དངུལ་ལོག་སྤྱོད་འབད་མིའི་གྲས་ལས་ སྤྱི་ལོ་༢༠༡༡ ཟླ་༡༢ པའི་ཚེས་༣༠ ལུ་ བེང་ཀོག་ལུ་ཡོད་མི་ བུམ་རང་རེ་སྨན་ཁང་ནང་ ངོ་མིང་ ཀི་སོང་དབང་ཟེར་མིའི་དོན་ལུ་ སྨན་བཅོས་ཟད་འགྲོ་སྦེ་ ཐའི་གི་ཏི་རུ་ བཱཐ་ས་ཡ་༡.༧༣ བཏང་ཡོད་མི་དེ་ མཐོ་ཤོས་ཨིན་པས།
ནདཔ་དེ་ སྤྱི་ལོ་༢༠༠༩ ལུ་ ཐིམ་ཕུག་ལུ་ སྟོན་པ་རྡོར་གདན་མའི་སྐུ་འདྲ་ བཞེངས་པའི་སྐབས་ ཐུག་རྐྱེན་བྱུངམ་ལས་ སྐུ་བཞེངས་མི་གཞི་ཚོགས་ཀྱིས་ སྨན་བཅོས་ཀྱི་ ཟད་འགྲོ་སྦེ་བཏང་ཡོད་རུང་ ཁོ་གིས་ སྨན་ཁང་དེ་ལུ་མ་སྤྲོད་པར་ ལོག་སྤྱོད་འབད་ནུག་ཟེར་ ཉེས་འཛུགས་འབད་ཡོདཔ་ཨིན་པས།
དེ་མ་ཚད་ ཁོ་རའི་ ཚེ་འདས་ཨའི་དེ་ཡང་ སྨན་ཁང་དེ་ནང་ སྨན་བཅོས་འབད་བའི་སྐབས་ དངུལ་ཀྲམ་ས་ཡ་༦.༠༣༢ ཟད་འགྲོ་བཏང་ཡོད་མི་དེ་ཡང་ མ་སྤྲོད་པར་ཡོདཔ་ལས་ གཞུང་གིས་སྤྱི་ལོ་༢༠༡༡ ཟླ་༡༢ པའི་ཚེས་༣༠ ལུ་ རྩིས་སྒྲིག་མ་འབད་བར་ བཞག་ཡོདཔ་ད་ བྱ་ངན་དེ་ཚུ་ ཡིག་ཚང་གི་དབང་ཚད་ ལོག་སྤྱོད་འབད་བའི་ཉེས་འཛུགས་ཨིནམ་སྦེ་ བརྩིས་ཡོདཔ་ཨིན་པས།
ཁོ་གིས་ ཨའི་གི་དོན་ལུ་བཏང་མི་ ཟད་འགྲོ་དང་ ལོག་སྤྱོད་འབད་མི་ཚུ་ག་ར་ གཞུང་ལུ་ ལོག་སོར་ཆུད་འབད་དགོ་པའི་ཁར་ ཁོ་ར་ བེང་ཀོག་ལུ་སྡོད་པའི་སྐབས་ སྡོད་ཁྱིམ་གྱི་འཐུས་དང་ འཐུས་གཞན་ཚུ་ འཐོབ་ནི་ཡོད་མི་དེ་ལས་ ཁྱིམ་གྱི་ཇོ་བདག་ལས་ ཟླ་རིམ་བཞིན་དུ་ བཱཐ་༥༥༠༠ རེ་ ཁོ་ར་གིས་ལེན་ཏེ་ སྒེར་སྤྱོད་འབད་ཡོདཔ་ཨིན་པས།
ཁོ་ལུ་ ཉེས་འཛུགས་བསྡོམས་ཀྱིས་ ཁག་༩ འབད་བའི་ ཁོ་གིས་ སྤྱི་ལོ་༢༠༡༠ ལུ་ ཐིམ་ཕུག་ལུ་ སཱག་ཞལ་འཛོམས་འཚོགས་པའི་སྐབས་ བློན་པོའི་གདན་ས་ནང་ མཁོ་སྒྲུབ་དང་འབྲེལ་བའི་ དངུལ་ཀྲམ་༤༩༢,༩༨༠ རྩིས་སྒྲིག་མ་འབད་བར་ ཡོད་མི་དེ་ཡང་ ལོག་བཏབ་བཅུག་ཡོདཔ་ཨིན་པས།
ངན་ལྷད་བཀག་སྡོམ་ལྷན་ཚོགས་ཀྱིས་ ཉེས་འཛུགས་དེ་ལུ་ ཞིབ་དཔྱད་འབད་ནིའི་དོན་ལུ་ ལོ་༣ འགོར་ཡོདཔ་ད་ ད་རུང་ལོ་༡ སྙན་ཞུ་བཟོ་ནིའི་དོན་ལུ་ འགོར་ཡོདཔ་ཨིན་པས།
ཁོ་གིས་ བྱ་ངན་དེ་ཚུ་འབད་བའི་སྐབས་ གཞུང་ཚབ་ཡིག་ཚང་གིས་ མ་ཤེསཔ་སྦེ་འབད་ཡོད་པའི་ཁར་ གཞུང་གིས་ བེང་ཀོག་ལུ་ ངོས་འཛིན་འབད་ཡོད་མི་ སྨན་ཁང་ཚུ་ནང་ འབྲུག་མི་ནདཔ་ཚུ་གི་ ཟད་འགྲོ་བཏང་པའི་སྐབས་ ཏི་རུ་ཚུ་ དུས་ཚོད་ཁར་ བཏང་སྟེ་ཡོད་རུང་ ཁོ་གིས་ མ་སྤྲོད་པར་བཞག་ཡོདཔ་ཨིན་པས།
སྤྱི་ལོ་༢༠༠༧ ལས་༢༠༡༡ ཚུན་གྱི་བར་ན་ ཞིབ་དཔྱད་འབད་བའི་སྐབས་ ངན་ལྷད་བཀག་སྡོམ་ལྷན་ཚོགས་ཀྱིས་ ཉེས་ཅན་དེ་གིས་ སྤྱི་ལོ་༢༠༠༨ ཟླ་༧ པ་ལས་ སྤྱི་ལོ་༢༠༡༠ ཟླ་༡༢ པའི་བར་ན་ སྨན་བཅོས་དང་ གཞན་སྨན་བཅོས་དང་འབྲེལ་བའི་ གནད་དོན་ཚུའི་དོན་ལུ་ ཟད་འགྲོ་སྦེ་ ཡུ་ཨེསི་ཌོ་ལར་ས་ཡ་༡.༤ དང་ ས་ཡ་༦༣.༥ དེ་ཅིག་ ཁོ་གིས་བཏོན་ཡོདཔ་སྦེ་ མཐོང་ཡོདཔ་ད་ མ་དངུལ་དེ་ཚུ་ སྨན་བཅོས་ཀྱི་དོན་ལུ་མ་བཏང་པར་ ལོག་སྤྱོད་འབད་ཡོདཔ་ ཨིན་པའི་གནས་ཚུལ།
བཀྲིས་བསྟན་འཛིན།


text:
- ཆ་འཇོག་གྲུབ་པའི་སྲིད་བྱུས་ཚུ། – ཕབ་ལེན་འབད་ས།
- ལྷན་ཐབས་མ་དངུལ་ ༢༠༡༦ ཅན་མ། – ཕབ་ལེན་འབད་ས།
- དཔལ་འབྱོར་གོང་འཕེལ་སྲིད་བྱུས་ ༢༠༡༠ ཅན་མ། – ཕབ་ལེན་འབད་ས།
- མི་མང་བུ་ལོན་སྲིད་བྱུས་ ༢༠༡༦ ཅན་མ། – ཕབ་ལེན་འབད་ས།
- ཆང་གི་སྲིད་བྱུས ༢༠༡༦ ཅན་མ། – ཕབ་ལེན་འབད་ས།
- མི་སྡེ་བརྡ་བརྒྱུད་སྲིད་བྱུས་ ༢༠༡༦ ཅན་མ། – ཕབ་ལེན་འབད་ས།
- ནང་འཁོད་གློགས་མེ་རིན་གོང་སྲིད་བྱུས་ ༢༠༡༦ ཅན་མ། – ཕབ་ལེན་འབད་ས།
- མི་སྡེ་སྒེར་སྡེ་མཉམ་འབྲེལ་སྲིད་བྱུས་ ༢༠༡༦ ཅན་མ། – ཕབ་ལེན་འབད་ས།
- ཆོ་ཐམ་སྲོད་ལེན་སྲིད་བྱུས་ ༢༠༡༥ ཅན་མ། – ཕབ་ལེན་འབད་ས།
- འབྲུག་གི་རྒྱང་འཕྲིན་དང་གློག་རིག་ཡོངས་འབྲེལ་ཞབས་ཏོག་སྲིད་བྱུས་ ༢༠༡༤ ཅན་མ། – ཕབ་ལེན་འབད་ས།
- འབྲུག་གི་ བཟའ་འཐུང་དང་ཟས་བཅུད་ཅན་གྱི་སྲིད་བྱུས་༢༠༡༤ ཅན་མ། – ཕབ་ལེན་འབད་ས།
- རྒྱལ་ཡོངས་གློག་བརྙན་སྲིད་བྱུས་ ༢༠༡༣ ཅན་མ། – ཕབ་ལེན་འབད་ས།
- རྒྱལ་ཡོངས་ལཱ་གཡོག་གི་སྲིད་བྱུས་ ༢༠༡༣ ཅན་མ། – ཕབ་ལེན་འབད་ས།
- རང་བཞིན་སླར་འབྱུང་འཐོན་སྐྱེད་ཀྱི་ཞིབ་འཚོལ་སྲིད་བྱུས་ ༢༠༡༢ ཅན་མ། – ཕབ་ལེན་འབད་ས།
- ཁྲོམ་སྡེའི་མ་དངུལ་སྲིད་བྱུས་ ༢༠༡༢ ཅན་མ། – ཕབ་ལེན་འབད་ས།
- ནང་བཟོ་ ཚོང་ལཱ་བར་མ་དང་ཆུང་ཀུའི་སྲིད་བྱུས་ ༢༠༡༢ ཅན་མ། – ཕབ་ལེན་འབད་ས།
- འབྲུག་གི་མཐོ་རིམ་ཤེས་ཡོན་སྲིད་བྱུས་ ༢༠༡༠ ཅན་མ། – ཕབ་ལེན་འབད་ས།
- འབྲུག་གི་རྒྱལ་ཡོངས་མི་སྟོབས་གོང་འཕེལ་སྲིད་བྱུས་ ༢༠༡༠ ཅན་མ། – ཕབ་ལེན་འབད་ས།
- རྒྱལ་ཡོངས་གསོ་བའི་སྲིད་བྱུས། – ཕབ་ལེན་འབད་ས།
- རྒྱལ་ཡོངས་ན་གཞོན་སྲིད་བྱུས། – ཕབ་ལེན་འབད་ས།
- ཕྱིའི་མ་རྩ་གཞི་བཙུགས་སྲིད་བྱུས་ ༢༠༡༠ ཅན་མ། – ཕབ་ལེན་འབད་ས།
- འབྲུག་གི་མི་སྡེ་དཔལ་འབྱོར་གོང་འཕེལ་སྲིད་བྱུས་ ༢༠༡༡༠ ཅན་མ། – ཕབ་ལེན་འབད་ས།
- འབྲུག་གི་རྒྱལ་ཡོངས་ནགས་ཚལ་སྲིད་བྱུས་ ༢༠༠༩ ཅན་མ། – ཕབ་ལེན་འབད་ས།


text:
ཁྱོད་ཀྱི་གནས་སྡུད་དེ་ སྲ་མཛོད་ ཡང་ན་ གློག་གནས་ ཡང་ན་ སྤིན་གློག་ཅིག་ནང་ བསགས་བཞག་ཡོད་པའི་སྐབས་ གནས་སྟངས་དེ་ལུ་ “ངལ་གསོ་ནང་ཡོད་པའི་གནས་སྡུད་” ཟེར་སླབ་ཨིན། གནས་སྟངས་གཞན་གཉིས་ཡོད་མི་ཚུ་ཡང་ “ལག་ལེན་ནང་ཡོད་པའི་གནས་སྡུད་” དང་ “འགྲོ་འགྲུལ་ནང་ཡོད་པའི་གནས་སྡུད་” ཟེར་སླབ་ཨིན། ལེའུ་འདི་གིས་ ཁྱོད་ལུ་བརྡ་དོན་དེ་ཚུ་ གནས་རིམ་རེ་རེ་བཞིན་དུ་ལུ་ ཉེན་སྲུང་འབད་ཐངས་སྟོནམ་དང་གཅིག་ཁར་ དོན་ཚན་ཡན་ལག་འདི་གིས་ ཁྱོད་ཀྱི་ཡོངས་འབྲེལ་ནང་ ཁྱོད་རའི་ཡིག་སྣོད་ཚུ་ལུ་ འཛུལ་སྤྱོད་ཡོད་མི་ཚུ་ བཀག་ཐབས་ལུ་ གཙོ་བོར་བཏོནམ་ཨིན།
ཐབས་ཤེས་དང་པ་འདི་ ཁྱོད་རའི་ལེབ་ཊོབ་ ཡང་ན་ གློག་རིག་ནང་གི་ བདག་སྐྱོང་པའི་ཁ་བྱང་གི་གསང་ཡིག་ སོར་སྒྱུར་འབད་ནི་འདི་ཨིན། རེ་ཚེ་སྐབས་ བདག་སྐྱོང་པའི་གསང་ཡིག་མེད་པར་ ཐུང་ཀུ་ཙམ་ཅིག་འོངམ་ཨིན། འདི་གི་སྐབས་ལུ་ གློག་རྐུན་(hacker) ཚུ་གིས་ ཐབས་འཕྲུལ་ནང་ འཇམ་ཏོང་ཏོ་སྦེ་ འཛུལ་སྤྱོད་འབད་ཚུགསཔ་ཨིན། ཐབས་ཤེས་གཉིས་པ་འདི་ ཁྱོད་རའི་གློག་རིག་འདི་ བདག་སྐྱོང་པའི་ཐོབ་དབང་ཐོག་ལས་ ལག་ལེན་འཐབ་ནི་ མར་ཕབ་རྐྱབ་ནི་འདི་ཨིན། ཝིན་ཌོསི་རིམ་ལུགས་གུ་ གནས་བཞིན་ཡོད་པའི་ གློག་རིག་ ཡང་ན་ ལེབ་ཊོབ་ཅིག་གིས་ ལག་ལེན་པ་གཙོ་བོ་དེ་ལུ་ རང་བཞིན་གྱིས་ ཐོབ་དབང་ཧྲིལ་བུམ་བྱིནམ་ཨིན། ཁྱོད་རའི་གློག་རིག་ བདག་སྐྱོང་པའི་ཁ་བྱང་གསརཔ་ཅིག་ གཞི་བཙུགས་འབད་ཞིནམ་ལས་ གལ་གནད་ཆེ་བའི་སྐབས་ལུ་རྐྱངམ་གཅིག་ ལག་ལེན་འཐབ་དགོ། ཁྱོད་རའི་སྤྱིར་བཏང་ཁ་བྱང་གི་ ལག་ལེན་པའི་ཐོབ་དབང་དེ་ ཚད་བཟུང་འབད་དགོ། འདི་གིས་ཁྱོད་ཀྱི་ཐབས་འཕྲུལ་ཚུ་ལུ་ གནོད་མཉེན་གྱིས་ གནོདཔ་བཀལ་ནིའི་ གོ་སྐབས་མར་ཕབ་འབདཝ་ཨིན། དེ་ཡང་ ཁྱོད་ལུ་རིམ་ལུགས་གཞན་ གཞི་བཙུགས་འབད་ནིའི་ ཐོབ་དབང་མེད་ནི་དེ་གིས་ཨིན། དེ་ཚུ་གཞན་གྱིས་ལོག་སྤྱོད་འབད་ནི་ལས་བཀག་ཐབས་ལུ་ སྐུ་མགྲོན་ཁ་བྱང་ཚུ་ཡང་ བཞག་ནི་མི་འོང་།
བརྡ་གསང་ལུ་བསྒྱུར་བ།
ཐབས་ཤེས་ཤུལ་མམ་དེ་ ཁྱོད་རའི་ཐབས་འཕྲུལ་དང་ དེ་ནང་ཡོད་པའི་གནས་སྡུད་ཚུ་ལུ་ བརྡ་གསང་ལུ་བསྒྱུར་དགོ། བརྡ་གསང་ལུ་བསྒྱུར་བ་ཟེར་མི་འདི་ གློག་འཕྲིན་ ཡང་ན་ བརྡ་དོན་ཚུ་ གསང་བ་ལུ་སོར་བསྒྱུར་ཐོག་ལས་ ཡི་གུ་དེ་ གསང་བ་མེནམ་བཟོ་ནིའི་ གསང་ཡིག་ངོ་མ་ཡོད་མི་ གནང་བ་ཅན་གྱི་མི་ངོ་ཚུ་གིས་ ལྷག་ཚུགས་ནི་མ་གཏོགས་ གཞན་གྱིས་ལྷག་མི་ཚུགས། གློག་རྐུན་ཚུ་གིས་ རིམ་ལུགས་ནང་ འཇམ་ཏོང་ཏོ་སྦེ་ ཧམ་སྤྱོད་འབད་ནི་ལས་བཀག་ཐབས་ལུ་ གསང་ཡིག་སྒྲིང་སྒྲིང་ཅིག་ ལག་ལེན་འཐབ་དགོ། དེ་འབདཝ་ད་ བརྡ་གསང་ལུ་བསྒྱུར་ནི་དེ་གིས་ ཁྱོད་ཀྱི་ཐབས་འཕྲུལ་ཚུ་ ཨ་རྟག་དང་འཕྱདཔ་ད་ ལྷོད་སུ་ཅིག་བཟོཝ་ཨིནམ་ སེམས་ཁར་བཞག།
སྲ་མཛོད་གསང་བརྡ་ལུ་བསྒྱུར་ཚུལ
ཁྱོད་ཀྱི་ཁྱིམ་གྱི་སྒོ་ཁར་ མི་གསརཔ་ཚུ་ ནང་ན་འཛུལ་ནི་ལས་བཀག་ཐབས་ལུ་ སྒོ་ར་སྦོམ་ཅིག་ཡོད་མི་ལུ་ མནོ་བསམ་གཏང། སྒོ་ར་དེའི་ནང་ན་ལས་ ལྕགས་ཐག་་ཚུ་ལུ་ ལྡེ་མིག་རྐྱབ་སྟེ་མ་གཏོགས་ ཉེན་སྲུང་མེད། སྒོ་ར་འདི་ ཁྱོད་ཀྱི་སྲ་མཛོད་བཟུམ་ཅིག་ཨིན། སྲ་མཛོད་འདི་ བརྡ་གསང་ལུ་བསྒྱུར་ནི་དེ་གིས་ ཁྱོད་ཀྱི་གློག་རིག་གུ་ ཉེན་སྲུང་གི་ལྕགས་ཐག་བཏགས་ཏེ་ ཧམ་སྤྱོད་འབད་མི་ཚུ་ ནང་ན་འཛུལ་ནི་ལུ་ ལཱ་ཁག་བཟོཝ་ཨིན། ལྕགས་ཐག་ཚུ་ སྒྲིང་སྒྲིང་ཡོདཔ་བཟོ་ནི་ལུ་ AES 256འདི་ལག་ལེན་འཐབ། འ་ནཱི་འདི་ ད་ལྟོ་ཚུན་ཚོད་ཀྱི་བར་ན་ཐོན་ཡོད་པའི་ གསང་བརྡ་ལུ་བསྒྱུར་ནིའི་ཐབས་ལམ་ མཐར་འཁྱོལ་ཅན་ཅིག་ཨིན། ཁྱོད་ཀྱི་སྲ་མཛོད་ གསང་བརྡ་ལུ་བསྒྱུར་ནིའི་ མཉེན་ཆས་གཞན་ཡང་ ཝིན་ཌོསི་གི་དོན་ལུ་VeraCryptདང་ མེཀ་གི་དོན་ལུ་ FileVaultཡོད།
གནས་སྡུད་གསང་བརྡ་ལུ་བསྒྱུར་ཚུལ།
ཁྱོད་རའི་སྲ་མཛོད་ གསང་བརྡ་ལུ་བསྒྱུར་བའི་བསྒང་ལས་ དེ་ནང་ཡོད་པའི་གནས་སྡུད་ཡང་ རང་བཞིནགྱིས་ ལྡེ་མིག་རྐྱབ་ཨིན། ཉེན་སྲུང་ལོག་བལྟབ་སྦེ་དགོ་པ་ཅིན་ གནས་སྡུད་ཡིག་སྣོད་ཚུ་ སོ་སོ་སྦེ་ གསང་བརྡ་ལུ་བསྒྱུར་དགོ། འདི་གིས་བྱ་ལྟ་མི་ཚུ་ ཁྱོད་ཀྱི་ཐབས་འཕྲུལ་གུ་ཡོད་པའི་ ཡིག་ཆ་ཚུ་ནང་ འཛུལ་སྤྱོད་འབད་ནི་དང་ ལྷག་ནི་ཚུ་ སྔོན་འགོག་འབདཝ་ཨིན། གནས་སྡུད་གསང་བརྡ་ལུ་བསྒྱུར་ནིའི་ མཉེན་ཆས་ཐོན་སྐྱེད་ ལེགས་ཤོམ་གྱི་གྲངས་སུ་ ཝིན་ཌོསི་གི་དོན་ལུ་ ‘Bitlocker’ དང་ ‘VeraCrypt’མེཀ་གི་དོན་ལུ་ FileVaultཡང་ན་ Crypto Disk’ཚུ་ཡོད། དེ་མ་ཚད་ ལི་ནགསི་གི་དོན་ལུ་ ‘7-Zip’ལག་ལེ་ན་འཐབ་སྟེ་ ཡིག་སྣོད་ཚུ་ གསང་བརྡ་ལུ་བསྒྱུར་ཡོད་པའི་ གཏན་མཛོད་གཅིག་གི་ནང་ན་ གཅིག་ཁར་བསྡམ་བཏུབ་ཨིན།
སྤྱི་མཐུད་ (USB) གསང་བརྡ་ལུ་བསྒྱུར་ཚུལ་དང་ རྒྱབ་ཐག། ༼འདྲ༽
བརྡ་བརྒྱུདཔ་ཚུ་གིས་ བརྡ་དོན་གསོག་འཇོག་འབད་ས་ཅིག་ སྤྱི་མཐུད་ཐབས་འཕྲུལ་འདི་ཨིནམ་ལས་ ཐབས་འཕྲུལ་འདི་ཚུ་ཡང་ གློག་རིག་དང་ འགྲུལ་འཕྲིན་བཟུམ་ཚུ་སྦེ་ ཉེན་སྲུང་འབད་དགོ། སྤྱི་མཐུད་ཚུ་ ཐབས་འཕྲུལ་གཙོ་བོ་ཚུ་གི་རྒྱབ་ཐག་སྦེ་ ལག་ལེན་འཐབ་བཏུབ་ཨིན། གལ་སྲིད་ ཁྱོད་ཀྱི་གནས་སྡུད་ལུ་ སྐྱོན་ཞུགས་པ་ཅིན་ཕན་པའི་དོན་ལུ་ བརྡ་དོན་ཚུ་གི་འདྲ་བཤུས་ ག་དེ་མང་མང་ བཟོ་བ་ཅིན་ ལེགས་ཤོམ་ཨིན། དེ་འབདཝ་ད་ རྒྱབ་ཐག་འདི་ཚུ་ཡང་ རེ་རེ་བཞིན་དུ་ གསང་བརྡ་ལུ་བསྒྱུར་ཡོདཔ་ ངེས་གཏན་བཟོ་དགོ།


text:
རྫོང་ཁ།
[tabs slidertype=”top tabs”] [tabcontainer] [tabtext]རྒྱབ་ཁུངས།[/tabtext] [[tabtext]རྩ་གཞུང་ལག་ལེན་གྱི་དམིགས་གཏད།[/tabtext] [tabtext]སློབ་དཔོན་གྱི་ ཁྱད་རིག་སྦྱོང་བརྡར་དང་ ལྟ་ཞིབ་རྒྱབ་སྐྱོར།[/tabtext] [tabtext]ད་ལྟོའི་གནས་སྟངས་ནང་ རྫོང་ཁའི་གནས་ཚད།[/tabtext] [tabtext]རྫོང་ཁའི་ཆོས་ཚན་ཚོགས་ཆུང་གི་འཐུས་མི།[/tabtext]
[/tabcontainer] [tabcontent]
[tab]འབྲུག་གི་ ཤེས་རིག་མཁས་མཆོག་ཚུ་གིས་མ་ཚད་པར་ མི་ཆེ་འབྲིང་ཆུང་གསུམ་ག་ར་གི་ མཐོང་སྣང་ལུ་ ཤེས་རིག་སློབ་གྲྭ་ ཁག་གི་ རྫོང་ཁའི་ཤེས་ཡོན་གྱི་སྤུས་ཚད་འདི་ རེ་འདོད་ལྟར་དུ་མེད་པའི་ དོགས་པ་དང་། ཆོས་ཚན་ནང་ལྷབ་མི་དང་ ལཱ་གཡོག་གཉིས་རྟགས་མ་མཐུནམ། དེ་ལས་ རྫོང་ཁའི་ཆོས་ཚན་གྱི་ ནང་དོན་ཚུ་ མང་ཆེ་བ་ དམ་པའི་ཆོས་ཀྱི་སྐོར་ལས་ འབདཝ་ལས་ ནང་པའི་ཆོས་ལྷབ་ནིའི་ རྩ་གཞུང་བཟུམ་ཅིག་འབད་འགྱོ་བའི་ བསམ་འཆར་བཀོད་པ་གིས་མ་ཚད་ བརྡ་བརྒྱུད་ཀྱི་གནས་ཚུལ་དང་ བསམ་འཆར་ཚུ་ནང་ཡང་ རྫོང་ཁའི་ཆོས་ཚན་གྱི་ སྐུགས་ཚད་དང་ ཨ་ལོའི་ འབྲི་ལྷག་གི་ལྕོགས་གྲུབ་གཉིས་ རྟགས་མ་མཐུན་པའི་ ལོ་རྒྱུས་དང་ སྐྱོན་རྗོད་འབད་མི་ཡང་ ལེ་ཤ་ཐོན་ཏེ་འདུག།
དེ་གིས་འབད་ འཆར་གཞི་དགུ་པའི་ལོ་ལྔའི་འཆར་གཞི་ནང་ སློབ་གྲྭའི་རྩ་བའི་ཆོས་ཚན་ཚུ་ སྤུས་ཚད་དང་ལྡན་པར་བཟོ་ དགོ་པའི་ དམིགས་ཡུལ་དང་བསྟུན་ ཤེས་ཡོན་རྩ་གཞུང་དང་ ཁྱད་རིག་རྒྱབ་སྐྱོར་སྡེ་ཚན་གྱི་ བཀོད་ཚོགས་ཞལ་འཛོམ་ ཐེངས་༡༤ པ་དང་༡༥ པ་ནང་ལས་ ཨིང་ལིཤི་དང་ རྩིས་ཆོས་ཚན་གྱི་རྩ་གཞུང་ ལེགས་སྒྱུར་གྱི་ ལས་རིམ་ལས་འཕྲོ་ མཐུད་དེ། རྫོང་ཁའི་ཆོས་ཚན་གྱི་རྩ་གཞུང་ཚུ་ཡང་ ལེགས་སྒྱུར་འབད་དགོཔ་འབད་ གྲོས་ཆོད་བཏོན་གནང་མི་དང་ འཁྲིལ་ཏེ་ ལས་འགུལ་ འགོ་བཙུགས་ཅི།
ལཱ་གི་རིམ་པ།
ཀ་ ༢༠༠༥ ལུ་ ཤེས་ཡོན་རྩ་གཞུང་དང་ ཁྱད་རིག་རྒྱབ་སྐྱོར་སྡེ་ཚན་གྱི་ མཁས་མཆོག་ དྲག་ཀྲོར་ ཕུརཔ་གི་ འགོ་འདྲེན་ཐོག། དེ་ཁའི་ལས་བྱེདཔ་ཚུ་དང་། འབྲུག་ཆོས་རྒྱུགས་བཀོད་ཚོགས། ཤེས་རིག་ལྟ་ཞིབ་དང་རྒྱབ་སྐྱོར་སྡེ་ཚན། སྤ་རོ་ རྒྱལ་ཡོངས་སློབ་དཔོན་ སློབ་སྦྱོང་སྤེལ་ཁང་། མཉམ་རུབ་འབད་དེ་ གོང་གི་གནད་དོན་དེ་ཚུ་ ཞིབ་ཞིབ་འབད་ དབྱེ་དཔྱད་འབད་ནིའི་དོན་ལུ་ འབྲུག་གི་གཞི་རིམ་ཤེས་ཡོན་གྱི་གནས་ཚད་འདི་ སློབ་རིམ་༡༠ པ་ཨིནམ་ལས། འབྲིང་རིམ་ བར་མ་དང་ གོང་མའི་སློབ་གྲྭ་ཚུ་ནང་ སློབ་རིམ་༡༠ པའི་ གནས་ཚད་ལུ་ གཞི་བཞག་སྟེ་ ཞིབ་འཚོལ་དང་ འདྲི་དཔྱད་འབད་དེ་ གནས་ཚུལ་བསྡུ་ལེན་འབད་ནི་ འགོ་བཙུགས་ཅི།
ཁ་ ༢༠༠༦ ལུ་ ཞིབ་འཚོལ་ལས་འཐོབ་མིའི་ གྲུབ་འབྲས་དང་འཁྲིལ་ཏེ་ ཤེས་རིག་དྲུང་ཆེན་ དྲག་ཤོས་ དྲག་ཀྲོར་ པདྨ་འཕྲིན་ལས་མཆོག་གི་ ལམ་སྟོན་དང་འཁྲིལ། ཤེས་རིག་ཞིབ་འཚོལ་ལྟེ་བའི་ མདོ་ཆེན་ ཐྲ་ཀུར་སིང་ པཱའེ་ཌཱེལ། རྫོང་ཁ་གོ་འཕེལ་ལྷན་ཚོགས་ཀྱི་ དྲུང་ཆེན་ དྲག་ཤོས་སངས་རྒྱས་རྡོ་རྗེ། རྒྱལ་ཡོངས་སློབ་དཔོན་ སློབ་སྦྱོང་སྤེལ་ཁང་་གི་ མདོ་ཆེན་ དྲག་ཀྲོར་ རྒྱ་གར་རྡོ་རྗེ། ཤེས་ཡོན་རྩ་གཞུང་དང་ ཁྱད་རིག་རྒྱབ་སྐྱོར་སྡེ་ཚན་གྱི་ འགོ་དཔོན་གཙོ་འཛིན་ ཀརྨ་ཤེས། ཨིང་ལིཤ་གི་ རྩ་གཞུང་འགོ་དཔོན་དང་ རྫོང་ཁའི་སྡེ་ཚན་ནང་ལཱ་འབད་མི་ཚུ་གིས་ རྩ་གཞུང་བཀོད་རིས་ ཟིན་འབྲི་དང་པ་ བཟོ་ནི་གི་ལཱ་འགོ་བཙུགས་ཅི།
ག་ འཕྲོ་མཐུད་དེ་ར་ རྩ་གཞུང་བཀོད་རིས་ མཐའ་དཔྱད་དང་ གཏན་འབེབས་དོན་ལུ། གོང་འཁོད་མཁས་མཆོག་ཚུ་ དང་། མཁས་དབང་གཞན། སློབ་གྲྭ་ ཆེ་འབྲིང་ཆུང་གསུམ་ནང་གི་སློབ་དཔོན་དང་། རྒྱལ་ཡོངས་ཚོགས་འདུའི་འཐུས་མི། ཕམ། བརྡ་བརྒྱུད། རྒྱལ་ཡོངས་སློབ་དཔོན་ སློབ་སྦྱོང་སྤེལ་ཁང་། བསམ་རྩེ་དང་ སྤ་རོའི་ལེགས་སྦྱར་བ། སྐད་ཡིག་ ལམ་སྲོལ་དང་ སློབ་སྦྱོང་སྤེལ་ཁང་གི་ ལེགས་སྦྱར་བ་བཅས་ ཉིན་གསུམ་གྱི་རིང་ གྲོས་སྡུར་མཐིལ་ཕྱིན་འབད་དེ་ གཏན་འབེབས་གྲུབ་ཅི།
ང་ བཀོད་རིས་འདི་ལུ་བརྟེན་ཏེ་ རྫོང་ཁ་གོང་འཕེལ་ལྷན་ཚོགས་ཀྱི་དྲུང་ཆེན་གྱིས་ ཁྲི་འཛིན་འབད་དེ་ བརྡ་བརྒྱུད་དང་ སློབ་གྲྭ་ཁག་གི་སློབ་དཔོན་ཚུ་གི་ ཁྱད་རིག་ལུ་བརྟེན་ཏེ་ ད་ལྟོ་ལག་ལེན་འཐབ་བཞིན་ཡོད་མི་ སློབ་དེབ་དང་ ལམ་སྟོན་ཚུ་ རྩོམ་སྒྲིག་འབད་འབདཝ་ཨིན།
ཅ་ རྩ་གཞུང་གསརཔ་འདི་ སློབ་རིམ་༡༢ པ་ལས་ འགོ་བཙུགས་དགོ་མི་འདི་ཡང་། བློ་གསར་ལས་ འགོ་བཙུགས་ཏེ་ སློབ་རིམ་གོང་མ་ལུ་ ལྷོད་ལྷོད་ཀྱི་བར་ན་ སློབ་ཕྲུག་སྟོང་ཕྲག་ལས་བཅད་དེ་ རྩ་གཞུང་རྙིངམ་འདི་ར་ ལྷབ་སྟེ་ འགྱུར་བ་ ག་ནི་ཡང་མེདཔ་འབད་ ཐོན་འགྱོ་ནི་གི་ ཉེན་ཁ་ཡོདཔ་ལས། ལོ་གཅིག་འབད་རུང་ རྩ་གཞུང་གསརཔ་འདི་ ལྷབ་འགྱོ་ནི་གི་ དགོས་པ་ལུ་བལྟ་སྟེ་ འགོ་བཙུགས་བཙུགསཔ་ཨིན།
[/tab]
[tab]ཀ་ རྩ་གཞུང་ ལག་ལེན་འཐབ་པའི་སྐབས་གཙོ་བོ་ སློབ་ཕྲུག་གཙོར་བཏོན་གྱི་ དམིགས་ཡུལ་ ཨིནམ་ལས། སློབ་དཔོན་གྱིས་ ནང་དོན་ཐོག་ལུ་ བཤད་པ་རྐྱབ་སྟེ་ར་ སྡོད་ནི་མེན་པར་ སློབ་ཕྲུག་གི་ ཁ་ཐུག་ལས་ ང་གིས་འབད་བ་ཅིན་ གནད་དོན་འདི་ འ་ནཱི་བཟུམ་ཅིག་ཨིན་མས། འདི་ག་དེ་སྦེ་ཨིན་ན? ཟེརཝ་ལ་སོགས་ སློབ་ཕྲུག་གི་ ཁ་ཐུག་ལས་ འདྲི་བ་ཚུ་འབག་འོང་ནིའི་རེ་བ་དང་། སྡེ་ཚན་ནང་ལུ་ གྲོས་སྡུར་འབད་དེ་ གནད་དོན་ བཅུད་བཏོན་ནི་དང། དོན་ཚན་གྱི་ཐོག་ལུ་ དབྱེ་དཔྱད་འབད་དེ་ ལྷག་ནི་ བྲི་ནི་ ཉན་སླབ་འབད་ནི་ཚུ་ལུ་ གཙོ་བོར་བཟུང་སྟེ་ རྫོང་ཁའི་སྐད་ཡིག་དང་ རྩོམ་རིག་གི་རིག་རྩལ་ ལེགས་ཤོམ་ སྦྱང་ཐབས་ལུ་ དམིགས་ཏེ་ བཟོ་བཟོཝ་ཨིན།
རྩ་གཞུང་གསར་པའི་ལག་ལེན།
ལེགས་སྒྱུར་འབད་ཡོད་པའི་ རྩ་གཞུང་འདི་
- སྤྱི་ལོ་༢༠༠༧ ལས་ སློབ་རིམ་༩ པ་དང་༡༡ པའི་ནང་ལས་རིམ་པ་བཞིན་དུ་ ལག་ལེན་འཐབ་ནི་འགོ་བཙུགས་ཅི།
- སྤྱི་ལོ་༢༠༠༨ ལས་༤ པ་ལས་༨ པ་ཚུན་ ལག་ལེན་འཐབ་ནི་འགོ་བཙུགས་ཅི།
- སྤྱི་ལོ་༢༠༠༩ ལས་ བློ་གསར་ལས་ སློབ་རིམ་༣ པ་ཚུན་ ལག་ལེན་འཐབ་ནི་འགོ་བཙུགས་ཡོད།
ཁ་ རྩ་གཞུང་གསར་རྙིང་གི་ ཁྱད་པར།
[/tab]
[tab]རྩ་གཞུང་གསརཔ་འདི་ འགོ་བཙུགས་ཞིནམ་ལས་ ད་ཚུན་གྱི་བར་ན་
- སྤྱི་ལོ་༢༠༠༧ལས་༢༠༡༡ཚུན་ བློ་གསར་ལས་ ༡༢པ་ཚུན་གྱི་ སློབ་དཔོན་ཡོངས་ལུ་ ཐད་ཀར་དང་ སློབ་སྟོན་པའི་སྦྱོང་བརྡར་ཐོག་ལས་ རྩ་གཞུང་གསར་པའི་ གོམས་འདྲིས་སློབ་སྦྱོང་ ཐེངས་གཅིག་བྱིན་ཚར་ཡོད།
- སྤྱི་ལོ་༢༠༡༢ལས་༢༠༡༡༦ཚུན་ བློ་གསར་ལས་ ༡༢པ་ཚུན་གྱི་ སློབ་དཔོན་ཡོངས་ལུ་ ཐད་ཀར་དང་ སློབ་སྟོན་པའི་སྦྱོང་བརྡར་ཐོག་ལས་ འབྲི་ལྷག་གཙོ་བཏོན་གྱི་ ཁྱད་རིག་སྦྱོང་བརྡར་ ཐེངས་གཅིག་བྱིན་ཚར་ཡོད།
- སྤྱོད་ཁྲལ་མ་ཕོག་པའི་ བརྒྱུད་འཕྲིན་དང་ ཡོངས་འབྲེལ་ཁ་བྱང་e-mail ཚུ་གི་ཐོག་ལས་ དོགས་སེལ་དང་ འདྲི་ལན་ཚུ་ དུས་རྒྱུན་འབད་བཞིན་ཡོདཔ་མ་ཚད།
- རྩ་གཞུང་འགོ་དཔོན་ཚུ་ འཕྲལ་འཕྲལ་ར་ སློབ་གྲྭ་ཚུ་ནང་འགྱོ་སྟེ་ ལྟ་ཞིབ་དང་ རྒྱབ་སྐྱོར་ཚུ་ འབད་བཞིན་ཡོདཔ་ཨིན།
རྩ་གཞུང་ལེགས་བཅོས་དང་བསྐྱར་ཞིབ།
- སྤྱི་ལོ་༢༠༡༣ལུ་ སློབ་རིམ་༧པ་ལས་ ༡༢པ་ཚུན་གྱི་ སློབ་དེབ་ཚུ་ བསྐྱར་ཞིབ་འབད་དེ་ ནང་དོན་ཚུ་ སློབ་དཔོན་ཚུ་གི་རེ་བ་དང་འཁྲིལ་ཏེ་ འཕྲི་སྣོན་ཐོག་ལས་ ལེགས་བཅོེས་འབད་ཡོད།
- སྤྱི་ལོ་༢༠༡༣ལུ་ གཞི་རིམ་སློབ་ཕྲུག་ཚུ་གི་དོན་ལུ་ ཨ་ལོའི་སྤྲོ་གླུའི་ གློག་རིག་སྒྲ་འཛིན་འཁོར་ལོ་བཟོ་སྟེ་ སློབ་གྲྭ་ཚུ་ནང་བཀྲམ་ཡོདཔ་མ་ཚད་ ཡོངས་འབྲེལ་ནང་ལུ་ཡང་ ཕབ་ལེན་གྱི་དོན་ལུ་བཙུགས་ཡོད།
- སྤྱི་ལོ་༡༩༧༤ལས་ ད་ཚུན་གྱི་བར་ན་ ཤེས་རིག་རྫོང་ཁའི་རྩ་གཞུང་ནང་ ལག་ལེན་འཐབ་བཞིན་ཡོད་པའི་ སྲུང་རིགས་རྣམ་ཐར་ བསླབ་བྱ་ལེགས་བཤད་ འབྲི་རྩོམ་ སྙན་རྩོམ་ཚུ་ག་ར་ གློག་རིག་ཐོག་ བསྡུ་སྒྲིག་འབད་དེ་ མ་འོངས་དགོས་མཁོའི་དོན་ལུ་ ལག་ལེན་འཐབ་ཆོགཔ་བཟོ་ཡོད།
- གཞི་རིམ་སློབ་ཕྲུག་གི་ཕམ་ཤེས་ཡོན་ཅན་ཚུ་གིས་ རང་གི་ཨ་ལོ་ཚུ་ལུ་ རྫོང་ཁ་སྟོན་ནིའི་ ཕམ་གི་ལམ་སྟོན་ཅིག་ཡང་ རྩོམ་སྒྲིག་འབད་དེ་ སྤྱི་ལོ་༢༠༡༧ལས་ བཀྲམ་ཆོགཔ་བཟོ་ཡོད།
- སྤྱི་ལོ་༢༠༡༤ ལུ་ བློ་གསར་ལས་ སློབ་རིམ་༧ པ་ཚུན་གྱི་ ལྷག་དེབ་དང་རྒྱབ་རྟེན་མཁོ་ཆས་ཚུ་ བསྐྱར་ཞིབ་ཐོག་ལས་ བཙག་འཐུ་འབད་དེ་ སྤྱི་ལོ་བ་༢༠༡༥ལས་བཀྲམ་ཆོགཔ་བཟོ་ཡོད་རུང་ བཀྲམ་ནིའི་གནང་བ་ཞུ་མ་ཚུགསཔ་ལས་ སྤྱི་ལོ་༢༠༡༧ལུ་ བཀྲམ་ནིའི་ གྲ་སྒྲིག་བཟོ་བཞིན་ཡོད།
རྩ་གཞུང་ལག་ལེན་གྱི་དཀའ་ངལ།
-
རྩ་གཞུང་ དང་འཁྲིལཝ་ད་ ལྷབ་སྟོན་མཁོ་ཆས་ཀྱི་ དགོས་མཁོ་ལེ་ཤ་ཡོད་རུང་ མ་དངུལ་གྱི་དཀའ་ངལ་དང་ བཟོ་མི་མེད་པའི་ དཀའ་ངལ་ཚུ་ལས་བརྟེན་ཏེ་ ལྷག་དེབ་དང་ ཚིག་མཛོད་ རྒྱབ་རྟེན་དཔེ་དེབ་ སྒྲ་ཐག་འཁོར་ལོ་ འགུལ་ཅན་པར་བརྙན་ ལ་སོགས་པའི་ མཐུན་རྐྱེན་ཚུ་ དགོས་མཁོ་དང་འཁྲིལ་ཏེ་ ཐོབ་མ་ཚུགས་པའི་དཀའ་ངལ།
-
རྩ་ གཞུང་གསར་པའི་ སློབ་སྟོན་འབད་ཐངས་འདི་ རྩ་གཞུང་རྙིངམ་གི་སློབ་སྟོན་འབད་ཐངས་ལས་ ཁྱད་པར་འོང་དགོཔ་ཨིན་རུང་ སློབ་དཔོན་ཆ་མཉམ་ལུ་ སྦྱོང་བརྡར་ཚུ་ འཐོབ་མ་ཚུགས་པའི་དཀའ་ངལ་གྱིས་ འབྲི་ལྷག་གི་ གྲུབ་འབྲས་ལེགས་ཤོམ་འཐོན་ནི་ལུ་ ལཱ་ཁག་གཏང་དོ་ཡོདཔ།
-
ཕམ་ དང་མི་སྡེ་སྤྱིར་བཏང་གི་ཁ་ཐུག་ལས་ ཁ་ལས་སླབ་ད་ རྫོང་ཁ་ལུ་རྒྱབ་སྐྱོར་ཡོད་ལུགས་བཤད་ནི་ཡོད་རུང་ དོན་མཐར་ཐུག་ རང་གི་ཨ་ལོའི་ཤེས་ཡོན་གྱི་ཐད་ཁར་ལྷོདཔ་ད་ ཆོས་ཚན་གཞན་ལུ་མ་གཏོགས་ རྫོང་ཁའི་ནང་ རྒྱབ་སྐྱོར་དང་རྒྱུད་སྐུལ་ཚུ་ འབད་ནི་ཉུང་པའི་དཀའ་ངལ།
-
ཨ་ ལོ་ཚུ་ གཞི་རིམ་ནང་ལུ་ རྫོང་ཁ་ལེགས་ཤོམ་ལྷབ་ནི་ཡོད་རུང་ སློབ་རིམ་༩ པ་ལས་ཡར་འགྱོ་བའི་བསྒང་ལས་ ཆོས་ཚན་གཞན་གྱི་ གོ་སྐབས་དང་ ཕན་ཐོགས་ཚུ་ མཐོང་པའི་བསྒང་ལས་ རྫོང་ཁའི་ནང་ མཐར་འཁྱོལ་གྱི་ ལག་ཁྱེར་ཐོབ་ཚུགསཔ་ཙམ་གྱི་ མནོ་བསམ་བཏང་སྟེ་ ལྷབ་མ་གཏོགས་ རྫོང་ཁ་ལེགས་ཤོམ་ཤེས་ནིའི་ མནོ་བསམ་ཧིང་ལས་བཏང་སྟེ་ ལྷབ་མི་ཉུངམ་ལས་ ཡར་རྒྱས་ཀྱི་གྲུབ་འབྲས་འཐོན་ནི་ལུ་དཀའ་ངལ་འདུག།
-
ཆོས་ ཚན་གཞན་གྱི་རྩ་གཞུང་ཚུ་ འཛམ་གླིང་རྒྱལ་ཡོངས་ཀྱི་ རྩ་གཞུང་ཚུ་དང་ ག་སྡུར་འབད་དེ་ ལེགས་བཅོས་འབད་ནི་དང་ རྒྱབ་སྐྱོར་ལེན་ནི་ཚུ་གི་ གོ་སྐབས་ཡོད་རུང་ རྫོང་ཁའི་རྩ་གཞུང་གི་ཐད་ཁར་ ང་བཅས་ར་ འབྲུག་པའི་རྫོང་ཁའི་མཁས་མཆོག་དང་ སློབ་དཔོན་ཚུ་མ་གཏོགས་ གཞན་ གཞི་རྟེན་འབད་ས་དང་ རྒྱབ་སྐྱོར་ལེན་ས་ རྒྱབ་རྟེན་འཚོལ་ས་ཚུ་ མེདཔ་ལས་བརྟེན་ཏེ་ སྤུས་ཚད་ལྡན་པའི་ རྩ་གཞུང་བཟོ་ནི་ལུ་ཡང་ དཀའ་ངལ་འབྱུངམ་མས།
-
རྫོང་ ཁའི་མིང་ཚིག་ཡིག་སྡེབ་དང་ ཕྲད་རྣམ་དབྱེའི་སྦྱོར་བ་ཚུ་ནང་ མཁས་དབང་རང་སོའི་ དགོངས་པ་ འགྲིག་མ་ཚུགསཔ་ལེ་ཤ་ཡོདཔ་ལས་ སློབ་དེབ་བྲི་ནི་དང་ སློབ་དཔོན་ཚུ་དང་ དོགས་སེལ་རེ་འབད་ནི་ཚུ་ནང་ དཀའ་ངལ་འདུག། [/tab]
[tab]རྩ་གཞུང་གསརཔ་འདི་ འགོ་བཙུགས་ཞིནམ་ལས་ ད་ཚུན་གྱི་བར་ན་ གནས་ཚད་བརྟག་དཔྱད་ཀྱི་ཐད་ཁར་ རྒྱལ་ཡོངས་གནས་ཚད་ལུ་ ཞིབ་འཚོལ་སྦོམ་འབད་ འབད་འབདཝ་དང་། རྩ་གཞུང་གསར་རྙིང་གི་ ཕན་ཁྱད་ཀྱི་ཐད་ཁར་ ག་སྡུར་འབད་དེ་ གྲུབ་འབྲས་བཏོན་བཏོནམ་ཅིག་ཡང་ ག་ནི་ཡང་མེད། ཨིན་རུང་
- སློབ་གྲྭ་ལྟ་ཞིབ་ དུམ་གྲ་རེ་འབད་ཡོད་པའི་ སྙན་ཞུ་དང་འཁྲིལ་བ་ཅིན་ ད་ལྟོའི་བར་ན་ཡང་ ཡར་རྒྱས་ཀྱི་ འགྱུར་བ་སྦོམ་ཅིག་ ག་ནི་ཡང་འཐོན་མ་ཚུགསཔ་ལས་ ཤུགས་བཏོན་དགོཔ་ལེ་ཤ་ཡོདཔ་འབད་ ཚོར་ཡོད།
- གཞུང་གི་ཆོས་རྒྱུགས་ཀྱི་གྲུབ་འབྲས་དང་ སློབ་གྲྭ་རང་སོའི་ ཆོས་རྒྱུགས་ཀྱི་གྲུབ་འབྲས་དང་འཁྲིལ་བ་ཅིན་ ཆོས་ཚན་གཞན་ག་ར་ལས་ རྫོང་ཁའི་ཆོས་ཚན་འདི་ སྐུགས་མཐོཝ་འབད་ཡོད།
- རྒྱལ་ཡོངས་གནས་ཚད་ནང་ མི་མང་གིས་ བསམ་འཆར་དང་འཁྲིལ་བ་ཅིན་ ཉན་ནི་དང་སླབ་ནིའི་ནང་ ཡར་རྒྱས་སྦོམ་ར་ སོང་ཡོད་རུང་ ལྷག་ནི་དང་བྲི་ནིའི་ནང་ དཀའ་ངལ་ཡོདཔ་འབད་ བཤདཔ་ཨིན་པས།
- སློབ་རིམ་༡༢པ་ཚུན་ རྫོང་ཁའི་ འབྲི་ལྷག་ལེགས་ཤོམ་ལྷབ་ནི་ཡོད་རུང་ མཐོ་རིམ་སློབ་སྦྱོང་དང་ ལཱ་གཡོག་ཚུ་ནང་ རྫོང་ཁ་ལག་ལེན་འཐབ་ནི་ཉུངམ་ལས་ ལོག་སྟེ་ར་བརྗེད་དེ་ མ་ཤེསཔ་འགྱོ་དོ་ཡོདཔ་འབད་ཚོར་ཡི།
- སློབ་རིམ་༨པ་ཚན་ལུ་ རྫོང་ཁ་འདི་ལེགས་ཤོམ་འབད་ལྷབ་སྟེ་ཤེས་དེ་ཡོདཔ་ཨིན་རུང་ སློབ་རིམ་༩པའི་ནང་ལྷོད་པའི་བསྒང་ལས་ ཆོས་ཚན་གཞན་གྱི་ གོ་སྐབས་ཚུ་ ཧ་གོ་བའི་བསྒང་ལས་ རྫོང་ཁ་ལུ་ དག་སྣང་ཆུང་སུ་འགྱོ་དོ་ཡོདཔ་ཚོར་ཡི།
- སློབ་རིམ་གོང་མ་ཚུ་ནང་ རྫོང་ཁའི་ཆོས་ཚན་འདི་ གཙོ་བོ་ འབྲི་ལྷག་རིག་རྩལ་གྱི་ སྦྱོང་ལཱ་ལུ་ ཤུགས་བཏོན་ཐོག་ལས་ ལག་ལེན་དངོས་འཐབ་འབད་ལྷབ་སྟོན་འབད་དགོཔ་ཨིན་རུང་ སློབ་དཔོན་ཚུ་གིས་ ལམ་སྟོན་ཚུ་མ་གཟིགས་པར་ བཤད་པ་ལུ་ ཤུགས་ཆེ་སུ་ཅིག་འབད་སྟོན་མི་འདི་གིས་ འབྲི་ལྷག་རིག་རྩལ་ ལེགས་ཤོམ་ལྷབ་ནིའི་གོ་སྐབས་མ་ཐོབ་པར་ལུས་ཡོདཔ་ཚོར་ཡི།
རྩ་གཞུང་ལེགས་བཅོས་དང་འབྲེལ་བའི་ མ་འོངས་འཆར་གཞི།
- རྩ་གཞུང་ལེགས་བཅོས་དང་ ཁྱད་རིག་སྦྱོང་བརྡར་ དེ་ལས་ ལྟ་ཞིབ་དང་རྒྱབ་སྐྱོར་ལས་རིམ་ཚུ་ནང་ རྫོང་ཁའི་འབྲི་ལྷག་རིག་རྩལ་ལུ་ ཤུགས་བཏོན་ནིའི་ དམིགས་གཏད་བསྐྱེད་དེ་ ལཱ་ཚུ་འབད་ནི།
- རྩ་གཞུང་ནང་དོན་ཚུ་ གནས་སྟངས་དང་འཁྲིལ་ཏེ་ ལེགས་བཅོས་འབད་ཡི་ར་ དུས་མཐུན་བཟོ་སྟེ་བཞག་ནི།
- མ་དངུལ་གྱི་ཐོབ་ལམ་ཚུ་འཚོལ་ཏེ་ སློབ་དཔོན་ཚུ་ལུ་ དགོས་མཁོ་དང་འཁྲིལ་བའི་ ཁྱད་རིག་སྦྱོང་བརྡར་ གང་མང་འགོ་འདྲེན་འཐབ་ནི།
- ལྷབ་སྟོན་ལུ་ཕན་པའི་ གློག་རིག་དང་འབྲེལ་བའི་ མཐོང་ཐོས་མཐུན་རྐྱེན་མཁོ་ཆས་ཚུ་ གང་མང་བསྒྲུབས་ཏེ་ སློབ་གྲྭ་ཚུ་ནང་བཀྲམ་ནི།
- གཞུང་གི་འགོ་དཔོན་ཚུ་ སློབ་གྲྭ་ཚུ་ནང་བྱོན་ཏེ་ སློབ་དཔོན་ཚུ་དང་གསུང་གྲོས་གནངམ་ད་ སློབ་ཕྲུག་ཚུ་ དལཝ་མི་ལུས་ནིའི་དོན་ལུ་ སློབ་ཁང་ནང་ལུ་ ཤེས་ཚད་བརྟག་དཔྱད་ཀྱི་ ཆོས་རྒྱུགས་ཆུང་ཀུ་རེ་ ལེན་ཏེ་ གྲུབ་འབྲས་དང་འཁྲིལ་བའི་ ཞིབ་འཇུག་followup རེ་འབད་བཅུག་ནི།
- སློབ་གྲྭ་དང་ སློབ་གྲྭའི་ཤེས་ཡོན་གྲུབ་འབྲས་ཚུ་ ལྟ་ཞིབ་གང་མང་འབད་དེ་ དེ་དང་འཁྲིལ་བའི་ ཞིབ་འཇུག་གི་ལཱ་ཚུ་གང་མང་འབད་ནི།
- རྫོང་ཁའི་མིང་ཚིག་ཡིག་སྡེབ་དང་ ཕྲད་རྣམ་དབྱེའི་སྦྱོར་བ་ཚུ་ནང་ མཁས་དབང་རང་སོའི་ དགོངས་པ་ འགྲིག་མ་ཚུགསཔ་ལེ་ཤ་ཡོདཔ་ལས་ དེ་ཚུ་ ཤོ་མཉམ་བཟོ་ནིའི་ ལཱ་ཚུ་ འཕྲོ་མཐུད་འབད་དེ་ དཀའ་ངལ་སེལ་ཐབས་འབད་ནི།[/tab]
[tab]Content goes here[/tab] [/tabcontent] [/tabs]


text:
ནད་ཡམས་ཀོ་ཝིད་ ༡༩ གི་འབྲེལ་ཡོད་འགོ་དཔོན།
རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཡིག་ཁ་ཐུག་ལས་ དུས་ཡུན་ཆུ་ཚོད་ ༧༢ ཀྱི་རིང་ལུ་ འགྲོ་འགྲུལ་བཀག་དམ་སྟབས་ལུ་ གཤམ་འཁོད་མི་ངོམ་འདི་ འབྲེལ་ཡོད་འགོ་དཔོན་སྦེ་བསྐོ་བཞག་འབད་ཡོདཔ་སྦེ་གསལ་བསྒྲགས་གནངམ་ཨིན། འགྲོ་འགྲུལ་བཀག་དམ་གྱི་ནམ་དུས་ལུ་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཡིག་ཡང་ཁ་ཐུག་ལས་ འཚབ་ཆེན་གྱི་ཞབས་ཏོག་གི་དོན་ལུ་ འབྲེལ་ཡོད་འགོ་དཔོན་དང་གཅིག་ཁར་འབྲེལ་བ་འཐབ་གནང་། ཀརྨ་དབང་འདུས། མི་སྟོབས་འགོ་དཔོན། འགྲུལ་འཕྲིན་ཨང་གྲངས: ༡༧༣༧༨༠༨༧ ། ཡོངས་འབྲེལ་ཁ་བྱང་། karmawangdi@gnhc.gov.bt


text:
༉ བསོད་ནམས་དཔལ་འཛོམས་ཀྱིས་ དོ་འགྲན་ཅན་གྱི་ འདེམས་ངོ་ལེ་ཤ་ཡོད་མི་ལུ་བརྟེན་ མོང་སྒར་རྫོང་ཁག་གི་ རྒྱལ་ཡོངས་ཚོགས་སྡེའི་འདེམས་ངོ་སྦེ་ བཙག་འཐུ་གྲུབ་ཚུགས་པའི་ རེ་བ་མེད་དེ་འབད་རུང་ མི་སེར་ཚུ་གིས་ གདམ་འཐུ་འབད་མི་ལུ་ མོ་ར་ ཧ་ལས་དགོཔ་བྱུང་ཡོདཔ་ཨིན་པས།
དེ་ཡང་ རྩ་མང་རྒེད་འོག་ འབྲང་མ་གླིང་གཡུས་ཚན་ལས་ སྐྱེས་ལོ་༣༢ ལང་མི་ བསོད་ནམས་དཔལ་འཛོམས་ཀྱིས་ སླབ་མིའི་ནང་ འདེམས་ངོ་སྦེ་ མོ་གིས་ རྒྱལ་ཁ་འཐོབ་ནིའི་ རེ་བ་མ་བསྐྱེད་མི་དེ་ཡང་ ད་ལྟོ་ཚུན་ རྫོང་ཁག་དང་ རྒེད་འོག་ཚུ་ནང་ལས་ཕར་ ལོ་རྒྱུས་སླབ་དོ་བཟུམ་འབད་བ་ཅིན་ ཚེ་རིང་དབང་ཆེན་དང་ གནས་ཅུ་ དེ་ལས་ བསོད་ནམས་དབང་ཕྱུག་ཚུ་གིས་ རྒྱལ་ཁ་འཐོབ་འོང་ཟེར་ ཡོངས་གྲགས་ཁྱབ་ཡོད་མི་ལུ་བརྟེན་ཨིན་པས།
ཨིན་རུང་ དོ་འགྲན་འབད་མི་ ཕོ་སྐྱེས་༡༢ ཀྱི་གྲས་ལས་ ཨམ་སྲུ་མོ་ཕུད་རྡོག་གཅིག་ལུ་ མོང་སྒར་གྱི་ མི་སེར་ཡོངས་ཀྱིས་ བློ་གཏད་དང་ ཡིད་ཆེས་ཐོག་ལས་ འགན་ཁུར་བཀལ་གནང་མི་ལུ་ བཀྲིན་དགའ་ཚོར་ཡོད་ལུགས་དང་ ད་ལས་ཕར་ ཅི་ལྕོགས་གང་ལྕོགས་ཀྱི་སྒོ་ལས་ ཕྱག་ཞུ་ནི་ཟེར་ཨིན་པས།
མོ་གིས་ སླབ་མིའི་ནང་ རྫོང་ཁག་ལས་ མི་སེར་གྱི་འཐུས་ཚབ་སྦེ་ སྤྱི་ཚོགས་༣ པའི་ནང་ བཅའ་མར་གཏོགས་ནིའི་ གོ་སྐབས་གནང་ཡོདཔ་ལས་ ཤར་ཕྱོགས་རྫོང་ཁག་ཚུ་ནང་མ་ཚད་ རྒྱལ་ཡོངས་ནང་ དཔེ་སྟོན་བཏུབ་ཅིག་སྦེ་ར་ ཕྱག་ཞུ་ནི་དང་ དུས་དང་བསྟུན་ འགྱུར་བ་འགྱོ་དོ་ཡོདཔ་ལས་ རྒྱལ་ཡོངས་ཚོགས་སྡེའི་ནང་ ཁྲིམས་དང་ སྲིད་བྱུས་བསྐྱར་ཞིབ་དང་ གསར་བརྩམ་འབད་ནི་ལུ་ གཙོ་རིམ་བཟུང་ནི་ཟེར་ཨིན་པས།
བསོད་ནམས་དཔལ་འཛོམས་ཀྱིས་ ཚོགས་རྒྱན་༢,༤༠༦ ཐོབ་སྟེ་ བཙག་འཐུ་གྲུབ་མི་དེ་ ཁ་ཙ་ ཉིན་མ་ཚོགས་རྒྱན་འཕྲུལ་ཆས་ནང་༡,༣༩༤ དང་ འགྲེམ་ཐོག་ཚོགས་རྒྱན་༡,༠༡༢ ཐོབ་ཡོདཔ་ཨིན་པས།
ན་རང་རྒེད་འོག་ལས་ ཚེ་རིང་དབང་ཆེན་གྱིས་ ཚོགས་རྒྱན་བསྡོམས་༢,༢༣༤ ཐོབ་མི་ལས་ ཚོགས་རྒྱན་འཕྲུལ་ཆས་ནང་༡,༣༥༣ དང་ འགྲེམ་ཐོག་ཚོགས་རྒྱན་༨༨༡ ཐོབ་ཡོད་རུང་ ཚོགས་རྒྱན་༡༧༢ གྱིས་ ཕམ་ཡོདཔ་ཨིན་པས།
སྔ་ཚང་རྒེད་འོག་ལས་ རྒྱལ་ཡོངས་ཚོགས་སྡེའི་འདེམས་ངོ་ བསོད་ནམས་དབང་ཕྱུག་གིས་ ཚོགས་རྒྱན་ཡོངས་བསྡོམས་༢,༡༢༩ ཐོབ་མི་ལས་ འགྲེམ་ཐོག་ཚོགས་རྒྱན་༧༦༠ དང་ འཕྲུལ་ཆས་ཚོགས་རྒྱན་༡,༣༦༩ ཐོབ་ ཡོདཔ་ལས་ ཚོགས་རྒྱན་གྲངས་༢༧༧ གྱིས་ ཕམ་སོ་ནུག།
ས་གླིང་རྒེད་འོག་ལས་ གནས་ཅུ་གིས་ ཚོགས་རྒྱན་བསྡོམས་༢,༠༩༧ ཐོབ་མི་ལས་ འཕྲུལ་ཆས་ཚོགས་རྒྱན་༡,༠༡༡ དང་ འགྲེམ་ཐོག་ཚོགས་རྒྱན་༩༡༢ ཐོབ་ནུག།
ཤེར་མུ་ཧཱུཾ་ལས་ འཆི་མེད་རྡོ་རྗེ་གིས་ ཚོགས་རྒྱན་བསྡོམས་༦༧༤ དང་ ཙ་ཀ་གླིང་རྒེད་འོག་ལས་ འཇམ་དབྱངས་ བློ་གྲོས་ཀྱིས་ ཚོགས་རྒྱན་༡,༥༠༩ ལྕགས་སི་མཁར་རྒེད་འོག་ལས་ གནས་བརྟན་གྱིས་ ཚོགས་རྒྱན་༡,༢༡༩ སི་ལམ་སྦི་རྒེད་འོག་ལས་ པདྨ་རྡོ་རྗེ་གིས་ ཚོགས་རྒྱན་༡,༣༠༣ དེ་ལས་ མོང་སྒར་རྒེད་འོག་ལས་ རིན་ཆེན་རྡོ་རྗེ་གིས་ ཚོགས་རྒྱན་༡,༠༥༢ བཱ་ལམ་རྒེད་འོག་ལས་ ཚེ་རིང་དཔལ་འབྱོར་གྱིས་ ཚོགས་རྒྱན་༥༨༩ དང་ ཐང་རོང་རྒེད་འོག་ལས་ ཨྱོན་རྡོ་རྗེ་གིས་ ཚོགས་རྒྱན་༦༤༤ དགྲ་མེད་རྩེ་རྒེད་འོག་ལས་ ཨྱོན་ཚེ་རིང་གིས་ ཚོགས་རྒྱན་༥༡༡ དེ་ལས་ སྐྱེངས་མཁར་རྒེད་འོག་ལས་ ཡེ་ཤེས་ལྷུན་གྲུབ་ཀྱིས་ ཚོགས་རྒྱན་༡,༤༣༦ ཐོབ་ཡོདཔ་ཨིན་པས།
སྐྱེས་ལོ་༨༤ ལང་མི་ ཨང་རྒས་རྡོ་རྗེ་ལྷ་མོ་གིས་ བསམ་འཆར་བཀོད་མིའི་ནང་ མི་དབང་མངའ་བདག་རིན་པོ་ཆེའི་མངའ་འོག་ལུ་ དགའ་སྐྱིད་ཀྱི་ངང་ལུ་ མི་ཚེ་སྐྱོང་ཡོདཔ་བཞིན་དུ་ མི་དབང་མཆོག་གིས་ གསོལ་རས་གནང་མི་དེ་ དོན་དང་ལྡནམ་ཅིག་བཟོ་ནིའི་དོན་ལུ་ ཁ་ཙ་དྲོ་པའི་ཆུ་ཚོད་༧ ལུ་ ར་ལྡི་ཚོགས་རྒྱན་བཙུགས་སའི་ ས་ཁོངས་ནང་ འོང་ཞིནམ་ལས་ ཚོགས་རྒྱན་བཙུགས་ཡོདཔ་ལས་ མོ་ར་ བསམ་པ་རྫོགས་ཅི་ཟེར་ཨིན་པས།
བཱ་ལམ་རྒེད་འོག་ལས་ སྐྱེས་ལོ་༦༧ ལང་མི་ སངས་རྒྱས་སྒྲོལ་མ་གིས་ སླབ་མིའི་ནང་ མི་དབང་མངའ་བདག་ རིན་པོ་ཆེ་མཆོག་གིས་ དམངས་གཙོའི་རིང་ལུགས་ཀྱི་གཞུང་ གཞི་བཙུགས་གནང་ཡོདཔ་བཞིན་དུ་ དུས་ཅི་ མི་སེར་གྱི་འཐུས་ཚབ་སྦེ་ གདམ་ངོ་ལྕོགས་གྲུབ་དང་ལྡན་མི་ལུ་ གསང་བའི་ཚོགས་རྒྱན་བཙུགས་ནིའི་གོ་སྐབས་ ཐོབ་མི་གིས་ གཞུང་དང་ མི་སེར་གྱི་བར་ན་ གདམ་འཐུ་འབད་མི་ འདེམས་ངོ་ཚུ་གིས་ ཞབས་ཏོག་ ལེགས་ཤོམ་ ཞུ་ས་མཐོང་ཡི་ཟེར་ཨིན་པས།
དེ་འབདཝ་ལས་ མི་སེར་གྱི་སྐྱིད་སྡུག་དང་ དཀའ་ངལ་ཚུ་ དེ་འཕྲོ་ལས་ སེལ་ཚུགས་ནིའི་དོན་ལུ་དང་ རྩ་བ་༣ ལུ་ ཕྱག་ཕྱིད་གང་དྲག་ཞུ་ཚུགས་ཐབས་ལུ་ སྨོན་ལམ་ལེགས་ཤོམ་བཏབ་ཞིནམ་ལས་ ཚོགས་རྒྱན་བཙུགས་ནིའི་དོན་ལུ་ དུས་ཡུན་ཆུ་ཚོད་༢ རྐང་སྟོང་སྦེ་ འོང་སྟེ་ ཚོགས་རྒྱན་བཙུགས་ཅི་ཟེར་ཨིན་པས།
རྫོང་ཁག་ནང་ ཁྱད་ཚད་ལྡན་པའི་ ཚོགས་རྒྱན་བཙུགས་ཆོག་མི་བསྡོམས་༣༤,༠༨༢ ཡོད་ས་ལས་ ཕོ་སྐྱེས་༡༦,༣༧༣ དང་ ཨམ་སྲུ་༡༧,༧༠༩ ཡོདཔ་ད་ ཁ་ཙ་ ཚོགས་རྒྱན་འཕྲུལ་ཆས་ནང་ ཚོགས་རྒྱན་༡༡,༤༦༤ བཙུགས་ས་ལས་ ཕོ་སྐྱེས་༤,༨༢༩ དང་ ཨམ་སྲུ་༦,༦༣༥ འོང་ཡོདཔ་ཨིན་པས།
དེ་བཟུམ་སྦེ་ འགྲེམ་ཐོག་ཚོགས་རྒྱན་བཙུགས་མི་བསྡོམས་༦,༣༩༩ ཡོད་ས་ལས་ ཕོ་སྐྱེས་༣,༩༢༦ དང་ ཨམ་སྲུ་༢,༥༠༩ གིས་ བཙུགས་ཡོད་རུང་ འགྲེམ་ཐོག་ཚོགས་རྒྱན་༡༧༦ ཆ་མེད་བཏང་དགོཔ་བྱུང་ཡོདཔ་ད་ ཚོགས་རྒྱན་འཕྲུལ་ཆས་དང་ འགྲེམ་ཐོག་ཚོགས་རྒྱན་བཙུགས་མི་བསྡོམས་ མི་གྲངས་༡༧,༨༦༣ ཡོདཔ་ཨིན་པའི་གནས་ཚུལ།
མོང་སྒར་ལས་ བཀྲིས་ཕུན་ཚོགས།


text:
༉ འབྲུག་གི་བཙག་འཐུ་ལྷན་ཚོགས་ཀྱི་ འབྲུག་གི་བཙག་འཐུའི་བཅའ་ཁྲིམས་ ༢༠༠༨ ཅན་མའི་ དོན་ཚན་ ༤༥༧ དང་འཁྲིལ་ སྤྱི་ལོ་ ༢༠༢༡ ཟླ་ ༡༢ པའི་ཚེས་ ༢༢ ལུ་ འགོ་འདྲེན་འཐབ་ཡོད་པའི་ ས་གནས་གཞུང་གི་བཙག་འཐུ་ཐེངས་གསུམ་ཚོགས་རྒྱན་གྲུབ་འབྲས་འདྲན་འདྲ་འཐོབ་ཡོད་མི་ ས་གནས་གཞུང་གི་འདེམས་ཁོངས་ཚུའི་དོན་ལས་ སྤྱི་ཚེས་ ༡༨-༠༤-༢༠༢༢ ལུ་ སླར་བཙག་འཐུ་འགོ་འདྲེན་འཐབ་ཡོད་པའི་ གྲུབ་འབྲས་འདི་ གསལ་བསྒྲགས་འབདཝ་ཨིན།
བཙག་འཐུ་གྲུབ་མི་ ཚོགས་པའི་ འདེམས་ངོ་ཚུའི་ ཁ་གསལ་ཚུ་གཤམ་འཁོད་ལྟར་ཨིན།
ཨང་རྫོང་ཁགའདེམས་ཁོངས།མིང་།མི་ཁུངས་ངོ་སྤྲོད་ལག་ཁྱེར་ཨང་།༡མགར་ས།མ་ཎི།རྡོ་ཕུག།༡༠༤༠༢༠༠༠༢༡༥༢མགར་ས།གཤང་-འཕྲལ་དགའ་-ཝ་བཅས།ཕུརབ་རྡོེ།༡༠༤༠༤༠༠༠༧༢༦༣སྤུ་ན་ཁ།བྲག་ཆུ་ཁ།ཚེ་རིང་བཟངམོ།༡༡༠༠༣༠༠༠༠༩༧༤སྤུ་ན་ཁ།རྟ་མིག་འདམ་ཆུ་-ཐང་སྦྱིས།བཙན་སྐྱོག༡༡༠༠༩༠༠༠༩༨༨༥གསར་སྤང་།ཁ་སྟོད།ཚེ་དབང་།༡༡༣༠༨༠༠༢༦༢༥༦གསར་སྤང་།བར་གཤོང་།སངས་རྒྱས་འཕྲིན་ལས།༡༡༣༡༢༠༠༠༠༢༡༧གསར་སྤང་།བཀྲིས་ཆོས་གླིང་།ངག་དབང་ཆོས་འཛོམས།༡༡༥༠༤༠༠༣༧༣༢༨ཀྲོང་གསར།སྐོར་ཕུག་སྟོད།ཀུན་ལེགས་བསྟན་འཛིན།༡༡༧༠༢༠༠༠༠༦༢༩དབང་འདུས་ཕོ་བྲང་།ཤིང་འཁོད་-ཁ་སྟོད།པདྨ་རྒྱལ་མཚན།༡༡༩༠༧༠༠༠༧༧༥
མགར་ས་རྫོང་ཁག་ ཁ་སྟོད་རྒེད་འོག་ མ་ཎི་སྤྱི་འོག་ནང་ འདེམས་ངོ་གཉིས་ཆ་ར་གི་ ཚོགས་རྒྱན་གྱངས་ཁ་འདྲ་མཉམ་འཐོབ་སྟེ་ཡོད། དེ་འབདཝ་ལས་ ངོས་ལེན་འགོ་དཔོན་གྱིས་ འབྲུག་གི་བཙག་འཐུའི་བཅའ་ཁྲིམས་ ༢༠༠༨ ཅན་མའི་དོན་ཚན་ ༤༦༤ ཅན་མའི་དགོངས་དོན་དང་འཁྲིལ་ གྲུབ་འབྲས་འདི་ རྟགས་རིལ་སྒྲིལ་ཐོག་ལས་ གྲོས་ཐག་ཆོད་དེ་ཡོད།
ཚོགས་རྒྱན་སྐྱུར་བར་འོང་མི་དང་ ཐོ་བཀོད་གྲུབ་པའི་ཚོགས་རྒྱན་སྐྱུར་མི་ཚུའི་ གནས་ཚུལ་འདི་ གཤམ་འཁོད་ལྟར་དུ་ཨིན།
༡༽ ཐོ་བཀོད་གྲུབ་པའི་ཚོགས་རྒྱན་སྐྱུར་མི་བསྡོམས། ༢༤༦༨
༢༽ ཚོགས་རྒྱན་སྐྱུར་ཡོད་པའི་བསྡོམས། Read More
༉ འབྲུག་གི་བཙག་འཐུ་ལྷན་ཚོགས་ཀྱིས་ འབྲུག་གི་བཙག་འཐུའི་བཅའ་ཁྲིམས་ ༢༠༠༨ ཅན་མའི་དོན་ཚན་ ༤༤༣ པ་དང་ ༤༤༧ ཅན་མ་དང་འཁྲིལ་ བཀྲིས་གཡང་རྩེ་རྫོང་ཁག་ ཁམས་དྭངས་_རམ་སྦྱར་འདེམས་ཁོངས་ལས་ འབྲུག་མཉམ་རུབ་ཚོགས་པའི་འདེམས་ངོ་ ཀརྨ་རྒྱལ་མཚན་ འདི་ རྒྱལ་ཡོངས་ཚོགས་འདུའི་འདེམས་ཁོངས་ཀྱི་འཐུས་མི་སྦེ་ སྤྱི་ཚེས་ ༠༣-༠༢-༢༠༢༢ ལུ་ དུས་མིན་བཙག་འཐུ་འགོ་འདྲེན་འཐབ་པའི་སྐབས་ བཙག་འཐུ་གྲུབ་ཡོད་པའི་སྐོར་ལས་ མི་མང་ལུ་བརྡ་འཕྲིན་སྤེལཝ་ཨིན།
ཚོགས་རྒྱན་སྐྱུར་མི་ཡོངས་བསྡོམས་དང་ ཐོ་བཀོད་གྲུབ་པའི་ཚོགས་རྒྱན་སྐྱུར་མིའི་ཁ་གསལ་ཚུ་ གཤམ་གསལ་ལྟར་དུ་ཨིན།
༡༽ ཐོ་བཀོད་གྲུབ་པའི་ཚོགས་རྒྱན་སྐྱུར་མི་བསྡོམས། ༡༠༠༧༥ ༼ཕོ་ ༤༨༢༨ དང་མོ་ ༥༢༤༧༽
༢༽ ཚོགས་རྒྱན་སྐྱུར་ཡོད་པའི་བསྡོམས། ༥༢༦༡ ༼ཕོ་ ༢༤༤༦ དང་མོ་ ༢༨༡༥༽
ཀ༽ ཚོགས་རྒྱན་འཕྲུལ་ཆས་ཐོག ༢༣༧༤ ༼ཕོ་ ༡༠༨༤ དང་མོ་ ༡༢༩༠༽
ཁ༽ འགྲུལ་སྐྱོད་ཚོགས་རྒྱན་ས་ཁོངས། ༩༠ ༼ཕོ་ ༣༡ དང་མོ་ ༥༩༽
ག༽ འགྲེམ་ཐོག་རྒྱན་ཤོག་ཐོག ༢༨༠༥ ༼ཕོ་ Read More
འབྲུག་གི་བཙག་འཐུ་ལྷན་ཚོགས་ཀྱིས་ཁ་ཐུག་ལས་ མི་མང་ཡོངས་ལུ་ཞུ་དོན་དེ་ཡང་ འབྲི་ལྷག་ཤེས་ཡོན་དང་རིག་རྩལ་བརྟག་དཔྱད་ཆོས་རྒྱུགས་འདི་ རྒྱལ་ཁབ་མཐའ་དབུས་མེད་པར་ ཆོས་རྒྱུགས་ས་ཁོངས་ ༡༥༢ ནང་ལུ་ སྤྱི་ལོ་༢༠༢༡ ཟླ ༡༠ པའི་ཚེས་ ༡ ལུ་འགོ་འདྲེན་འཐབ་སྟེ་ཡོད། དུས་ཅི་ཡང་ ཧེ་མ་བཟུམ་སྦེ་ར་ མི་སེར་ཚུ་གིས་ ས་གནས་གཞུང་གི་བཙག་འཐུའི་ནང་ བཅའ་མར་གཏོགས་ནི་ལུ་ སེམས་ཤུགས་བྱིན་ནིའི་དོན་ལས་ ཆོས་རྒྱུགས་ཕུལ་སའི་ས་ཁོངས་ཚུ་ རྒེད་འོག་གི་གནས་ཚད་ཚུན་ གཞི་བཙུགས་འབད་དེ་ཡོདཔ་ཨིན། ཆོས་རྒྱུགས་ཀྱི་དོན་ལས་ ཐོ་བཀོད་འབད་ནིའི་ཚེས་གྲངས་མཇུག་ དེ་ཡང་ སྤྱི་ལོ་ ༢༠༢༡ ཟླ་ ༠༩ པའི་ཚེས་ ༢༠ ཚུན་ལུ་ མི་ངོམ་ ༣,༦༣༧ གྱིས་ ཐོ་བཀོད་འབད་དེ་འདུག
སྤྱི་ལོ་ ༢༠༢༡ ཟླ་ ༡༠ པའི་ཚེས་ ༡ ལུ་ ཁྱད་ཚད་ལྡན་པའི་མི་ངོམ་ ༢,༡༩༥ གིས་ ཆོས་རྒྱུགས་ཕུལ་བ་འོང་ཡོད་མི་ལས་ ༡,༨༢༣ འདི་ཕོ་རྒས་དང་ ༣༧༢ འདི་ཨམ་སྲུ་ཚུ་ཨིན་མས།
དེ་ལས་ Read More
༉ འབྲུག་གི་བཙག་འཐུ་ལྷན་ཚོགས་ཀྱིས་ འབྲུག་གི་བཙག་འཐུའི་བཅའ་ཁྲིམས་༢༠༠༨ ཅན་མའི་དོན་ཚན་༤༤༣ དང་ ༤༤༧ པ་དང་འཁྲིལ་ མོང་སྒར་རྫོང་ཁག་གི་ མོང་སྒར་འདེམས་ཁོངས་ལས་ འབྲུག་མཉམ་རུབ་ཚོགས་པའི་ འདེམས་ངོ་ ཀརྨ་ལྷ་མོ་དང་ པདྨ་དགའ་ཚལ་རྫོང་ཁག་ངང་ལམ་འདེམས་ཁོངས་ལས་ འབྲུག་མཉམ་རུབ་ཚོགས་པའི་འདེམས་ངོ་ ཀརྨ་རྡོེ་གཉིས་ རྒྱལ་ཡོངས་ཚོགས་འདུའི་འདེམས་ཁོངས་ཀྱི་འཐུས་མི་སྦེ་ སྤྱི་ཚེས་༢༩-༠༦-༢༠༢༡ ལུ་ དུས་མིན་བཙག་འཐུ་འགོ་འདྲེན་འཐབ་པའི་སྐབས་ བཙག་འཐུ་གྲུབ་ཡོད་པའི་སྐོར་ མི་མང་ལུ་བརྡ་འཕྲིན་སྤེལཝ་ཨིན།
ཚོགས་རྒྱན་སྐྱུར་མི་ཡོངས་བསྡོམས་དང་ ཐོ་བཀོད་གྲུབ་པའི་ཚོགས་རྒྱན་སྐྱུར་མི་ཚུའི་ ཁ་གསལ་ཚུ་ གཤམ་གསལ་ལྟར་དུ་ཨིན།
༡༽ ཐོ་བཀོད་གྲུབ་པའི་ཚོགས་རྒྱན་སྐྱུར་མི་བསྡོམས། ༡༨,༥༠༠ ༼༨,༨༢༨ ཕོ་དང་ ༩,༦༧༢ མོ༽
༢༽ ཚོགས་རྒྱན་སྐྱུར་ཡོད་པའི་བསྡོམས། ༡༡,༤༢༠ ༼༥,༡༥༤ ཕོ་དང་ ༦,༢༦༦ མོ༽
ཀ༽ ཚོགས་རྒྱན་འཕྲུལ་ཆས་ཐོག ༥,༥༥༨ ༼ ༢,༣༥༢ ཕོ་དང་ ༣,༢༠༦ མོ༽
༡༽ ཚོགས་རྒྱན་འཕྲུལ་ཆས་ཐོག་ཚོགས་རྒྱན་ས་ཁོངས་ནང་། ༥,༠༥༩ ༼༢,༡༤༧ ཕོ་དང་ ༢,༩༡༢ མོ༽
༢༽ ཚོགས་རྒྱན་འཕྲུལ་ཆས་ཐོག་འགྲུལ་སྐྱོད་ཚོགས་རྒྱན་ས་ཁོངས་ནང་། Read More
འབྲུག་གི་བཙག་འཐུ་ལྷན་ཚོགས་ཀྱིས་ འབྲུག་གི་བཙག་འཐུའི་བཅའ་ཁྲིམས་ ༢༠༠༨ ཅན་མའི་དོན་ཚན་ ༤༥༧ པ་དང་འཁྲིལ་ ཐིམ་ཕུག་ ཕུན་ཚོགས་གླིང་ དེ་ལས་དགེ་ལེགས་ཕུག་རྫོང་ཁག་ཁྲོམ་སྡེ་གསུམ་གི་ནང་ སྤྱི་ཚེས་༢༨-༤-༢༠༢༡ ལུ་ འགོ་འདྲེན་འཐབ་ཡོད་པའི་ ཁྲོམ་སྡེ་བཙག་འཐུའི་གྲུབ་འབྲས་ཚུ་ གསལ་བསྒྲགས་འབདཝ་ཨིན།
བཙག་འཐུའི་ནང་ དོ་འགྲན་འབད་མི་འདེམས་ངོ་བསྡོམས་ ༣༥ ༼ཕོ་ ༢༦ དང་མོ་ ༩༽ ལས་འདེམས་ངོ་བསྡོམས་ ༢༠ ༼ཕོ་ ༡༦ དང་མོ་༤༽ བཙག་འཐུ་ལས་གྲུབ་སྟེ་ཡོད།
ཁྲོམ་སྡེ་ཚོགས་སྡེ་གསུམ་གྱི་ནང་ བཙག་འཐུ་གྲུབ་པའི་འདེམས་ངོའི་ཁ་གསལ་ཚུ་ གཤམ་གསལ་ལྟར་དུ་ཨིན།
ཚོགས་རྒྱན་སྐྱུར་མི་ཡོངས་བསྡོམས་དང་ ཐོ་བཀོད་གྲུབ་པའི་ཚོགས་རྒྱན་སྐྱུར་མི་ཚུའི་ ཁ་གསལ་ཚུ་ གཤམ་གསལ་ལྟར་དུ་ཨིན།
ཀ༽ ཐོ་བཀོད་གྲུབ་པའི་ཚོགས་རྒྱན་སྐྱུར་མི་བསྡོམས། ༡༠,༥༦༤ ༼༤༩༦༨ ཕོ་དང་ ༥༥༩༦ མོ༽
ཁ༽ ཚོགས་རྒྱན་སྐྱུར་ཡོད་པའི་བསྡོམས། ༦༢༨༡ ༼༢༩༠༢ ཕོ་དང་ ༣༣༧༩ མོ༽
༡༽ ཚོགས་རྒྱན་འཕྲུལ་ཆས་ཐོག ༤༤༢༨ ༼༡༩༨༥ ཕོ་དང་ ༢༤༤༣ མོ ༽
༢༽ Read More
འབྲུག་གི་བཙག་འཐུ་ལྷན་ཚོགས་ཀྱིས་ འབྲུག་མི་ཡོངས་ལུ་གུས་ཞབས་ཀྱི་ཐོག་ལས་ཞུ་དོན་འདི་ཡང་ རྒྱལ་ཡོངས་ཚོགས་འདུའི་བཙག་འཐུ་ ༢༠༡༨ ཀྱི་འགོ་ཐོག་བཙག་འཐུའི་ནང་ཚོགས་རྒྱན་འདི་ ཁ་ཙ་ སྤྱི་ཚེས་ ༡༥-༩-༢༠༡༨ ལུ་ མཐར་འཁྱོལ་ཅན་སྦེ་ འགོ་འདྲེན་འཐབ་ཡོད་པའི་སྙན་ཞུ་ཕུལ་ནི་གི་གོ་སྐལ་བཟང་པོ་བྱུང་ཡི།
Read More
འབྲུག་གི་བཙག་འཐུ་ལྷན་ཚོགས་ཀྱིས་ སྤྱི་ཟླ་ ༩ པའི་སྤྱི་ཚེས་ ༡༥ ལུ་ རྫོང་ཁག་ ༢༠ འི་ནང་ལུ་ ཁག་འགན་ ༢༠༡༨ སྤྱི་ཚོགས་ཀྱི་བཙག་འཐུ་ ༣ པའི་ནང་ ཆ་མཉམ་གྱིས་གྲལ་གཏོགས་ཟེར་བའི་བརྗོད་དོན་ཐོག་ལུ་ རྒྱལ་ཡོངས་ཚོགས་རྒྱན་སྐྱུར་མིའི་ཉིནམ་ཐེངས་ ༤ པ་ བརྩི་སྲུང་འབདཝ་ཨིན། རྒྱལ་ཡོངས་ཀྱི་བརྩི་སྲུང་འདི་ གསར་སྤང་རྫོང་ཁག་གི་ས་གནས་ དགེ་ལེགས་ཕུག་ལུ་འབད་ འགོ་འདྲེན་འཐབ་དོ་ཡོདཔ་ཨིན་རུང་ རྫོང་ཁག་ཆ་མཉམ་དང་ རྒྱལ་ཁབ་ནང་ལུ་ཡོད་པའི་དམང་གཙོའི་སྡེ་ཕྲན་ ཆ་མཉམ་གྱིས་ ཉིནམ་འདི་བརྩི་སྲུང་འབདཝ་ཨིན།
ཉིནམ་བརྩི་སྲུང་གི་གཞི་རྟེན་དམིགས་ཡུལ་འདི་ འབྲུག་པའི་མི་སེར་ཚུ་གིས་ སེམས་ཤུགས་དང་བློ་སྤོབས་ཐེབས་ཐོབ་སྟེ་ དམང་གཙོའི་ལམ་ལུགས་ནང་ དོན་དང་ལྡནམ་སྦེ་ གྲལ་གཏོགས་འབད་ཐབས་ལུ་ཨིན། དུས་ཅི་གི་ལོ་འདི་ འབྲུག་གི་བཙག་འཐུ་ལྷན་ཚོགས་ཀྱིས་ སྤྱི་ལོ་ ༢༠༡༨ ཀྱི་སྤྱི་ཚོགས་ཀྱི་བཙག་འཐུ་ལུ་ དམིགས་གཏད་བསྐྱེདཔ་བཞིན་དུ་ ཉིནམ་བརྩི་སྲུང་གི་ལས་རིམ་འདི་གིས་ ང་བཅས་ལུ་ མ་འོངས་སྔོན་གཟིགས་ཅན་གྱི་ མི་དབང་རིམ་བྱོན་ཚུ་གི་ ཐུགས་ཀྱི་དགོངས་འཆར་དང་ རྩ་ཁྲིམས་ཆེན་མོའི་དགོངས་དོན་ལྟར་ རྒྱལ་ཁབ་ནང་ལུ་ ནུས་སྟོབས་ཅན་གྱི་དམང་གཙོའི་རིང་ལུགས་ གཞི་བཙུགས་འབད་ནིའི་དོན་ལུ་ ཡང་བསྐྱར་གྱི་ཁས་ལེན་ཕུལ་ནིའི་ གོ་སྐབས་བཟང་པོ་ཅིག་ཡང་ཨིན་མས་ཟེར་ཞུ་ནི་ཨིན།
ཉིནམ་བརྩི་སྲུང་གི་དོན་ལུ་ བརྩམས་ཏེ་ཡོད་པའི་ལས་རིམ་ཚུ་ཡང་།
༡- Read More
༉ འབྲུག་གི་བཙག་འཐུ་ལྷན་ཚོགས་ཀྱིས་ འབྲུག་མི་ཡོངས་ལུ་བརྡ་དོན་ཞུ་དོན་འདི་ཡང་ རྒྱལ་རབས་ཅན་གྱི་ས་གནས་ཞུང་གི་བཙག་འཐུ་ཐེངས་གཉིས་པ་༢༠༡༦ འདི་ སྤྱི་ཚེས་༢༥-༡-༢༠༡༦ ལུ་ ཁྲོམ་སྡེ་གསུམ་གྱི་གོ་རིམ་དང་པའི་ཚོགས་རྒྱན་ཉིནམོ་དང་ སྤྱི་ཚེས་༢༧-༡༠-༢༠༡༦ ལུ་ གོ་རིམ་གཉིས་པའི་ནང་ (རྫོང་ཁག་ཁྲོམ་སྡེ་༢༠ རྒེད་འོག་༢༠༥ དེ་ལས་ ཁྲོམ་སྡེ་ཚོགས་སྡེ་༡ ) དེ་ལས་ སྤྱི་ཚེས་༢༡-༩-༢༠༡༦ ལུ་ འདེམས་ཁོངས་༡༤ ནང་ ཚོགས་རྒྱན་བསྐྱར་ལོག་འགོ་འདྲེན་འཐབ་ཡོད་པའི་སྙན་ཞུ་ཕུལཝ་ཨིན།
ས་གནས་གཞུང་གི་བཙག་འཐུ་ཐེངས་གཉིས་པ་༢༠༡༦ འདི་གི་སྤྱིར་བཏང་བཙག་འཐུ་གྲུབ་པའི་འདེམས་ངོཚུ།
ས་གནས་གཞུང་གི་བཙག་འཐུ་ཐེངས་གཉིས་པའི་ གོ་རིམ་དང་པ་དང་གཉིས་པ་༢༠༡༦ འདི་གི་བཙག་འཐུ་འདི་ རྒཔོ་ དམངས་མི་ རྒེད་འོག་༢༠༥ གི་རྒེད་འོག་ཚོགས་སྡེ་ཚོགས་པ་ དེ་ལས་ ཐིམ་ཕུག་ ཕུན་ཚོགས་གླིང་ དགེ་ལེགས་ཕུག་ བསམ་གྲུབ་ལྗོངས་མཁར་ཚུ་གི་རྫོང་ཁག་༤ གི་ཁྲོམ་དཔོན་དང་ཁྲོམ་སྡེ་ཚོགས་པ་ དེ་ལས་ རྫོང་ཁག་ཁྲོམ་སྡེ་༡༦ གི་ཁྲོམ་སྡེ་ངོ་ཚབ་ཀྱི་གོ་གནས་ཚུ་རྩིས་ཏེ་ གོ་གནས་བསྡོམས་༡༤༩༩ བཙག་འཐུ་འབད་དེ་ཡོད།
སྤྱི་ལོ་༢༠༡༦ ཟླ་༡ པའི་ནང་འགོ་འདྲེན་འཐབ་པའི་ཁྲོམ་སྡེ་གསུམ་གྱི་འདེམས་ངོ་༢༦ ཚུ་མ་རྩིས་བར་ གོ་གནས་སྣ་ཁག་གི་དོན་ལུ་ འདེམས་ངོ་ཡོངས་བསྡོམས་༣༣༩༡ གིས་ བཙག་འཐུའི་དོ་འགྲན་འབད་ཡོད་དེ་ཡོད། ས་གནས་གཞུང་གི་ཡིག་ཚང་སྣ་ཁག་ཚུ་ནང་ འདེམས་ངོ་བསྡོམས་༡༤༣༩ བཙག་འཐུ་གྲུབ་སྟེ་ཡོད།
ཨམ་སྲུ་༡༦༤ Read More
༉ འབྲུག་གི་བཙག་འཐུ་ལྷན་ཚོགས་ཀྱིས་ ཁ་ཙ་སྤྱི་ཚེས་༢༧-༩-༢༠༡༦ ལུ་ ས་གནས་གཞུང་གི་བཙག་འཐུ་ཐེངས་གཉིས་པའི་གོ་རིམ་གཉིས་པ་གི་ཚོགས་རྒྱན་འདི་ མཐར་འཁྱོལ་ཅན་སྦེ་འགོ་འདྲེན་འཐབ་པའི་བརྡ་དོན་ཚུ་ འབྲུག་མི་ཡོངས་ལུ་ དགའ་སྤྲོ་དང་བཅས་པའི་ཐོག་ལས་སྤེལཝ་ཨིན།
གོ་གནས་དང་འདེམས་ངོ་ཡོངས་བསྡོམས།
གོ་རིམ་འདི་གི་ནང་ལུ་ ས་གནས་གཞུང་གི་དོན་ལས་ བཙག་འཐུ་ལས་གྲུབ་དགོ་པའི་གོ་གནས་ རྒེད་འོག་༢༠༥ ནང་ རྒཔོ་ དམངས་མི་ དེ་ལས་ རྒེད་འོག་ཚོགས་པ་ཚུ་དང་ བསམ་གྲུབ་ལྗོངས་མཁར་ཁྲོམ་སྡེའི་དོན་ལུ་ ཁྲོམ་དཔོན་དང་ཁྲོམ་སྡེ་ཚོགས་པ་ དེ་ལས་ རྫོང་ཁག་ཁྲོམ་སྡེ་༡༦ ནང་གི་ཁྲོམ་སྡེ་ངོ་ཚབ་ཚུ་རྩིས་ཏེ་ གོ་གནས་ཡོངས་བསྡོམས་༡༤༧༧ ཀྱི་དོན་ལུ་ བཙག་འཐུ་འགོ་འདྲེན་འཐབ་ཅི།
གོ་གནས་སྣ་ཁག་གི་དོན་ལུ་ འདེམས་ངོ་བསྡོམས་ ༣,༣༩༡ གིས་ བཙག་འཐུའི་ནང་ དོ་འགྲན་འབདཡི། འདེམས་ངོའི་གདམ་ངོ་ཆ་མེད་བཏང་ཡོད་མི་༣༢ གྱི་ཁ་སྐོང་ལུ་ དོ་འགྲན་འབད་མི་འདེམས་ངོ་༢ གི་ཚེ་སྲོག་ལུ་བར་རྐྱེན་བྱུང་ཡོདཔ་དང་ ༢ ཆ་མེད་བཏང་ཡོདཔ་ དེ་ལས་ ༣ ཁྱད་ཚད་ལས་འགལ་ཡོད་མི་བསྡོམས་༧ འཐོན་ཡོད་པའི་དྲན་གསོ་འབདཝ་ཨིན།
རྫོང་ཁག་༡༧ ནང་གི་ སྤྱི་འོག་༤༡ ནང་ ཚོགས་པའི་གོ་གནས་ཀྱི་དོན་ལས་དང་ མགར་ས་ མོང་སྒར་ པདྨ་དགའ་ཚལ་རྫོང་ཁག་ཚུ་ནང་ ཁྲོམ་སྡེ་ངོ་ཚབ་ཚུ་གི་གོ་གནས་ལུ་ དོ་འགྲན་འབད་ནིའི་གདམ་ངོའི་ཡིག་ཆ་བཙུགས་མི་མ་འཐོན།
ཚོགས་རྒྱན་སྐྱུར་བར་འོང་མི།
ཁ་ཙ་གི་ཚོགས་རྒྱན་ཉིནམོ་དེ་ཁར་ Read More
༉ འབྲུག་གི་བཙག་འཐུ་ལྷན་ཚོགས་ཀྱིས་ མི་མང་ཡོངས་ལུ་ཞུ་དོན་འདི་ཡང་ འདེམས་ངོ་ཚུ་གི་སྐོར་ལས་ ཚོགས་རྒྱན་སྐྱུར་མི་ཚུ་ལུ་ བརྡ་དོན་འཕྲོད་ཚུགསཔ་ངེས་བདེན་བཟོ་སྟེ་འབད་བ་ཅིན་ ཕན་ཐོགས་ཅན་གྱི་གདམ་ཁ་བརྐྱབ་ཚུགསཔ་མ་ཚད་ འདེམས་ངོ་ཚུ་ལུ་ཡང་ ཕན་ནུས་ཆེ་བའི་བརྒྱུད་འབྲེལ་འཐབ་ཚུགསཔ་ལས་ ཚོགས་རྒྱན་སྐྱུར་མི་ཚུ་ལུ་ ཁོང་རའི་ཁས་བླངས་གསལ་བསྒྲགས་ཚུ་ གསལ་སྟོན་འབད་དེ་ ཚོགས་རྒྱན་སྐྱུར་མི་ ག་སྟེ་མང་མང་ལུ་ཁྱབ་ཚུགས་པའི་ཐབས་ལུ་ ད་ལྟོ་འགོ་འདྲེན་འཐབ་འཕྲོ་ཡོད་པའི་ ས་གནས་གཞུང་གི་བཙག་འཐུ་ཐེངས་གཉིས་པའི་སྐབས་ རྒྱལ་ཁབ་ཀྱི་སྤྱི་འོག་ཡོངས་ཀྱི་ནང་ལུ་ སྤྱི་སྙོམ་འཛོམས་འདུ་ཚུ་ འགོ་འདྲེན་འཐབ་སྟེ་ཡོད།
རྒེད་འོག་༢༠༥ གི་སྤྱི་འོག་ བསམ་གྲུབ་ལྗོངས་མཁར་ཁྲོམ་སྡེ་ དེ་ལས་ རྫོང་ཁག་ཁྲོམ་སྡེ་ཚུ་ནང་ སྤྱི་སྙོམ་འཛོམས་འདུ་བསྡོམས་༡,༠༡༤ ཚུ་ སྤྱི་ཚེས་༥-༩-༢༠༡༦ ལས་འགོ་བཙུགས་ སྤྱི་ཚེས་༢༡-༩-༢༠༡༦ ཚུན་ འགོ་འདྲེན་འཐབ་སྟེ་ཡོད།
སྤྱི་སྙོམ་འཛོམས་འདུའི་ནང་ བཅའ་མར་གཏོགས་ཡོད་མི་ཡོངས་བསྡོམས་༣༩,༦༢༩ (ཨམ་སྲུ་༡༩,༤༣༤ དང་ ཕོ་རྒས་༢༠,༡༠༥) འཛོམས་ཡོད་མི་ཚུ་ལུ་ འདེམས་ངོ་༣,༤༠༢ གྱིས་ རང་སོའི་བསྐུལ་བསྒྲགས་ཀྱི་གསལ་བཤད་ཚུ་འབད་ཡི། འདེམས་ངོ་ ༣༠ གིས་ སྤྱི་སྙོམ་འཛོམས་འདུའི་ནང་ བཅའ་མར་གཏོགས་མ་ཚུགས་མི་འདི་ གཟུགས་ཁམས་འཕྲོད་བརྟེན་དང་ སྤུངས་ཐང་ཁ་རྫོང་ཁག་ མགོན་ཤར་རི་རྒེད་འོག་ལུ་ འགྲུལ་ལམ་སྲུབ་སྟེ་ཡོདཔ་ལས་བརྟེན་ཨིན།
འདི་གི་ཁ་སྐོང་ལུ་ བསམ་གྲུབ་ལྗོངས་མཁར་ཁྲོམ་སྡེའི་ཁྲོམ་དཔོན་གྱི་འདེམས་ངོ་ཚུའི་ མི་མང་རྩོད་འགྲན་འདི་ སྤྱི་ཚེས་༡༧-༩-༢༠༡༦ Read More
༉ མི་མང་ཡོངས་ལུ་ཞུ་དོན་འདི་ཡང་ རྒེད་འོག་༢༠༥ གི་རྒེད་འོག་ཚོགས་སྡེ་དང་ བསམ་གྲུབ་ལྗོངས་མཁར་ཁྲོམ་སྡེ་དང་ རྫོང་ཁག་༡༦ གི་ཁྲོམ་སྡེའི་ངོ་ཚབ་ཚུའི་བཙག་འཐུ་གི་དོན་ལུ་ སྤྱི་ཚེས་༡-༩-༢༠༡༦ ལུ་ འདེམས་ངོའི་གདམ་ངོ་གི་ཡིག་ཆ་ཚུའི་བརྟག་ཞིབ་དང་ སྤྱི་ཚེས་༣-༩-༢༠༡༦ ལུ་ འདེམས་ངོ་ལས་ཕྱིར་འཐོན་གྱི་མཐའ་མཇུག་ཚེས་གྲངས་ཀྱི་ཤུལ་ལུ་ བཙག་འཐུ་འདི་གི་དོན་ལས་ དོ་འགྲན་འབད་མི་འདེམས་ངོའི་ཁ་གྱངས་འདི་ གཤམ་གསལ་ལྟར་དུ་ཨིན་མི་ཚུ་ཡང་
Read More
༉ འབྲུག༌གི༌བཙག༌འཐུ༌ལྷན༌ཚོགས༌ཀྱིས༌ མི༌མང༌ཡོངས༌ལུ་ཞུ་དོན་འདི་ཡང་ ད་རེས་ས་གནས་གཞུང་གི་བཙག་འཐུ་ཐེངས་གཉིས་པའི་གོ་རིམ་གཉིས་པ་༢༠༡༦ འགོ་འདྲེན་འཐབ་ནི་དོན་ལས་ བཙག་འཐུའི་བརྡ་འཕྲིན་སྤེལ་ཡོད་པའི་ལྷན་ཐབས་ལུ་ སྤྱི་འོག་/གཡུས་ཚན་གྱི་གནས་ཚད་ཐོག་ འགོ་འདྲེན་འཐབ་པའི་གདམ་ངོའི་འཛོམས་འདུ་འདི་ སྤྱི་ཚེས་༡༡-༨-༢༠༡༦ ལས་འགོ་བཙུགས་ སྤྱི་ཚེས་༢༨-༠༨-༢༠༡༦ ལུ་ མཇུག་བསྡུ་སྟེ་ཡོད།
འདེམས་ངོའི་གདམ་ངོ་བཏོན་ནི་འཛོམས་འདུའི་སྐོར་ བརྡ་དོན་སྤེལ་ནི་འདི་ཡང་
༡. རྫོང་ཁག་༢༠ གི་རྒེད་འོག་༢༠༥ དང་ བསམ་གྲུབ་ལྗོངས་མཁར་ཁྲོམ་སྡེ་ནང་ལུ་ འབྲེལ་ཡོད་རྫོང་ཁག་བཙག་འཐུའི་དབང་འཛིན་ཚུ་གི་མངའ་འོག་ སྡེ་ཚན་བསྡོམས་༩༠ གིས་ འཛོམས་འདུ་ཁག་༡༠༥༢ འགོ་འདྲེན་འཐབ་ཅི།
༢. འཛོམས་འདུ་ཚུ་གི་སྐབས་ ཁྱད་ཚད་ལྡན་པའི་ཚོགས་རྒྱན་སྐྱུར་མི་ཡོངས་བསྡོམས་༡༠༡,༠༦༠ བརྒྱ་ཆ་༢༥% གིས་ བཅའ་མར་གཏོགས་ཏེ་འདུག།
༣. འཛོམས་འདུ་འདི་ནང་ རྒཔོ་གི་གདམ་ངོའི་དོན་ལུ་ དང་འདོད་བསྐྱེད་མི་གྲངས་བསྡོམས་༩༠༦ (ཨམ་སྲུ་༥༠ དང་ ཕོ་རྒས་༨༥༦) ཡོད་མི་ལས་ མི་གྲངས་བསྡོམས་༦༡༦ (ཨམ་སྲུ་༢༧ བརྒྱ་དཔྱ་༥༤% དང་ ཕོ་རྒས་༥༨༩ བརྒྱ་དཔྱ་༦༩%) ཚུ་ འཛོམས་འདུའི་ནང་ལས་ གདམ་ངོ་གྲུབ་ཅི།
༤. དེ་བཟུམ་སྦེ་ དམངས་མི་གི་གདམ་ངོའི་དོན་ལུ་ དང་འདོད་བསྐྱེད་མི་གྲངས་བསྡོམས་༩༢༦ (ཨམ་སྲུ་༡༢༢ དང་ ཕོ་རྒས་༨༠༤) Read More
༉ འབྲུག་གི་བཙག་འཐུ་ལྷན་ཚོགས་ཀྱིས་ ད་རེས་གནས་སྐབས་ཅིག་གི་རིང་ ཕར་འགྱང་འབད་དེ་ཡོད་པའི་ ས་གནས་གཞུང་གི་བཙག་འཐུ་ཐེངས་གཉིས་པའི་གོ་རིམ་གཉིས་པ་འདི་ མངོན་མཐོ་ཁྲིམས་ཀྱི་འདུན་སའི་ བཀའ་ཡིག་གི་དགོངས་དོན་ལུ་ གུས་བཏུད་དང་བཅས་པའི་ཐོག་ལས་ འགོ་འདྲེན་འཐབ་ནི་ཨིན་པའི་སྐོར་ མི་མང་ལུ་བརྡ་འཕྲིན་སྤེལཝ་ཨིན།
མངོན་མཐོ་ཁྲིམས་འདུན་ལས་གནང་བའི་ ཕན་རླབས་ཆེ་བའི་དབྱེ་བཤེར་བཅུད་དོན་ཁ་གསལ་དང་བཅསཔ་སྦེ་ བཀའ་རྒྱ་དོན་ཚན་༣ ལུ་དབྱེ་སྟེ་ཕེབས་ཡོད་མི་འདི་ལུ་ འབྲུག་གི་བཙག་འཐུ་ལྷན་ཚོགས་ཀྱིས་ རྩ་ཁྲིམས་ཆེན་མོའི་རྩ་ཚན་༡ པའི་རྩ་དོན་༡༡ པའི་ནང་ “མངོན་མཐོ་ཁྲིམས་འདུན་འདི་ རྩ་ཁྲིམས་ཆེན་མོ་འདིའི་གཞི་འཛིན་དང་ དེའི་དོན་འགྲེལ་མཐའ་གཅོད་ཀྱི་དབང་འཛིན་ཨིན།” ཟེར་འཁོད་ཡོད་མི་དང་ རྩ་ཚན་༢༡ པའི་རྩ་དོན་ ༡༠ པའི་ནང་ “མངོན་མཐོ་དང་ཆེ་མཐོ་ཁྲིམས་འདུན་གྱིས་ འབྲེལ་གནད་ཅིག་གི་སྐབས་དོན་ལུ་ འོས་འཚམས་ལྡན་པའི་གསལ་བསྒྲགས་ ཡང་ན་ བཀའ་རྒྱ་ བཀོད་ཁྱབ་ བཀའ་ཡིག་ཚུ་གནང་ཆོག།” ཟེར་འཁོད་ཡོད་མི་དང་འཁྲིལ་ བཀའ་ཡིག་འདི་ལུ་ གུས་བཏུད་ཀྱི་སྒོ་ལས་ ཕྱག་ཕྱིད་ཞུཝ་ཨིན།
ད་རེས་ ས་གནས་གཞུང་གི་ གོ་རིམ་གཉིས་པའི་བཙག་འཐུ་འདི་ ཡུན་འགྱང་ལུས་དགོ་མི་འདི་ཡང་ ས་གནས་གཞུང་གི་གནས་ཡུན་སྐོར་དང་ རྫོང་ཁག་ཚོགས་འདུ་ཚུ་རྩིས་བའི་ ས་གནས་གཞུང་གི་ཁག་འགན་ལྡན་པའི་དམངས་གཙོ་དང་འབྲེལ་བའི་གཙུག་སྡེ་ཁག་ཚུ་གིས་ ག་ནི་བ་གནད་གལ་ཆེ་བའི་ ཐུགས་འཆར་ཚུ་བཀོད་དེ་ཡོད་མི་ཚུ་ལུ་གཞིར་བཞག་ཐོག་ འབྲུག་གི་བཙག་འཐུ་ལྷན་ཚོགས་ཀྱིས་ ཨི་སི་བི་/བརྡ་འཕྲིན་-༢༠༡༦/༤༢༤༡ སྤྱི་ཚེས་༤-༠༦-༢༠༡༦ ཅན་མའི་ཐོག་ གནས་སྐབས་ཅིག་གི་རིང་ ཕར་འགྱང་འབད་དེ་ཡོད་པའི་སྐོར་ Read More


text:
Video Overview
༉ གསར་སྤང་བདེ་སྐྱིད་གླིང་ལས་ཨིན་མི་ ཨོ་རྒྱན་རིན་འཛིན་གྱིས་ ཕོ་རྒནམ་རྩ་རྒས་དང་ནུ་གཅུང་གཉིས་ཀྱི་སྐོར་ལས་སྲུང་བཏང་སྟེ་ཡོདཔ་ད་ སྲུང་འདི་ སོ་སོ་གིས་འབད་བ་ཅིན་ རྒྱལཔོ་ཅིག་གི་གླང་བརྙ་སྦེ་ཞིང་རྨོ་བའི་སྐོར་ལས་འཐོན་ནི་ཡོདཔ་ད་ ཁོ་གིས་གཏང་མི་ནང་ རྒྱལཔོ་གི་གླང་བརྙ་བའི་སྐོར་ལས་འཐོན་ནི་མིན་འདུག་ ཨིན་རུང་ ནང་ན་གི་དོན་ཚན་འདི་གཅིག་ར་ཨིནམ་ལས་ ལུང་ཕྱོགས་སོ་སོ་ནང་ལས་ཕར་ ག་ཅི་ར་ཨིན་རུང་ དུམ་གྲ་རེ་མ་འདྲཝ་སྦེ་ཡོདཔ་བཞིན་དུ་ སྲུང་འདི་ལུ་ཡང་དུམ་གྲ་རེ་མ་འདྲཝ་སྦེ་འཐོནམ་ཨིན་པས།
Rinzin Norbu, actually from Bumthang but resettled in Dekiling in Sarpang district, narrates the story about a jackass brother bringing food to his younger brother ploughing the field.
- Dekiling
- ཨོ་རྒྱན་རིན་འཛིན་སྐུ་གཟུགས་བཟང་པོ་ཟེར་ཞུ་ནི་ཨིན་ལགས།
- ཨོ་རྒྱན་རིན་འཛིན་ད་ལྟོ་ང་བཅས་ ང་ར་འདི་མ་པ་གཡུས་འདི་ ཧེ་མ་འདི་ བུམ་ཐང་ཨིན།
- ཨོ་རྒྱན་རིན་འཛིན་དེ་འབདཝ་ད་ད་རིས་ནཱ་ གསར་སྤང་རྫོང་ཁག་ གཡུས་འདི་བདེ་སྐྱིད་གླིང་ རྒེད་འོག་ སྡོད་ས་འདི་ ལུང་བསྟན་སྦིས་ནང་ཨིན་ལགས།
- ཨོ་རྒྱན་རིན་འཛིན་ད་ང་རའི་མིང་འདི་ ཨྱོན་རིན་འཛིན་ཟེར་ཞུཝ་ཨིན་ལགས།
- ཨོ་རྒྱན་རིན་འཛིན་ད་རིས་ང་གིས་ནཱ་འོང་མི་འདི་ ད་ལྟོ་ནཱ་སྙན་གསན་མི་འདི་ཚུ་ལུ་ སྲུང་དུམ་གྲྭ་ཆུང་ཀུ་ཅིག་ཞུ་ནི་གི་རེ་བ་ཡོདཔ་ཨིན་ལགས།
- ཨོ་རྒྱན་རིན་འཛིན་འ་ནཱི་གི་ ད་ཧེ་མ་ག་ཅི་ལོ་ ཨ་པ་ ཨ་ལྕོ་རྩ་རྒས་གཅིག་དང་ ནུ་གཅུང་རྐྱངམ་ཅིག་ཡོདཔ་མས་ལགས། འ་ནཱི་གི་སྲུང་ཅིག་གཏང་ནི་སྦེ་ཨིན་ཟེར་ཞུ་ནི་ལགས་ ལགས་སོ།
- ཨོ་རྒྱན་རིན་འཛིན་མ་པ་ངོ་མ་ཁོང་ར་འདི་ཧེ་མ་ ཧེ་མ་ ཏེ་ ང་བཅས་ཀྱིས་ཤེས་ཏེ་འབད་བ་ཅིན་ དང་ཕུ་ཅིག་ཡོདཔ་མས་ དེ་ལས་ དིང་ཕུ་ཅིག་ཨིན་མས་ཟེར་ སླབ་ནི་ཅིག་ཡོདཔ་ཨིན་ལགས། ང་བཅས་ ཧེ་མ་ཧེ་མ་ངེའི་གཡུས་སྒོ་ནང་ལས་ཀྱི་ཨིན། ད་ ད་རིས་ནངས་པ་ལུ་ ད་ཨ་ནཱི་མིན་འདུག
- ཨོ་རྒྱན་རིན་འཛིན་དེ་འབད་ས་ཅིག་རུང་ ཏེ་ མ་པ་ཨིན་ནི་འདི་ ཨ་ལྕོ་རྩ་རྒས་ཅིག་ཡོདཔ་མས་ དེ་ལས་ ནུ་གཅུང་སྤྱང་དྲགས་ཅིག་ཡོད་དོ་མས་ ཏེ་ ཨ་ནཱི་ནུ་གཅུང་འདི་ སྤྱང་དྲགས་དང་ལྡན་རུང་ ནང་ན་འདི་ ཏེ་ ཧིང་སང་ས་ཨིན་པས་ དེ་འབདཝ་ད་ལུ་ ཏེ་ ཨའི་གཅིག་ཡོདཔ་མས།
- ཨོ་རྒྱན་རིན་འཛིན་ཏེ་ ཨའི་ཡོདཔ་ད་ལུ་ ཨའི་འདི་མིག་གིས་མ་མཐོང་མི་ མིག་ཏོ་ཞརཝ་ཅིག་ཡོདཔ་མས་ མིག་ཏོ་ཞརཝ་འདི་ ཨ་ནེམ་འབདཝ་ད་ལུ་ ཏེ་ ཁྱིམ་ནང་བཞག་དོ་མས་ དེ་ལས་ ནུ་གཅུང་ཨ་ལྕོ་འདི་ ཕར་ཞིང་རྨོ་བར་འགྱོ་དོ་མས་ ཞིང་རྨོ་བར་འགྱོ་བའི་བསྒང་ལསནི།
- ཨོ་རྒྱན་རིན་འཛིན་ཏེ་ ཞིང་ཡང་ལེགས་ཤོམ་ཅིག་ ཏེ་ ལེགས་ཤོམ་ཅིག་མ་རྨོ་འབད་ དེ་ལས་ ཤུལ་ལས་ནུ་གཅུང་འདི་གིས་ ཞིང་རྨོ་བར་འགྱོ་ ཁྱོད་ཀྱིས་ང་ལུ་ ལྟོ་ཅིག་གཙང་ཏོག་ཏོ་སྦེ་ བཟོ་འབག་ཤོག་མས་ ད་ཞིང་རྨོ་བར་ང་འགྱོ་གེ་ནོ་ ལྟོ་གཙང་ཏོག་ཏོ་བཟོ་འབག་ཤོག་སྨ་རེད་ཟེར་ ཡ་ཡ་བཏུབ་ཟེར།
- ཨོ་རྒྱན་རིན་འཛིན་དེ་ལས་ ལྟོ་འདི་བཟོ་འབག་འོང་ ལྟོ་བཟོ་འབད་ འགྱོ་བའི་བསྒང་ ལྟོ་འབག་ཡར་ཞིང་རྨོ་སར་ལུ་ ནུ་གཅུང་འབད་སར་བསྐྱལ་བར་འགྱོ་བའི་བསྒང་ལས་ ལམ་ཁར་ཨ་ཝ་བཏང་བཏངམ་ཅིག་དང་ཕྱད་ཕྱདཔ་མས།
- ཨོ་རྒྱན་རིན་འཛིན་ཏེ་ ལམ་ཁར་ཨ་ཝ་བཏང་བཏངམ་དང་ཕྱད་བའི་བསྒང་ལས་ དབའི་ཁྱོད་ཕར་འགྱོ་ ང་ནུ་གཅུང་གིས་ ལྟོ་གཙང་ཏོག་ཏོ་ཅིག་འབག་ཤོག་སླབ་དེས་ ཏེ་ གཙང་ཏོག་ཏོ་ཅིག་འབག་ཤོག་ཟེར་སླབ་ད་ ཁྱོད་ཕར་སོང་།
- ཨོ་རྒྱན་རིན་འཛིན་ཟེརཝ་ད་ལུ་ ཨ་ཝ་གིས་འདིནི་ཕར་ལམ་ཁར་སྡོད་འབད་ ཟུར་མ་བཏུབ་ནུག་ལགས་ ཨ་ཝ་ཨིན་པས་སྨོ་ཤིག་ལགས་ ལམ་ཁར་ཡོད་མི་ཨ་ཝ་ཨིན་མས་ག་ཏེ་ཟུར་བཏུབ་ནི་ ཏེ་དེ་ལས་ ཙིགཔ་ཟ་དྲེགས་མ་ཚུགས་པར་ དེ་ལས་ཏེ་ ལྟོ་འདི་ཕར་བཞག
- ཨོ་རྒྱན་རིན་འཛིན་དེ་ལས་ མར་ལས་རྡོ་འཐུ་འབད་མར་ ཨ་ཝ་གུ་བཀོ་བཀོཝ་མས་ ཏེ་ ཨ་ཝ་འདི་བར་ན་ལས་མཆོངས་འགྱོ་བའི་བསྒང་ལས་ ལྟོ་ནང་འཛུལ་ ཏེ་ ཨ་ཝ་གིསནི་ལྟོ་ནང་འཛུལ་བའི་བསྒང་ལསནི་ དེ་ལས་ཏེ་ ད་ངེའི་ནུ་གཅུང་འདི་གིས་ ལྟོ་འདི་གཙང་ཏོག་ཏོ་འབག་ཤོག་ཟེར་མི་འདི་ ད་ཨ་ཝ་ག་ར་ལྟོ་ནང་ཡར་སོང་ཡི་ཟེར།
- ཨོ་རྒྱན་རིན་འཛིན་དེ་ལས་ཏེ་ ཆུ་འཁྱུ་ ཏེ་ ཆུ་ཧེ་མ་འབདནི་ཆུ་གི་གཟར་ཡོད་བ་ ཏེ་ ད་རིས་ནངས་པ་གཟར་མེད་ pipe(ཆུང་དུང་) ནང་འབད་ནི་དེ་གིས་ ཏེ་འ་ནཱི་འབད་ ཆུམ་རེ་རེ་འཁྱུ་སྡོད་སྡོདཔ་མས་ མེན་ལྟོ་ ཏེ་འཁྱུ་སྡོད་སྡོདཔ་བནི་ ནུ་གཅུང་འདི་ལྟོ་བཀྱེས་ ལྟོ་འབག་འོང་ནི་མིན་འདུག་ས་ཨ་ལྕོ་གིས་ ལྟོ་འབག་འོང་ནི་མིན་འདུག་ཟེར་མནོ་བཏང།
- ཨོ་རྒྱན་རིན་འཛིན་ཏེ་འབག་ནི་རང་མེད་པར་ ནུ་གཅུང་འདི་ (ཨ་ལྕོ་)འདི་ མར་ལྟོ་འདི་ ཆུ་འཁྱུ་སྡོད་ནུག་ཟེར་མས་ ཆུམ་རེ་རེ་འབད་ འ་ནཱི་ལྟོ་རེ་རེ་ ཏེ་ ཨ་ལྕོ་ག་ཅི་འབདཝ་ཟེརཝ་ད་ ཏེ་ ཨ་ནཱ་ང་ཁྱོད་ལྟོ་གཙང་ཏོག་འབག་འོང་བའི་བསྒང་ལསནི་ ཡར་ཨ་ཝ་འདི་གིས་ ཟུར་མ་བཏུབ་པར་ ཏེ་ ང་རྡོ་བླུགས་བྱིན་ཡི་ དེ་ལས་ ངེའི་ལྟོ་ནང་འོང་ཡི་ དེ་ལས་ ང་ཆུ་འཁྱུཝ་ཨིན།
- ཨོ་རྒྱན་རིན་འཛིན་ཨ་ཁ་ཁྱོད་ཀྱིས་དེ་སྦེ་དབའི་ ད་ཁྱོད་ར་ཡར་གླང་བལྟ་བར་སོང་ གླང་སྤར་མ་བཅུག་སྨ་རེད་ཟེར་ སླབ་སླབ་འོང་ནི་མས་ གླང་སྤར་མ་བཅུག་ ད་ང་གིས་ ལྟོ་འབད་ང་ར་ཟ་གེ་ཟེར་སླབ་ནུག་ ཡ་ཡ་བཏུབ་ཟེར་ ད་ཨ་ལྕོ་འདི་ཡར་ ཨ་ལྕོ་རྩ་རྒས་འདི་ ཡར་གླང་ལྟ་བར་སོང་ གླང་སྤར་མ་བཅུག་ཟེར།
- ཨོ་རྒྱན་རིན་འཛིན་ཏེ་ ཡར་འགྱོ་གླང་ལྟ་བའི་བསྒང་ལསནི་ འདི་གིས་ཡར་གླང་ལྟ་བའི་བསྒང་ལསནི་ ཏེ་ གླང་འདི་ སྦྱངམ་འོང་པའི་བསྒང་ལསནི་ རྣམ་ཅོ་གུ་ལུ་ འ་ནཱི་སྦེ་ཏེ་ རྣམ་ཅོ་སྤར་དོ་མས་ མ་སྤར་ས་མ་སྤར་ ངེའི་ནུ་གཅུང་གིས་ གླང་སྤར་མ་བཅུག་ཟེར་ སླབ་དེས།
- ཨོ་རྒྱན་རིན་འཛིན་ཏེ་ རྣམ་ཅོ་གིས་ ཏེ་ སྤར་དོ་མས་ གླང་གི་ལགས་ སྤར་པའི་བསྒང་ལས་ཏེ་ ལོག་ཅི་རང་སྤར་དོ་མས་ རྣམ་ཅོ་བཏོག་བཀོ་མར་འདམ་པའི་ནང་བཙུགས་བཞག་ དེ་ལས་ཏེ་ མཇུག་མ་གཡུག་ ཕར་གཡུག་ཚུར་གཡུག་ མ་སྤར་ས་མ་སྤར་ཟེར་ སླབ་སླབ་མས།
- ཨོ་རྒྱན་རིན་འཛིན་དེ་ལས་ མཇུག་མ་དེ་ཡང་ བཏོག་བཀོ་མར་འདམ་ནང་བཙུགས་བཞག་ དེ་ལསནི་ཤུལ་ལས་ མགུ་ཏོ་འ་ནཱི་སྦེ་སྤར་ཏེ་ མགུ་ཏོ་དེ་ཡང་ བཏོག་མར་འདམ་ནང་བཙུགས་བཞག་ གཟུགས་འདི་དེ་ནང་བཙུགས།
- ཨོ་རྒྱན་རིན་འཛིན་དེ་ལས་ཏེ་ ཨ་ལྕོ་འདི་ གླང་འདི་བསད་ད་ནུག་ བསད་འབད་ཏེ་ དེ་ལས་ཏེ་ ཡར་ཁྱིམ་ནང་འགྱོཝ་ད་ ནུ་གཅུང་འདི་འོང་པའི་བསྒང་ལསནི་ གླང་མིན་འདུག་ཟེརཝ་མས་ལོ་ གླང་ག་ཏེ་སྨོ་ཟེརཝ་ད་ གླང་ནཱ་ལས་མར་འཁྱིད་འགྱོཝ་ད་ མར་འདམ་པ་ནང་འཛུལ་ཡར་སོང་ཡི་ཟེརཝ་མས་ལོ།
- ཨོ་རྒྱན་རིན་འཛིན་དེ་ལས་ཏེ་ ག་ཏེ་ལས་ཕར་འཛུལ་སོང་ཡི་ཟེརནི་ ཨ་ནཱ་འདམ་པ་ནང་འཛུལ་སོང་ཡི་ མཇུག་མ་ཨ་ནཱ་ཡོད་ཟེར་ རྣམ་ཅོ་ཨ་ནཱ་ཡོད་ཟེར་ མགུ་ཏོ་ཨ་ནཱ་ཡོད་ལོ་ ཤུགས་སྦེ་འཐེན་ཟེར་བའི་བསྒང་ལས་ མཇུག་མ་གུ་བཤེད་སྦེ་ འཐེན་པའི་བསྒང་ལས་ མཇུག་མ་འཐོན་འོང་ ད་ཆད་འོང་ཡི་ཟེར་སླབ།
- ཨོ་རྒྱན་རིན་འཛིན་ཏེ་ རྣམ་ཅོ་འཐེན་སླབ་པའི་བསྒང་ལསནི་ རྣམ་ཅོ་འདི་ཡང་འཐོན་འོང་པའི་བསྒང་ལསནི་ ད་རྣམ་ཅོ་ཡང་ཆད་འགྱོ་ ཏེ་ འ་ནཱི་སྦེ་མཇུག་བསྡུ་ མགུ་ཏོ་འཐེན་མགུ་ཏོ་ཡང་ཆད་འགྱོ་ འ་ཨིནམ་རང་ཨིནམ་འདྲས་མནོ་སྟེ་ དེ་སྦེ་བཞག་བཞག་མས་ཏེ།
- ཨོ་རྒྱན་རིན་འཛིན་དེ་སྦེ་བཞག་པའི་བསྒང་ལས་ ཡུདཔ་ཅིག་ཁར་ལས་ ཏེ་ ནུ་གཅུང་འདི་བུང་འགམ་ཏེ་ ད་ག་དེ་སྦེ་འབད་ན་མ་ཤེས་མནོ་བཏང་ ད་ཁྱོད་ཀྱིས་ཨའི་འདི་ བདག་འཛིན་འབད་སྨ་རེད་ཟེར་ ང་ག་དེ་སྦེ་ཨིན་རུང་འབད་དགོ་པས་ཟེར་ མནོ་བསམ་བཏང་བཏངམ་མས་ཏེ།
- ཨོ་རྒྱན་རིན་འཛིན་འེང་ མནོ་བསམ་བཏང་པའི་བསྒང་ལསནི་ ཏེ་ ཁོ་བྱོག་འགྱོ་ནི་གི་ཅ་ལ་སྒྲིག་བསྒྲིགསཔ་མས་ཏེ་ འ་་་བྱོག་འགྱོ་ནི་གི་ཅ་ལ་སྒྲིག་པའི་བསྒང་ལསནི་ ཏེ་ ནུ་གཅུང་འདི་ བྱོག་འགྱོ་ནི་གི་ཅ་ལ་སྒྲིགས་ ཨ་ལྕོ་འདི་ དང་ཕུ་འབདནི་ གཟེམ་ གཟེམ་མ་ཟེར་འོང་བ།
- ཨོ་རྒྱན་རིན་འཛིན་འ་ནཱི་ནང་ལུ་ ཏེ་ ཆང་བསྐོལ་ ཏེ་ པད་ཀར་མར་ཁུ་ འ་ནཱི་འདི་ཚུ་ཡང་བཙུགས་འབད་ ཏེ་ བཞག་བཞག་མས་ཏེ་ དེ་ལས་ འ་ནཱི་ནང་ ཏེ་ འ་ནཱི་འབག་འབད་ ཏེ་ ཁོ་ར་ནུ་གཅུང་འདི་ ཕར་དང་ཚུར་འགྱོ་སྡོད་པའི་བར་ན་ལུ་ དེ་ལསནི་ཏེ་ ཏེ་ ཨ་ལྕོ་འདི་ཨ་ནཱི།
- ཨོ་རྒྱན་རིན་འཛིན་ཆང་སྐོལ་འདི་ཡར་བཏོན་བཞག་ དེ་ལས་ པད་ཀར་མར་ཁུ་ཡང་བཏོན་བཞག་འབད་ དེ་ལས་ ཏེ་ ཁོ་ར་ནང་ན་ འཛུལ་སྡོད་སྡོདཔ་མས་ ཨ་ལྕོ་རྩ་རྒས་འདི་གིས་ དེ་ལས་ཏེ་ ནུ་གཅུང་འོངམ་ཅིག་ འབག་འགྱོ་འགྱོཝ་མས་ཏེ་ལགས།
- ཨོ་རྒྱན་རིན་འཛིན་ཏེ་ ནུ་གཅུང་གིས་འབག་འགྱོ་བའི་བསྒང་ལས་ ད་ལ་གཅིག་བརྒལ་ ལུང་གཅིག་སྤུབས་ ལ་གཅིག་བརྒལ་ ལུང་གཅིག་སྤུབས་འབད་རང་འགྱོ་ནུག་ ཡ་་་ ད་ངེའི་ཨ་ལྕོ་རྩ་རྒས་འདི་ ག་ཏེ་ཡོད་ག་སྨོ་ཟེར་ མནོ་བསམ་བཏང་ད་ནུག
- ཨོ་རྒྱན་རིན་འཛིན་ཏེ་ ག་ནི་ཡང་མ་སླབ་པས་ དེ་ལས་ཏེ་ ཨ་ལྕོ་རྩ་རྒས་ཀྱིས་ ཆུ་ཤོར་ཤོརཝ་མས་ ཏེ་ ཆུ་ཤོར་བའི་བསྒང་ལསནི་ ཨ་ནཱི་འབད་བའི་བསྒང་ལས་ ཁོད་སི་སི་འོང་དོ་ཟེརཝ་མས་ལོ་ ཁོད་སི་སི་འོང་དོ་ཟེར་ ཨ་ནཱི་སྦེ་ལྟ་བའི་བསྒང་ལསནི་ ཡ་ ངེའི་པད་ཀར་མར་ཁུ་འདི་ འབོ་དོ་ཟེར་སླབ་སླབ་མས།
- ཨོ་རྒྱན་རིན་འཛིན་ཨ་ནཱི་སྦེ་ ལྟ་ཞིནམ་ལས་ ངེའི་པད་ཀར་མར་ཁུ་འབོ་དོ་ཟེར་ མནོ་བསམ་བཏང་ ཏེ་ མནོ་བསམ་བཏང་སྟེ་ བློ་ཡང་དེ་སྦེ་སླབ་འབད་འགྱོ་ འདི་ལས་ཡར་འགྱོཝ་ད་ དོ་རུང་ཨ་ལྕོ་རྩ་རྒས་འདི་ ཨ་ཝ་ཤོར་ ད་དོ་རུང་ངེའི་ཨ་ནཱི་ ཆང་བསྐོལ་འདི་ དྲིམ་མནམ་དེས་ཟེར།
- ཨོ་རྒྱན་རིན་འཛིན་ད་ངེའི་ཨ་ལྕོ་འདི་ག་ཏེ་ཡོད་ག་སྨོ་ཟེར་ ངེའི་ཨ་ལྕོ་འདི་ད་ ཁྱིམ་ནང་ལུ་ ག་དེ་སྦེ་ཡོད་ག་ ང་རང་ནཱ་ལས་ཕར་ལྷོད་ཅི་ཟེར་ སྨོ་ཟེར་ ག་ནི་ཡང་མེན་པར་ ཁོ་ར་ཕར་དང་ཚུར་འགྱོ་སྡོད་ ཁབ་ཏོ་བཅད་བཞག་མི་འདི་ ལྟ་ར་མ་ལྟ་བར་འབག་འགྱོ་འགྱོཝ་འབད་ནི་དེ་གིས་ཏེ་ ཧེ་མ།
- ཨོ་རྒྱན་རིན་འཛིན་ཆང་བསྐོལ་དང་ པད་ཀར་མར་ཁུ་བླུགས་ བཙུགས་འབད་ ཁབ་ཏོ་བཅད་བཞག་བཞགཔ་འདི་ འོངམ་ཅིག་འབག་འགྱོ་འགྱོཝ་འབད་ནི་དེ་གིས་ ཨ་ལྕོ་དཔྱད་རིག་མིན་འདུག་གོ་ཤིག་ ཏེ་ ཤུལ་ལས་ཨ་ལྕོ་དཔྱད་རིག་བཏང་པའི་བསྒང་ལས་ ཨ་ལྕོ་དྲན་སོང་ནུག་བ་ཏེ།
- ཨོ་རྒྱན་རིན་འཛིན་ཏེ་ ཨ་ནཱི་སྦེ་འབད་བའི་བསྒང་ དེ་ལས་ ཨ་ནཱི་གཡུས་གཅིག་ ལ་གཅིག་བརྒལ་ ལུང་གཅིག་སྤུབས་ དེ་ལས་ དང་ཕུ་འབདན་ངལ་གསོ་ས་ལུ་ འ་ནཱི་སྟེགས་འོང་བ་ལགས་ རྡོ་ཨ་ནཱི་སྦེ་སྒྲིགས་འབད་ ཏེ་ འ་ནཱི་རྡོ་འདི་གུ་ངལ་གསོ་སྡོད་འབད་ ཏེ།
- ཨོ་རྒྱན་རིན་འཛིན་ད་ངེའི་ཨ་ལྕོ་འདི་ག་ཏེ་ཡོད་ག་སྨོ་ ང་ར་པད་ཀར་མར་ཁུ་ཡང་འབོ་ད་ཡི་ ད་ ཆང་བསྐོལ་འདི་ཡང་འབོ་འབོཝ་འོང་མེན་ན་ ག་དེ་སྦེ་འབད་ན་ཟེར་ སྨོ་ཟེར་ ཨ་ལྕོ་འདི་ག་ཏེ་ཡོད་ག་སྨོ་ཟེར་ ང་ནཱ་ཡོད་ཟེར་མས་ལོ་ ཡར་རྒྱབ་ཁ་ལས་མར་ ཁ་ཕྱེ་ལྟ་བའི་བསྒང་ལསནི་ ཨ་ལྕོ་ཨིན་པས་ཟེརཝ་མས་ལོ་ ཨ་ནེ་སྦེ་ཡར་ལྟ་བའི་བསྒང་ལསནི་ ཏེ་ ཨ་ལྕོ་འདི་ཨིན་མས་ལོ།
- ཨོ་རྒྱན་རིན་འཛིན་ད་ཨ་ལྕོ་འདི་གིས་ཏེ་ འ་ ཟེར་ནུ་གཅུང་འདི་བུང་འགམ་ཏེ་ དེ་ལས་ཏེ་ ཕྱི་ཁར་ཐོན་འབད་ དེ་ལས་ ཁོང་གཉིས་ཡར་སོང་ནུག་ཏེ་ ལྟོ་ཟ་ནི་ཡང་མེད་ ག་ནི་ཡང་མིན་འདུག་ཏེ་ དེ་ལས་ མར་ལས་མར་སྲིན་པོའི་གཡུས་ཁར་ལྷོད་སོང་ནུག་ཏེ།
- ཨོ་རྒྱན་རིན་འཛིན་སྲིན་པོའི་གཡུས་ཁར་ལུ་ ཏེ་ མར་སྲིན་པོའི་གཡུས་ཁར་ལུ་ལྷོད་པའི་བསྒང་ལསནི་ སྐད་མ་རྐྱབ་སྨ་རེད་ཟེར་སླབ་ནུག་ སྲིན་པོ་ཚུ་འ་ནཱི་སྦེ་ ང་བཅས་ར་འབད་བ་ཅིན་ ད་ལྟོ་ང་བཅས་ར་བཟུམ་བློ་སླབ་འབད་ཏེ་ (མཛར་ཅུམ་) བཟུམ་སྦེ་ party བཏང་སྟེ་སྡོད་དོ་མས།
- ཨོ་རྒྱན་རིན་འཛིན་དེ་ལསནི་ཏེ་ མར་ཁྱིམ་འོག་ཐོག་ལས་ ཧེ་མ་དང་ཕུ་འབད་བ་ཅིན་ ཨེན་ཏ་སྒྲིག་སྟེ་ འོང་བ་ཏེ་ ཏེ་ སྲིན་པོའི་ཨ་ནཱི་དཔོན་འདི་ མཇུག་མ་འདི་མར་ཨེན་ཏའི་བར་ན་ལས་མར་ བཙུགས་བཞག་དོ་མས་ ཏེ་ ཁོང་གཉིས་མར་འོག་ཐོག་སྡོད་སྡོདཔ་འོང་ནི་མས།
- ཨོ་རྒྱན་རིན་འཛིན་འོག་ཐོག་སྡོད་འབད་ སྤར་རང་མ་སྤར་སྨ་རེད་ མ་སྤར་སྨ་རེད་ འེང་འེང་སླབ་ ཏེ་རོགས་ཡར་ ལྟོ་བཟོ་ party མཛར་ཅུམ་རྐྱབ་ ལྟོ་འབད་ ཨ་ལོ་འདི་ཚུ་ ཨའི་འདི་ཚུ་ག་ར་ཨ་ནཱི་སྦེ་སྡོད་ ཏེ་ ལྟོ་ཐོབ་བར་ན་ ཨ་ལྕོ་རྩ་རྒས་ཀྱིས་ སླབ་སླབ་མས་ ང་གིས་ མཇུག་མ་གུ་བཤེད་འབད་ ཨ་ཙི་ཅིག་འཐེན་ག་ཟེར་ མ་འཐེན་སྨ་རེད་ད་ལྟ་ར་ང་བཅས་ཟ་འོང་།
- ཨོ་རྒྱན་རིན་འཛིན་ཁྱོད་དེ་སྦེ་འབད་ནི་མི་འོང་ཟེར་ སླབ་སླབ་མས་ ཡ་ཡ་ཟེར་སྡོད་སྡོད་མས་ དོ་རུང་ཨ་ཙི་ཅིག་ཁར་ལས་ ང་ཨ་ཙི་འཐེན་ག་ཟེར་ སླབ་སླབ་མས་ འཐེན་མི་དགོ་ མ་འཐེན་སྨ་རེད་ ལྟ་མ་ང་བཅས་ར་ཟ་འོང་ཤེས་པ་ཅིན་ཨ་ཡར་གྱིས་ འ་ནཱི་སྲིན་པོ་ཨིན་པས་ བདུདམོ་ཨིན་པས།
- ཨོ་རྒྱན་རིན་འཛིན་ད་དེ་སྦེ་མ་འབད་ཟེར་ དོ་རུང་ཡང་ལོག་ཨ་ནེ་སྦེ་ སླབ་སླབ་མས་ དེ་ལས་ ལྟོ་དང་སྤགས་ དོ་རུང་ཨ་ཙི་འཐེན་ག་ཟེར་ སླབ་ནུག་ ཨ་ཙི་ཅིག་འཐེན་རུང་འཐེན་ད་ཁྱད་མེད་ཟེར་ སླབ་སླབ་མས་ དེ་ལས་ཏེ་ ཁོ་གིས་ལགཔ་སྒྲིང་སྒྲིང་བཟུང་འབད་ མཇུག་མ་གུ་ལག་པ་བཤེད་འབད།
- ཨོ་རྒྱན་རིན་འཛིན་སྒྲིང་སྒྲིང་འཐེན་མས་ཟེར་མནོ་ ཨཔ་འདི་གིས་ཡར་འཐེན་ ཁོ་ར་མཇུག་མ་མར་འཐེན་པའི་བསྒང་ལས་ཏེ་ ཡར་བརྡུང་མར་བརྡུང་ཡར་དང་མར་ དེ་ལས་ གཞན་མི་འདི་ཚུ་བྱོག་ཡར་སོང་ནུག་ཏེ་ ད་འ་ནཱི་ན་ འདྲེ་ཅིག་འོང་ར་འོང་ཟེར་ ད་ ག་ཅི་འབད་ན་མ་ཤེས་ཟེར་ དེ་ལས་ ག་ར་བྱོག་ཡར་སོང་ནུག
- ཨོ་རྒྱན་རིན་འཛིན་མིན་འདུག་ཏེ་ དེ་ལས་ཏེ་ ཁོང་ཉི་མ་ལས་ཁོང་འདི་ཚུ་བྱོག་འགྱོ་ ཏེ་ ཁོང་གཉིས་ཡར་ཐོག་ཁར་འགྱོ་ ལྟོ་འདི་ཚུ་ཟ་ སྦོ་རིལ་རི་བཏང་ འགྱོ་འགྱོཝ་འོང་ནི་མས་ དེ་ལས་ཏེ་ དོ་རུང་རང་ ད་འ་ནཱི་མ་འབད་བའི་བསྒང་ལས་ དོ་རུང་རང་ལོ་གཅིག་བརྒལ་ ལུང་གཅིག་སྤུབས་ ལ་གཅིག་བརྒལ་ ལུང་གཅིག་སྤུབས་ཏེ་རང་འགྱོ་ནུག
- ཨོ་རྒྱན་རིན་འཛིན་དོ་རུང་འ་ནཱི་ནང་ སྲིན་པོའི་གཡུས་ཁར་ གཡུས་གཅིག་ནང་ལྷོད་ནུག་བ་ གཡུས་གཅིག་ནང་ལྷོད་པའི་བསྒང་ལས་ཏེ་ དོ་རུང་ཨ་ནཱི་སྲིན་པོ་འདི་ཚུ་ མར་ཁྱིམ་ནང་ལུ་ཏེ་ ཁྱིམ་གྱི་ཨམ་འདི་ཚུ་གཡོག་འབད་ ཨ་པ་འདི་ཚུ་ འ་ནཱི་སྦེ་འབད།
- ཨོ་རྒྱན་རིན་འཛིན་ཏེ་ ཁོང་འ་ནཱི་ག་ཅི་ལོ་ང་བཅས་ཀྱིས་འབད་བ་ཅིན་ མེ་ཁུ་བཙོ་བཙོཔ་གིས་ འ་ནཱི་མེ་ཁུ་བཟུམ་བཟོ་འབད་ མར་ཁུ་ཙག་གཅད་ ཁོ་ཡར་གཞན་ཁར་ལས་འཛུལ་ས་མེད་པར་ཐོག་ཁར་འཛུལ་སྡོད་སྡོདཔ་མས་ ཡར་ལུ་ ཏེ་ཡར་ཐོག་ཁར་འཛུལ་སྡོད་པའི་བསྒང་ལས་ ཏེ་ ཡར་མར་བལྟཝ་ད་ མར་ཁུ་ཙག་གཅད་དོ་མས།
- ཨོ་རྒྱན་རིན་འཛིན་མར་ཁུ་ཙག་གཅད་གཅདཔ་ཐོག་ཁར་ལས་མར་ཆུ་ཨ་ཙི་བཏང་ག་ཟེར་སླབ་སླབ་མས་ མ་བཏང་མ་བཏང་ བཏང་ནི་རང་མི་འོང་ ལྟ་མ་ཨ་ནཱི་འདི་ཚུ་གིས་ཟ་འོང་ དེ་ལས་ཏེ་ ཉན་མ་བཏུབ་པས་ཏེ་ དེ་ལས་མར་ཁུ་འ་ནཱི་སྦེ་ ཙག་གཅད་པའི་བསྒང་ ཡར་ལས་མར་ཆུ་བཏང་པའི་བསྒང་ལས་ ག་ར་མེ་མར་ལས་ཡར་འབར་སྦེ་ སྲིན་པོ་ཚུ་ག་ར་བྱོག་འགྱོ་ནུག་ཏེ།
- ཨོ་རྒྱན་རིན་འཛིན་དེ་ལས་ཏེ་ ཁོང་གཉིས་ ཏེ་ དོ་རུང་མར་ཁྱིམ་ནང་འཛུལ་འབད་ དེ་ལས་ ལྟོ་འདི་ཚུ་ཟ་འབད་ དེ་ལས་ འ་ནེམ་ཅིག་སྦེ་མཇུག་བསྡུ་ནུག་ལགས་ ལགས་སོ།


text:
༉ འབྲུག་སླར་འབྱུང་གློག་མེ་ལས་འཛིན་གྱིས་ ལྷུན་རྩེ་དང་ གཞལམ་སྒང་ དེ་ལས་ ཧཱ་རྫོང་ཁག་ཚུ་ནང་ ཆུར་བརྟེན་གློག་མེ་ལས་འགུལ་ཆུང་བ་༣ བསྡོམས་ཏེ་ གློག་ཤུགས་མེ་ག་ཝཱཊ་༡༠༤ བཟོ་སྐྲུན་འབད་ནི་ཨིན་པས།
ཆུར་བརྟེན་གློག་མེ་ལས་འགུལ་ཆུང་བ་ཚུ་ བཟོ་སྐྲུན་འབད་ནིའི་ གནས་སྐབས་དེ་ཡང་ རྒྱལ་ཁབ་ནང་ ནད་ཡམས་ལུ་བརྟེན་ དཔལ་འབྱོར་གྱི་ དཀའ་ངལ་དང་ གདོང་ལེན་བྱུང་པའི་ ཉམས་མྱོང་དང་འཁྲིལ་ཏེ་ གཞུང་གིས་ བཏོན་ཡོདཔ་ཨིན་པས།
ཁ་ཙ་ བློན་ཆེན་ཌོག་ཊར་ བློ་གྲོས་ཚེ་རིང་གིས་ ལྷུན་རྩེ་སྨད་ཚོ་རྒེད་འོག་ནང་ གློག་ཤུགས་མེ་ག་ཝཱཊ་༣༢ འབད་མི་ གཡུང་གི་ཆུ་གློག་མེ་ལས་འགུལ་གཞི་བཙུགས་ཀྱི་ ས་བསླང་རྟེན་འབྲེལ་མཛད་ནུག།
དུས་ཡུན་ཟླཝ་༣༦ གི་ ནང་འཁོད་ལུ་ མཇུག་བསྡུ་ནིའི་ ལས་འཆར་ཡོད་མི་ ལས་འགུལ་གྱི་ ཟད་འགྲོ་དེ་ཡང་ དངུལ་ཀྲམ་ཐེར་འབུམ་༣.༦༦ དེ་ཅིག་ ཚོད་རྩིས་བཏོན་ཏེ་ཡོདཔ་ཨིན་པས།
ལས་འགུལ་དེ་ ཆུར་བརྟེན་གློག་མེ་ལས་འགུལ་ དབྱེ་ཁག་དང་པའི་འོག་ལུ་ འགོ་འབྱེད་འབད་ཡོདཔ་ད་ དབྱེ་ཁག་དེ་ནང་ གཞལམ་སྒང་ནང་སྐོར་རྒེད་འོག་གི་ བུར་སྒང་ཆུ་ལུ་ མེ་ག་ཝཱཊ་༥༤ དང་ ཧཱ་གསང་སྦས་ཁ་ སཱུ་ཆུ་ལུ་ མེ་ག་ཝཱཊ་༡༨ འབད་མི་ གློག་མེ་འཕྲུལ་ཁང་རྐྱབ་ནི་ཚུ་ ཚུད་དེ་ཡོདཔ་ཨིན་པས།
ད་རེས་ ལས་འགུལ་དེ་༢ ཀྱི་ གློག་མེ་འཕྲུལ་ཁང་གི་ འཁོར་ལམ་ཚུ་ སེལ་བའི་བསྒང་ཡོདཔ་ཨིན་པས།
གློག་མེ་ལས་འགུལ་བཟོ་སྐྲུན་འབད་ནིའི་ནང་ ནང་འཁོད་ལྕོགས་གྲུབ་ཡར་དྲག་གཏང་ནིའི་དོན་ལུ་ ཞི་བའི་ལཱ་ཚུ་ འབྲུག་མི་ཁག་འབགཔ་ཚུ་ལུ་ འབད་བཅུག་ནིའི་དོན་ལས་ ཉུང་སུ་གཅིག་ལས་མེད་མི་ ཁག་འབགཔ་ཚུ་ རིན་བསྡུར་ཐོག་ ཕྱིར་སེལ་འབད་བའི་ཤུལ་ལུ་ གཡུང་གི་ཆུ་གློག་མེ་ལས་འགུལ་དེ་ རིག་གསར་ཁག་འབག་ལས་སྡེ་གིས་ དངུལ་ཀྲམ་ཐེར་འབུམ་༡.༣༨༥ ཐོག་ལས་ ཟླཝ་༣༡ ནང་འཁོད་ལུ་ བཟོ་སྐྲུན་འབད་ཚར་དགོཔ་ཨིན་པས།
གློག་ཤུགས་མེ་ག་ཝཱཊ་༥༤ འབད་མི་ བུར་སྒང་ཆུ་གློག་མེ་ལས་འགུལ་ནང་ དངུལ་ཀྲམ་ཐེར་འབུམ་༣.༥༦ བགོ་བཀྲམ་འབད་མི་ལས་ བཟོ་སྐྲུན་གོང་འཕེལ་ལས་འཛིན་གྱིས་ དངུལ་ཀྲམ་ཐེར་འབུམ་༠.༩ ཐོག་ལས་ ཞི་བའི་ལཱ་ཚུ་འབད་ནི་ཨིན་པས།
དེ་བཟུམ་སྦེ་ གསང་སྦས་ཁ་ལུ་ སཱུ་ཆུ་གློག་མེ་ལས་འགུལ་དེ་ བཱ་ཇ་ར་ཁག་འབག་བཟོ་སྐྲུན་ལས་སྡེ་གིས་ དངུལ་ཀྲམ་ཐེར་འབུམ་༡.༠༤ ཐོག་ལས་ རྐྱབ་ནི་ཨིནམ་ད་ ལས་འགུལ་གྱི་དོན་ལུ་ དངུལ་ཀྲམ་ཡོངས་བསྡོམས་ ཐེར་འབུམ་༢.༠༩ བཞག་ཡོདཔ་ཨིན་པས།
གཡུང་གི་ཆུ་གློག་མེ་འཕྲུལ་ཁང་གིས་ གློག་མེ་ཡུ་ནིཊ་ས་ཡ་༡༥༨ དང་ སཱུ་ཆུ་གློག་མེ་འཕྲུལ་ཁང་གིས་ གློག་མེ་ཡུ་ནིཊ་ས་ཡ་༧༧ དེ་ལས་ བུར་སྒང་ཆུ་གློག་མེ་ལས་འགུལ་གྱིས་ ཡུ་ནིཊ་ས་ཡ་༢༦༠ ཐོན་སྐྱེད་འབད་ཚུགས་ནི་ཨིན་པས།
གློག་མེ་ལས་འགུལ་ཚུ་ཡང་ གྲོང་གསེབ་ཀྱི་ ས་ཁོངས་ཚུ་ནང་ཡོདཔ་ལས་ དེ་གིས་ དཔལ་འབྱོར་གོང་འཕེལ་གཏང་ནི་དང་ ལཱ་གཡོག་གི་ གོ་སྐབས་བཟོ་ནི་ དེ་ལས་ སྤྱིར་བཏང་མི་སེར་གྱི་ གནས་རིམ་ནང་ དངོས་ཅན་དཔལ་འབྱོར་གྱི་ ཁེ་ཕན་འཐོབ་ཚུགས་ནི་ཨིན་པས།
གློག་ཤུགས་མེ་ག་ཝཱཊ་༡༠༤ གཞི་བཙུགས་འབད་མི་གིས་ རྒྱལ་ཁབ་ནང་ སྤྱིར་བཏང་ནུས་ཤུགས་ཀྱི་ ཉེན་སྲུང་ལུ་ ལྷན་ཐབས་དང་ གློག་རྒྱུན་རྩ་བརྟན་བཟོ་ནི་ཨིནམ་ད་ གློག་མེ་ལས་འགུལ་ཆུང་བ་དེ་ རང་བཞིན་གྱི་ རྐྱེན་ངན་ལུ་བརྟེན་ གློག་མེ་རྒྱུན་སྤེལ་ལུ་ བར་ཆད་རྐྱབ་པའི་སྐབས་ གལ་གནད་ཅན་ཅིག་ཨིན་པས།
འབྲུག་སླར་འབྱུང་གློག་མེ་ལས་འགུལ་འཛིན་གྱིས་ འོས་འབབ་བརྟག་ཞིབ་དང་ ལས་འགུལ་གྱི་ ཁ་གསལ་སྙན་ཞུ་ཚུ་ འབད་ཡོདཔ་ད་ ལས་འཛིན་གྱི་ ཡན་ལག་ཚོང་སྡེ་ འབྲུག་ཆུར་བརྟེན་གློག་མེ་ནུས་ཤུགས་ཚད་འཛིན་གྱིས་ ལས་འགུལ་ལག་ལེན་འཐབ་ནི་ལུ་ བཀོད་རྒྱ་བྱིན་ནི་ཨིན་པས།
གློག་མེ་ལས་འགུལ་ཆུང་བ་༣ གྱིས་ བདེ་སྲུངཔ་༡༠༠ ལྷགཔ་ཅིག་བརྩིས་ཏེ་ འབྲུག་མི་ན་གཞོན་༡,༠༠༠ དེ་ཅིག་ལུ་ ལཱ་གཡོག་བྱིན་ནི་གི་ རེ་བ་ཡོདཔ་ད་ གཡུང་གི་ཆུ་གློག་མེ་ལས་འགུལ་ནང་ བདེ་སྲུངཔ་ཚུ་ཡང་ རྒྱལ་ཡོངས་བདེ་སྲུང་ཞབས་ཏོག་བརྒྱུད་དེ་ བགོ་བཀྲམ་འབད་ནི་ཨིན་པས།
གནས་ཚུལ་གསར་བཏོན་དང་འཁྲིལ་བ་ཅིན་ ད་རེས་ འབྲུག་སླར་འབྱུང་གློག་མེ་ལས་འགུལ་གྱིས་ ཆུར་བརྟེན་གློག་མེ་ལས་འགུལ་ཆུང་བ་བཟོ་སྐྲུན་གྱི་ དབྱེ་ཁག་༢ པའི་དོན་ལུ་ ལས་འགུལ་༤ རྐྱབ་ནི་གི་ འོས་འབབ་བརྟག་ཞིབ་ཚུ་ འབད་དོ་ཡོདཔ་ཨིན་པས།
འབྲུག་སླར་འབྱུང་གློག་མེ་ལས་འཛིན་གྱི་ འཛིན་སྐྱོང་མདོ་ཆེན་ དྲགོས་ཚེ་དབང་རིག་འཛིན་གྱིས་ སླབ་མིའི་ནང་ ས་ཁོངས་༡༩༠ ལུ་ འོས་འབབ་བརྟག་ཞིབ་རྒྱས་པར་འབད་བའི་ཤུལ་ལས་ ལས་འགུལ་དེ་༣ གློག་མེ་བཟོ་སྐྲུན་འབད་ནི་ལུ་ འོས་འབབ་མཐོང་སྟེ་ གདམ་ཁ་རྐྱབ་ཡོདཔ་བཞིན་དུ་ འོས་འབབ་བརྟག་ཞིབ་དེ་ཡང་ སྤྱི་ལོ་༢༠༢༡ ལུ་ མཇུག་བསྡུ་ཡོདཔ་ཨིན་པས།
ཁོ་གིས་ སླབ་མིའི་ནང་ གློག་མེ་ལས་འགུལ་དབྱེ་ཁག་༢ པའི་ནང་ བསྡོམས་ཀྱིས་གློག་ཤུགས་མེ་ག་ཝཱཊ་༢༦༡ འོས་འབབ་བརྟག་ཞིབ་འབད་ནི་སྦེ་ བཞག་ཡོད་ཟེར་ཨིན་པས།
དེ་ཡང་ ཇོ་མོ་གཙང་ཁ་དྲུང་ཁག་འོག་ལུ་ གློག་ཤུགས་མེ་ག་ཝཱཊ་༨༥ འབད་མི་ ཇོ་མོ་རི་གློག་མེ་ལས་འགུལ་དང་ སག་སྟེང་དྲུང་ཁག་ནང་ གློག་ཤུགས་མེ་ག་ཝཱཊ་༨༥ འབད་མི་ སྒམ་རི་གློག་མེ་ལས་འགུལ་༡ པ་ མེ་ག་ཝཱཊ་༨༥ འབད་མི་ སྒམ་རི་གློག་མེ་ལས་འགུལ་༢ པ་ བསམ་རྩེ་རྫོང་ཁག་ནང་ མེ་ག་ཝཱཊ་༡༨ འབད་མི་ འབྲུག་བིན་དུ་གློག་མེ་ལས་འགུལ་༡ པ་ མེ་ག་ཝཱཊ་༨ འབད་མི་ བིན་དུ་གློག་མེ་ལས་འགུལ་༢ པ་ དེ་ལས་ ཐིམ་ཕུག་ཀ་ཝང་རྒེད་འོག་ལུ་ མེ་ག་ཝཱཊ་༢༠ འབད་མི་ བོད་སྒར་ནང་གློག་མེ་ལས་འགུལ་ཚུ་ཨིན་པས།
དྲགོས་ཚེ་དབང་རིག་འཛིན་གྱིས་ སླབ་མིའི་ནང་ དུས་ཅི་ སྤྱི་ཟླ་༡༢ པའི་ནང་ མེ་ག་ཝཱཊ་༨༥ འབད་མི་ ཇོ་མོ་རི་གློག་མེ་ལས་འགུལ་གྱི་ འོས་འབབ་བརྟག་ཞིབ་ མཇུག་བསྡུ་ནི་དང་ དབྱེ་ཁག་༢ པའི་གློག་མེ་ལས་འགུལ་གྱི་ འོས་འབབ་བརྟག་ཞིབ་ཚུ་ སྤྱི་ལོ་༢༠༢༣ ཟླ་༦ པའི་ནང་ མཇུག་བསྡུ་འོང་ཟེར་ཨིན་པས།
དབྱེ་ཁག་༢ པའི་ ལས་འགུལ་ཚུ་གི་ འཕྲུག་རིག་དཔལ་འབྱོར་འོས་ལྡན་གྱི་ ལས་འགུལ་བཟོ་སྐྲུན་དེ་ཡང་ སྤྱི་ལོ་༢༠༢༣ གྱི་ ནང་འཁོད་ལུ་ འགོ་བཙུགས་འོང་ཟེར་ འཛིན་སྐྱོང་མདོ་ཆེན་གྱིས་ བཤདཔ་ཨིན་པས།
ལྷུན་རྩེ་རྫོང་བདག་ངོ་ཚབ་ དབང་ཆེན་ནོར་བུ་གིས་ སླབ་མིའི་ནང་ ལས་འགུལ་དེ་གིས་ མི་སྡེ་ལུ་ ཁེ་ཕན་སྦོམ་སྦེ་ར་ འབྱུང་ཚུགས་ནི་ཨིནམ་བཞིན་དུ་ གཞི་རྟེན་གོང་འཕེལ་དང་ སོ་ནམ་ཞིང་ལམ་ཚུ་ རྒྱ་སྐྱེད་དང་ རྩི་ནག་གཏང་འོང་ཟེར་ཨིན་པས།
སོ་ནམ་པ་ཚུ་གིས་ ཁོང་རའི་ སོ་ནམ་དང་ སྒོ་ནོར་གྱི་ ཐོན་སྐྱེད་བཙོང་ནི་ལུ་ ཚོང་ལམ་འཐོབ་ནི་ཨིནམ་ཚད་ ལཱ་གཡོ་གི་གོ་སྐབས་དང་ མི་སྡེ་ནང་ དཔལ་འབྱོར་ཡར་དྲག་གཏང་ནི་ལུ་ ཁེ་ཕན་འཐོབ་ཚུགས་ཟེར་ རྫོང་བདག་ངོ་ཚབ་ཀྱིས་ བཤདཔ་ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
ངེས་ཚིག་དང་དཔེ།: ཁྱད་ཚིག་དང་ མགུ་རྙོག་པའི་ཚིག་ཚུ་གི་ ངེས་ཚིག་ཚུ་ གནས་ཚུལ་ལྷག་མི་ཚུ་ལུ་ འགྲེལ་བཤད་རྐྱབ་བྱིན་ཐོག་ལས་ ངེས་ཚིག་འདི་ཚུ་ གཅིག་མཚུངས་སྦེ་ ལག་ལེན་འཐབ་དགོ། དེ་མ་ཚད་ བཅུད་དོན་ཚུ་ དཔེར་བརྗོད་ལག་ལེན་འཐབ་སྟེ་ རྡོག་རྡོག་རིལ་རི་སྦེ་བཟོ་དགོ
བདེན་ཁུངས་མེད་པའི་སྤྱིར་བཏང་གི་མིང་ཚིག།: སྤྱིར་བཏང་མིང་ཚིག་ དཔེར་ན་ ‘མང་ཆེ་ཤོས’ ‘ལེ་ཤ’ ‘དག་པ་ཅིག’ ‘ཉུང་སུ་ཅིག’ ཟེར་མི་ཚུ་གི་ གོ་དོན་དང་ ཁྱད་པར་ཚུ་ ཧ་གོ་ཞིནམ་ལས་ འཐོབ་ཐངས་དང་བསྟུན་ཏེ་ ལག་ལེན་འཐབ་དགོ། ‘མང་ཆེ་ཤོས་ དང་‘ལེ་ཤ་ ཟེར་བའི་ཚིག་གཉིས་ཀྱི་ཁྱད་པར་ཚུ་ ལེགས་ཤོམ་སྦེ་ བལྟ་དགོ་པའི་ཁར་ དམིགས་བསལ་གྱིས་ ‘ཆ་མཉམ་’ དང་ ‘རྩ་ལས་ར’ ཟེར་མི་ཚུ་སླབ་པའི་སྐབས་ དྲནམ་བཏོན་དགོ། ག་ཅི་འབད་རུང་ཅིག་ལུ་ ‘རྒྱུ་མཚན་གཅིག་རྐྱངམ་གཅིག་’ཨིན་ན་ ཡང་ན་ ‘རྒྱུ་མཚན་ཚུའི་གྲལ་ལས་གཅིག’ཨིན་ན? ‘ཨ་རྟག་ར་ཨིན་ན་ ཡང་ཅིན་ ཡང་ལས་ཡང་དུ་ཨིན་ན? དཔེ་གསལ་རིལ་རི་བཀོད་ནི་དང་ མི་ཚུ་གི་མིང་བཏོན་ཏེ་ སྤྱིར་བཏང་གི་ཚིག་ཚུ་ དམིགས་སུ་བཀར་དགོ།
རྩོད་དོན་ལུ་རྒྱབ་སྐྱོར།: བརྗོད་གཏམ་གེ་ར་ལུ་ ཁ་གསལ་ཐོག་ལས་ རྒྱབ་རྟེན་བཀོད་དགོ། བསམ་ལུགས་དང་ ལམ་ལུགས་ཚུ་ལུ་སྐྱོན་བརྗོད་འབད་བའི་སྐབས་ མི་ངོམ་ཚུ་ལུ་ སྐྱོན་བརྗོད་འབད་ནི་མི་འོང་། རྩོད་གཞི་དང་གནས་སྟངས་གུ་ གྲོས་བསྡུར་འབད་དགོ། གནས་ཚུལ་ལྷག་མི་ཚུ་ ཁོང་རའི་མནོ་ལུགས་དང་བསྟུན་ བློ་ཐག་བཅད་བཅུག་དགོ། འཕྲལ་འཕྲལ་སྦེ་ སྒྲུབ་བྱེད་བཀོདཔ་ཙམ་ཅིག་གིས་གོ་ཆོད།
དབང་འཛིན་ཚུ་ བདེན་རྟགས་སྦེ་བཀོད་དགོཔ།: འདི་གི་ཕན་པ་དང་ གནོད་པ་ཚུ་ ཐོ་བཀོད་འབད་དེ་ འདྲན་འདྲ་སྦེ་ ངོས་ལེན་འབད་དགོ། དབང་འཛིན་ཚུ་གི་ དང་ལེན་ཚུ་གི་ཐད་ཁར་ རྒྱུ་མཚན་ཤེས་ནི་འདི་ཁག་ཆེ། མི་གང་རུང་ཅིག་གིས་ འདི་བཟུམ་མའི་བློ་ ག་ཅི་སྦེ་སླབ་སྨོ་ ཟེར་མནོ་དགོ། ཞིབ་འཚོལ་གྱི་རྒྱབ་ཁུངས་དང་ ལུང་འདྲེན་ཚུ་གི་སྐོར་ལས་ གྲོགས་རམ་ལེན་ནིའི་དོན་ལུ་ གནས་ཚུལ་འབྱུང་ཁུངས་གཅིག་མེན་པར་ ལེ་ཤ་དང་གཅིག་ཁར་ ཁ་སླབ་དགོ
འཆར་སྣང་། (stereotype) ཡང་ན་ སེམས་ཚོར་དྲག་པོ: འཆར་སྣང་ཚུ་བཟང་པོ་ ཡང་ན་ ངན་པ་ཨིན་རུང་སྤང་དགོ། ཚིག་དོན་ཚུ་ཕྱོགས་ལྷུང་མེད་པར་ བཞག་དགོཔ་དང་ གནས་ཚུལ་འབྱུང་ཁུངས་ཚུ་གེ་ར་ དྲན་ཤེས་ཐོག་ལས་ ངོས་ལེན་འབད་དགོ
“སྟེ་ག་ཅི་སྨོ?” ཟེར་འདྲི་དགོ: ཁྱོད་ཀྱིས་བརྡ་དོན་འདི་ཚུ་ ཁྱོད་རའི་དཔག་འཆར་དང་ འབྲེལ་བ་ཡོད་མེད་ དྲན་གསོ་འབད་ནིའི་ཐབས་ཤེས་དྲག་ཤོས་འདི་ ཁྱོད་ཀྱིས་ཁྱོད་ར་ལུ་ “སྟེ་ག་ཅི་སྨོ?” ཟེར་བའི་དྲི་བ་ འདྲི་ནི་འདི་ཨིན། ཁག་ཆེ་བའི་དོན་ཚན་གཅིག་བ་ སྒྲུབ་བྱེད་གུ་གཞི་བཞག་ཏེ་འབྲི་བ་ཅིན་ ཡིད་འཕྲོག་ཚུགས་པའི་ ཞིབ་བརྟག་གནས་ཚུལ་འཁྲུལ་མེད་ཅིག་འབྲི་ཚུགས། ཁྱོད་ཀྱིས་སྒྲུབ་བྱེད་ཐོབ་ཚརཝ་ཅིག་ ལོག་གནས་ཚུལ་འབྱུང་ཁུངས་ཡོད་སར་སོང་ཞིན་ན་ གནད་དོན་འདི་ འགྲེལ་བཤད་ཧིང་སངས་ས་དང་ རྒྱས་ཤིང་རྒྱསཔ་སྦེ་ རྐྱབ་བཅུག་སྟེ་ སྒྲུབ་བྱེད་འདི་ཚུ་ སྒྲིང་སྒྲིང་དང་ གསལ་ཏོག་ཏོ་བཟོ་དགོ། སྐབས་དོན་ཚུ་ཡང་ ཧེ་མ་ལས་བརྩམ་དགོཔ་ཨིན། འདི་གིས་གནས་ཚུལ་ལྷག་མི་ཚུ་ལུ་ རྐྱེན་དང་བྱུང་རིམ་གྱི་གནས་སྟངས་སྐོར་ལས་ གནས་ཚུལ་ཚུ་བྱིན་འོང་། འདི་གིས་ཁྱོད་ཀྱིས་མནོ་བའི་གནད་དོན་ཚུ་ འབྲེལ་གཏོགས་འབད་མི་ཚུ་ལུ་ ཐབས་ལམ་དང་ བསམ་པ་ དེ་ལས་ གོ་སྐབས་ཚུ་གི་སྐོར་ལས་ གནས་ཚུལ་ཁ་སྐོང་སྤྲོདཔ་ཨིན


text:
༉ ཐིམ་ཕུག་ འཇིགས་མེད་རྡོ་རྗེ་དབང་ཕྱུག་རྒྱལ་ཡོངས་གཙོ་བསྟེན་སྨན་ཁང་གི་ ལོ་བསྟར་སྙན་ཞུ་༢༠༡༧ དང་འཁྲིལཝ་ད་ སྤྱི་ལོ་༢༠༡༧ ལུ་ འདོད་སྤྱོད་རྩུབ་སྤྱོད་ཀྱི་གནད་དོན་༦༥ སྙན་ཞུ་འབད་མི་དེ་ འདས་པའི་ལོ་དང་ཕྱདཔ་ད་༢༡ ཡར་སེང་སོང་ནུག།
སྤྱི་ལོ་༢༠༠༥ ལུ་ ཚན་རིག་བརྟག་དཔྱད་སྡེ་ཕྲན་ གཞི་བཙུགས་འབད་ཞིནམ་ལས་ སྤྱི་ལོ་༢༠༠༦ ལུ་ འདོད་སྤྱོད་དང་འབྲེལ་བའི་གནོད་འཚེ་༦༦ ཐོན་ཡོད་མི་དེ་ མཐོ་ཤོས་ཅིག་སྦེ་ ཐོ་བཀོད་འབད་ཡོདཔ་ད་ སྤྱི་ལོ་༢༠༠༥ ལུ་ གནད་དོན་ཁག་༩ ཐོན་ནུག།
ཐིམ་ཕུག་རྒྱལ་ཡོངས་གཙོ་བསྟེན་སྨན་ཁང་ནང་ འདོད་སྤྱོད་གནོད་འཚེ་གི་ རྩོད་དོན་ཁག་༥ དེ་ཅིག་ ཟླ་རིམ་བཞིན་དུ་ ཐོ་བཀོད་འབད་དོ་ཡོདཔ་ཨིན་པས།
ན་ཧིང་ ལཱ་དང་འབྲེལ་བའི་ཐུག་རྐྱེན་གྱི་ གནད་དོན་ཁག་༣༤ ཐོན་ཡོདཔ་ད་ སྤྱི་ལོ་༢༠༡༦ ལུ་ གནད་དོན་༢ ཐོན་ནུག།
ཚན་རིག་བརྟག་དཔྱད་ཀྱི་ འགོ་དཔོན་ཚུ་གིས་ སླབ་དོ་བཟུམ་འབད་བ་ཅིན་ ལཱ་དང་འབྲེལ་བའི་ཐུག་རྐྱེན་ཟེར་སླབ་པའི་སྐབས་ ལཱ་འབད་སའི་ས་ཁོངས་ནང་ ཐུག་རྐྱེན་བྱུང་མི་ གནད་དོན་དེ་ལུ་ གོཝ་ཨིན་པས།
སྣུམ་འཁོར་ཐུག་རྐྱེན་གྱི་ གནད་དོན་དེ་ སྤྱི་ལོ་༢༠༡༦ ལུ་༣༡༠ ལས་ ན་ཧིང་༢༧༨ ལུ་ མར་བབས་སོང་ནུག།
ལོ་ལྔའི་འཆར་གཞི་༡༢ པའི་ནང་ རོ་ཁང་དང་ རོ་དཔྱད་ཀྱི་མཐུན་རྐྱེན་ཚུ་ཡང་ བཙུགས་ནིའི་འཆར་གཞི་འདུག།
ད་རུང་ ལོ་བསྟར་སྙན་ཞུ་དང་འཁྲིལཝ་ད་ ཐིམ་ཕུག་རྒྱལ་ཡོངས་གཙོ་བསྟེན་སྨན་ཁང་ནང་ ཕྱི་སྡོད་ནདཔ་བརྟག་དཔྱད་དོན་ལུ་ འོང་མིའི་གྱངས་ཁ་དེ་ སྤྱི་ལོ་༢༠༡༦ ལུ་༤༩༧,༦༠༤ འོང་ཡོད་རུང་ སྤྱི་ལོ་༢༠༡༧ ནང་ ནདཔ་༢༨,༨༨༧ གིས་ ཡར་སེང་སོང་ཡོདཔ་སྦེ་ཨིན་པས།
སྨན་ཁང་ནང་ལས་ མི་སྡེ་འཕྲོད་བསྟེན་གྱི་ཞབས་ཏོག་ཚུ་ ནདཔ་༧༨,༥༤༨ ལུ་ བྱིན་ཡོདཔ་ད་ སོ་བརྟག་དཔྱད་འབད་མི་༥༥,༥༤༨ ལུས་སྦྱོང་སྨན་བཅོས་ཀྱི་ཞབས་ཏོག་ ནདཔ་༣༡,༢༦༤ ལུ་བྱིན་ཡོདཔ་ད་ པགས་ནད་ཀྱི་སྨན་བཅོས་ནདཔ་༡༦,༤༢༥ ལུ་ བྱིན་ཡོདཔ་སྦེ་ཨིན་པས།
ནདཔ་ཚབས་ཆེན་ལས་ཁུངས་ཀྱིས་ གནད་དོན་ཁག་༢༦,༦༤༦ ཐོན་ཡོདཔ་ད་ སྨན་སྤྲོད་སའི་ལས་ཁུངས་ཀྱིས་ ནདཔ་༣༨༦,༧༨༠ ལུ་ ཞབས་ཏོག་ཚུ་ སྤྲོད་ཡོདཔ་སྦེ་ཨིན་པས།
རྒྱལ་ཡོངས་གཙོ་བསྟེན་སྨན་ཁང་ནང་ ཉལ་ཁྲི་༣༦༨ ཡོདཔ་ད་ སྤྱི་ལོ་༢༠༡༧ ལུ་ ནདཔ་༡༧,༤༦༨ སྨན་ཁང་ནང་སྡོད་དེ་ སྨན་བཅོས་ཚུ་འབད་ནུག།
སྨན་ཁང་ནང་ ཨ་ལོ་གསརཔ་༤,༥༥༣ སྐྱེས་ས་ལས་ གཤག་བཅོས་འབད་ཐོག་ལས་ ཨ་ལོ་༡,༢༨༣ སྐྱེས་ནུག།
སྨན་ཁང་གཞི་བཙུགས་ཀྱི་ཉིནམ་ལུ་ སྨན་ཁང་གི་གཙོ་འཛིན་ ལྷགཔ་རྡོ་རྗེ་གིས་ སླབ་དོ་བཟུམ་འབད་བ་ཅིན་ སྨན་ཁང་ལས་ ཞབས་ཏོག་གང་དྲག་སྦེ་ ནདཔ་ཚུ་ལུ་སྤྲོད་ཚུགས་མི་དེ་ཡང་ སྨན་ཁང་གི་ལས་བྱེདཔ་དང་ ལྷན་ཁག་གི་རྒྱབ་སྐྱོར་ འབྲེལ་ཡོད་ལས་སྡེ་གི་རྒྱབ་སྐྱོར་ དེ་ལས་ ཁས་བླངས་པ་ཚུ་གི་ རྒྱབ་སྐྱོར་གང་དྲག་འབད་མི་དེ་གིས་ཨིནམ་སྦེ་ བཤད་ཅི།
ད་ལྟོ་ སྨན་ཁང་གི་ ལས་ཁུངས་༢༠ ནང་ ལས་བྱེདཔ་༡༣༠༠ ཡོདཔ་ཨིན་པའི་གནས་ཚུལ།
ཡེ་ཤེས་སྒྲོལ་མ།


text:
ཕུན་རྟེན་ཆུ་རྒེད་འོག་འདི་ རྩི་རང་རྫོང་ཁག་ལས་ བྱང་ཤར་ཁ་ཐུག་ དབང་འདུས་དང་། ཀྲོང་གསར། གསར་སྤང་རྫོང་ཁག་ཚུ་དང་གཅིག་ཁར་ས་མཚམས་མཐུད་དེ་ཡོདཔ་ཨིན། རྒེད་འོག་གི་སའི་རྒྱ་ཚད་བསྡོམས་ཀྱིས་ ཀི་ལོ་མི་ཊར་ ༡༣༢.༣༢ གྲུ་བཞི་ཡོདཔ་དང་ རྒྱ་མཚོའི་ཚད་ལས་མཐོ་ཚད་མི་ཊར་ ༧༠༠ ལས་ ༡༣༠༠ གི་ས་ཁར་ཡོད། སའི་རྒྱ་ཚད་བརྒྱ་ཆ་ ༦༨.༢ དེ་ཅིག་ནགས་ཚལ་གྱིས་ཁྱབ་སྟེ་ཡོདཔ་དང་དེ་ཡང་ མང་ཤོས་ཅིག་འདབ་མ་སྦོམ་གྱི་ཤིང་སྣ་དང་སྟོང་ཕུག་ཤིང་གི་རིགས་ཡོདཔ་ཨིན། སོ་ནམ་གྱི་དོན་ལུ་ས་གཞི་བརྒྱ་ཆ་༡༥.༣ ལག་ལེན་འཐབ་སྟེ་ཡོད། དེའི་ནང་ གཡུས་ཚན་ ༡༤ དང་མི་རློབས་ ༢༦༩༣ ཡོད། རྒེད་འོག་ནང་ ཁྱིམ་གུང་བསྡོམས་ཀྱིས་ ༣༡༣ ཡོད་ས་ལས་ ཁྱིམ་གུང་ ༧༩ གཞི་གསར་ཨིན། རྒེད་འོག་དེའི་ནང་ལུ་མི་སྡེ་སློབ་གྲྭ་ཆུང་བ་གཅིག་དང་། རང་བཞིན་སླར་བྱུང་ཐོན་སྐྱེད་ལྟེ་བ་གཅིག། རྒེད་འོག་ཡིག་ཚང་། གྲོང་གསེབ་སྨན་ཁང་གཉིས་ཡོད་པའི་ཁར་ རྩི་རང་སྟོད་རྒེད་འོག་དང་གཅིག་ཁར་སོ་ནམ་ཞིང་ལམ་གྱིས་མཐུད་དེ་ཡོད། དེ་མ་ཚད་མོ་བའིལ་གྱི་ཁྱབ་ཚད་བརྒྱ་ཆ་ ༩༧ དང་། གློག་མེ་གི་ཁྱབ་ཚད་བརྒྱ་ཆ་ ༥༠། གྲོང་གསེབ་འཐུང་ཆུ་བཀྲམ་སྤེལ་ལས་རིམ་བརྒྱ་ཆ་ ༩༩ ཁྱབ་སྟེ་ཡོདཔ་ཨིན། སོ་ནམ་དང་སྒོ་ནོར་གསོ་སྐྱོང་འཐབ་ནི་འདི་རྒེད་འོག་དེ་གི་འཚོ་ཐབས་གཙོ་བོ་ཅིག་ཨིན། དེ་བཟུམ་སྦེ་ བྱཱར་དང་། མོནམ་བྱཱ། གེ་ཟ་ཚུ་ལོ་ཐོག་གཙོ་བོ་ཆེ་ཤོས་ཅིག་ཨིན། ཤིང་འབྲས་སྐྱུརཔོ་ citrus འདི་དངུལ་ཐོག་གཙོ་བོ་ཅིག་ཨིན་པའི་ཁར་ ད་རེས་ནངས་པར་རིན་གོང་ལེགས་ཤོམ་འཐོབ་དོ་ཡོདཔ་ལས མི་སེར་ཚུ་གིས་ཨ་ལཱན་ཅི་ལེ་ཤ་བཙུགས་དོ་ཡོདཔ་ཨིན། རྒེད༌འོག༌དེའི་ནང༌སྤྱི༌འོག༌ལྔ༌ལུ་བགོ༌སྟེ༌ཡོད་མི་ཚུ༌ཡང༌ བཀྲིས༌ཆོས༌གླིང༌དང་། ནོར༌བུ༌ཐང། གསེར༌གཞོང༌། དཔལ༌འབྱོར༌གླིང༌། སྟོང༌ཤིང༌སྒང༌ཚུ༌ཨིན། རྒེད༌འོག་དེའི་ནང༌ལུ་གཡུས་ཚན་ ༡༣ དང་ མི་རློབས་བསྡོམས་ཀྱིས་ ༢༦༨༢ ཡོད། མི་རིགས་ཡང་མང་ཤོས་ར་ ཤར་ཕྱོགསཔ་དང་། ཁེངས་པ། ལྷོ་མཚམས་པ། གཞན་ཚུ་ག་ར་ཤོ་མཉམ་སྦེ་ཡོདཔ་ཨིན།
ཕུན་རྟེན་ཆུ
ཕུན་རྟེན་ཆུ
Institutions
Staff
བལྟ་བཤལ།
No tourist destinations in this Gewog.


text:
༉ བཀྲིས་སྒང་རྫོང་ཁག་ནང་ མཁལ་རྡོག་མེད་ཐལ་མི་ཚུ་གི་དོན་ལུ་ ཁྲག་སེལ་འཕྲུལ་ཆས་ཅིག་ ངེས་ཏིག་དགོ་མི་ལུ་བརྟེན་ གཞུང་གིས་ འཕྲལ་མགྱོགས་ར་ གནང་ཐབས་ཡོད་པ་ཅིན་ཟེར་ ས་གནས་གཞུང་གིས་ འགོ་ཁྲིདཔ་ཚུ་གིས་ཞུ་ཡི། དེ་ཡང་ འཕྲལ་ཁམས་ཅིག་ཁར་ འགོ་འདྲེན་འཐབ་མི་ རྫོང་ཁག་ཚོགས་འདུའི་ནང་ བཀང་ལུང་རྒེད་འོག་གིས་ གྲོས་གཞི་བཙུགས་པའི་ཤུལ་ལུ་ ཚོགས་འདུའི་ནང་ གྲོས་བསྡུར་འབད་ཡི། བཀང་ལུང་རྒཔོ་ ཀུན་བཟང་རྡོ་རྗེ་གིས་ …རྒྱས་པར་ལྷག། »
སྐམ་སྦྱིས་ལུ་ སྡེ་རིམ་༢ པའི་ གཞི་རྟེན་སྨན་ཁང་ འགོ་འབྱེད་འབད་ཡོདཔ།
༉ སྤྱི་ཟླ་༨ པའི་ཚེས་༩ ལུ་ ཆུ་ཁ་དགེ་གླིང་རྒེད་འོག་ སྐམ་སྦྱིས་ལུ་ སྡེ་རིམ་༢ པའི་ གཞི་རྟེན་སྨན་ཁང་ཅིག་ གསརཔ་རྐྱབ་མི་དེ་གིས་ སྐམ་སྦྱིས་འབྲིང་རིམ་སློབ་གྲྭ་བར་མའི་ སློབ་ཕྲུག་དང་ སློབ་དཔོན་ ཚོང་པ་ དེ་ལས་ སཱུན་ཏ་ལ་ཁར་ སྡོད་མི་ཚུ་བརྩིས་ཏེ་ མི་སེར་༡,༢༡༥ དེ་ཅིག་ལུ་ ཕན་ཐོགས་འབྱུང་ནི་ཨིན་པས། …རྒྱས་པར་ལྷག། »
དགའ་སྐྱིད་གླིང་རྒེད་འོག་ནང་ ལས་བྱེདཔ་ཚུ་སྡོད་སའི་ ཁྱིམ་མེད་པའི་དཀའ་ངལ།
༉ ཧཱ་དགའ་སྐྱིད་གླིང་རྒེད་འོག་ནང་ ལས་བྱེདཔ་ཚུ་ སྡོད་ས་མེད་པའི་ དཀའ་ངལ་བྱུང་སྟེ་ཡོདཔ་ཨིན་པས། རྒེད་འོག་དེ་ རང་རྩེ་ལུ་ཆགས་ཏེ་ཡོདཔ་བཞིན་དུ་ ལས་བྱེདཔ་ཚུ་ རང་བཞིན་སླར་འབྱུང་ཐོན་སྐྱེད་ཀྱི་ ཡིག་ཚང་ནང་ལས་ཕར་ སྡོད་དོ་ཡོདཔ་ཨིན་པས། ད་ལྟོ་ ལས་བྱེདཔ་རེ་ལུ་ ཁང་ཚན་རེ་ སྤྲོད་དེ་ཡོདཔ་ལས་ ཉལ་ནི་དང་ ཐབ་ཚང་གཉིས་ཆ་རའི་དོན་ལུ་ ཁང་ཚན་དེ་ ལག་ལེན་འཐབ་དོ་ཡོད་རུང་ སྡོད་ཁྱིམ་དེ་ནང་ …རྒྱས་པར་ལྷག། »
འབྲུག་ཀུན་མཉམ་ཚོགས་པ་ བཙག་འཐུ་ནང་ གྲལ་གཏོགས་འབད་ནི་ལུ་ ངེས་པ་མེདཔ།
༉ སྤྱི་ཚོགས་༤ པའི་ བཙག་འཐུ་རན་དོ་ཡོདཔ་བཞིན་དུ་ སྲིད་དོན་ཚོགས་པའི་ འཐུས་མི་ཚུ་གི་ ནང་འཁོད་ལུ་ འབྲུག་ཀུན་མཉམ་ཚོགས་པ་གིས་ བཙག་འཐུ་ནང་ བཅའ་མར་གཏོགས་མི་གཏོགས་སྐོར་ ངེས་བརྟན་སྦེ་ སླབ་མ་ཚུགས་པའི་ གནས་སྟངས་ནང་ སྡོད་ཡོདཔ་ཨིན་པས། ཚོགས་པའི་འཐུས་མི་ཚུ་གིས་ སླབ་མིའི་ནང་ གདོང་ལེན་གཅིགཔོ་དེ་ སྤྱི་ལོ་༢༠༡༨ ཀྱི་ བཙག་འཐུ་ནང་ …རྒྱས་པར་ལྷག། »
ཀོ་ཕུ་ཀུ་ཨོམ་བཟོ་སྦྱོར་ལས་སྡེ་གིས་ འགོ་དང་པ་ ཁེ་སང་བཟོ་ཚུགས་ཡོདཔ།
༉ བཀྲིས་སྒང་ ཆེ་ན་རི་ལུ་ཡོད་པའི་ ཀོ་ཕུ་ཀུ་རྒྱལ་སྤྱི་ཨོམ་བཟོ་སྦྱོར་ལས་སྡེ་གིས་ ལོ་༧ གྱི་རྒྱབ་ལས་ འགོ་དང་པ་ ཁེ་སང་དངུལ་ཀྲམ་ས་ཡ་༡.༧༧ བཟོ་ཡོདཔ་ཨིན་པས། དེ་ཡང་ ལས་སྡེ་གཞི་བཙུགས་འབད་བའི་ཤུལ་ལུ་ གྱོང་རྒུད་ཐོག་ལས་ར་ ལཱ་འབད་ཡོདཔ་ད་ ལས་སྡེ་དེ་ མི་སྡེ་གོང་འཕེལ་དང་ ཞབས་ཏོག་སྤྲོད་མི་ཅིག་ཨིན་པས། ལས་སྡེ་གིས་ སྤྱི་ལོ་༢༠༢༠ ལུ་ འོང་འབབ་དངུལ་ཀྲམ་ས་ཡ་༢༥.༤ …རྒྱས་པར་ལྷག། »
འབྲུག་གིས་ མི་སྟོབས་འཛིན་སྐྱོང་མཉེན་ཆས་ཞབས་ཏོག་གི་ ཕན་ཁྱད།
༉ མི་སྟོབས་འཛིན་སྐྱོང་རིམ་ལུགས་ཞབས་ཏོག་དེ་ འབྲུག་གི་ བརྡ་དོན་འཕྲུལ་རིག་མཁས་མཆོག་ཅིག་གིས་ གཞི་བཙུགས་འབད་མི་ལུ་བརྟེན་ ནང་འཁོད་དང་ རྒྱལ་སྤྱིའི་ཁྲོམ་ཚོགས་ཚུ་ནང་ ཁེ་ཕན་སྤྱོད་ཚུགས་ནི་ཨིན་པས། སྤྱི་ལོ་༢༠༡༩ ལུ་ ཟི་ལོསི་སྒེར་སྡེ་གིས་ གཞི་བཙུགས་འབད་མི་ ལམ་ལུགས་དེ་ ནང་འཁོད་ལས་སྡེ་༡༠ དང་ རྒྱལ་སྤྱི་ ཨ་ཕི་རི་ཀ་ལུ་ཡོད་པའི་ ཀེན་ཡ་ཚོང་ལས་ཀྱིས་ བསྟར་སྤྱོད་འབད་ཡོདཔ་ཨིན་པས། མི་སྟོབས་ཞབས་ཏོག་གིས་ …རྒྱས་པར་ལྷག། »
སློབ་ཕྲུག་༤༧ དེ་ཅིག་ལུ་ ཁ་ཚིགས་རྐང་ནད་ཐོབ་ཡོདཔ།
༉ སློབ་ཕྲུག་༤༧ དེ་ཅིག་ལུ་ ཁ་ཚིགས་རྐང་ནད་ཐོབ་ཡོདཔ་ལས་ གསོ་བ་ལྷན་ཁག་གིས་ རྒྱལ་ཁབ་ནང་ ཁ་ཚིགས་རྐང་ནད་ཐོན་ཡོད་པའི་ གསལ་བསྒྲགས་འབད་ཡོདཔ་ད་ ནག་གཞི་དེ་ཡང་ དབང་འདུས་དང་ སྤུ་ན་ཁ་ གཞལམ་སྒང་རྫོང་ཁག་༣ ནང་ ཐོབ་ཡོད་པའི་ སྙན་ཞུ་འབད་ཡོདཔ་ཨིན་པས། གསོ་བ་ལྷན་ཁག་གི་ འགོ་དཔོན་ཚུ་གིས་ སླབ་དོ་བཟུམ་འབད་བ་ཅིན་ གནད་དོན་དེ་ དུས་ཚོད་མ་འདྲཝ་ཚུ་ནང་ …རྒྱས་པར་ལྷག། »
མཁའ་འགྲོ་ཐང་ལུ་ གླངམོ་ཆེ་ལོག་འོང་ཡོདཔ།
༉ བསམ་རྩེ་རྒེད་འོག་ མཁའ་འགྲོ་ཐང་ལུ་ རི་དྭགས་གླངམོ་ཆེ་ལོག་འོང་སྟེ་ གནམ་དགུན་གྱི་སྐབས་ གནོད་སྐྱོན་རྐྱབ་དོ་བཟུམ་ ལོ་ཐོག་ཚུ་ མེདཔ་བཏང་དོ་ཡོདཔ་ཨིན་པས། གླངམ་ཆེ་དེ་གིས་ སྤྱི་ཟླ་༨ པའི་ཚེས་༦ གི་ནུབ་མོར་ རྒེད་འོག་ནང་གི་ རྡོག་མ་ཤིང་དང་ གེ་ཟ་ཚུ་ མེདཔ་བཏང་ཡོདཔ་ད་ ས་གནས་ནང་སྡོད་མི་ ཀརྨ་དབང་འཛིན་གྱིས་ སླབ་མིའི་ནང་ གནད་དོན་དེའི་སྐོར་ལས་ …རྒྱས་པར་ལྷག། »
རྒྱལ་ཁབ་ནང་ ཉམས་ཉེན་ཅན་གྱི་ ཆུ་བྱ་ཕོཝ་དཀར་༢༣ ཡོདཔ།
༉ ད་རེས་ འབྲུག་རྒྱལ་ཁབ་ནང ཉམས་ཉེན་ཅན་གྱི་ བྱ་རིགས་ཅིག་ཨིན་མི་ ཆུ་བྱ་ཕོཝ་དཀར་༢༣ ཡོདཔ་ཨིན་པས། དེ་ཡང་ རྒྱལ་འཛིན་རང་བཞིན་སྲུང་སྐྱོབ་ཚོགས་སྡེ་གིས་ ལོ་བསྟར་ཆུ་བྱ་ཕོཝ་དཀར་གྱི་ གྲངས་རྩིས་རྐྱབ་པའི་ སྙན་ཞུ་ནང་བཀོད་ནུག། ན་ཧིང་འབད་བ་ཅིན་ ཆུ་བྱ་ཕོཝ་དཀར་༢༢ ཡོདཔ་ཨིན་པས། སྙན་ཞུ་ནང་ ཆུ་བྱ་ཕོཝ་དཀར་ བརྟག་ཞིབ་འབད་བའི་སྐབས་ ཆུ་བྱ་ཕོཝ་དཀར་རོ་ཅིག་ མཐོང་མི་བརྩིས་ཏེ་ …རྒྱས་པར་ལྷག། »
སྤུ་ན་གཙང་ཆུ་གློག་མེ་ལས་འགུལ་༡ པ་གིས་ ལས་བྱེདཔ་༢༨༢ མར་ཕབ་འབད་ཡོདཔ།
༉ དབང་འདུས་ཕོ་བྲང་ སྤུ་ན་གཙང་ཆུ་གློག་མེ་ལས་འགུལ་༡ པའི་ ལས་སྣ་ཚུ་ ཧ་ལམ་མཇུག་བསྡུ་བའི་ཁར་ ལཱ་མཇུག་མ་བསྡུ་བར་ ཡུན་འགྱངས་ལུས་མི་དང་ ཟད་འགྲོ་ཡར་འཕར་འགྱོ་མི་ལུ་བརྟེན་ ལས་བྱེདཔ་༢༨༢ མར་ཕབ་འབད་ནི་སྦེ་ ཐག་བཅད་ནུག། ད་རེས་ སྤུ་ན་གཙང་ཆུ་གློག་མེ་དབང་འཛིན་ནང་ ལས་བྱེདཔ་༨༠༠ དེ་ཅིག་ཡོདཔ་ཨིན་པས། ལས་བྱེདཔ་ཚུ་གི་ ཁག་འབག་གནས་ཡུན་དེ་ ཚར་ལེ་ཤ་ཅིག་ར་ ཕར་འགྱངས་འབད་ཡོདཔ་བཞིན་དུ་ …རྒྱས་པར་ལྷག། »


text:
༉ རྫོང་ཁག་མང་ཤོས་ཅིག་གི་ སྤྱི་འོག་དང་ མཐའ་ཟུར་གཡུས་ཚན་ཚུ་ནང་ སོ་ནམ་ཞིང་ལམ་གྱི་ མཐུན་རྐྱེན་ཚུ་ཡོད་རུང་ བཀྲིས་གཡང་རྩེ་ལུ་ དེང་སང་གི་ གོང་འཕེལ་མཐུན་རྐྱེན་ཚུ་ ཐོབ་མ་ཚུགས་པར་ལུས་མི་ སྤྱི་འོག་ཅིག་འདུག། དེ་ཡང་ འཇམ་མཁར་རྒེད་འོག་ ལའི་ཤོམ་ལར་རྒྱབ་སྤྱི་འོག་ནང་ སོ་ནམ་ཞིང་ལམ་མེད་པའི་ཁར་ གཞི་རྟེན་སྨན་ཁང་ཡང་ ཉེ་འདབས་ལུ་མེདཔ་ལས་ གློ་བུར་དུ་ ནདཔ་ཐོན་མི་ཚུ་ དང་ཕུ་བཟུམ་སྦེ་ར་ …རྒྱས་པར་ལྷག། »
སློབ་ཕྲུག་ཚུ་གིས་ ངལ་གསོ་སྐབས་ བཟོ་སྐྲུན་གྱི་ལཱ་འབད་དེ་ འོང་འབབ་བཟོ་དོ་ཡོདཔ།
༉ གནམ་དགུན་གྱི་ངལ་གསོ་དེ་ དོན་སྨིན་ཅན་དང་ ཟད་འགྲོ་བཟོ་ནིའི་དོན་ལུ་ སློབ་ཕྲུག་ཚུ་གིས་ བཟོ་སྐྲུན་ལས་སྡེ་ཚུ་ནང་ ལཱ་འབད་དོ་ཡོདཔ་ཨིན་པས། དེ་ཡང་ ཁྲོམ་ཚོགས་ཀྱི་ས་གནས་ཚུ་ནང་ ན་གཞོན་ཚུ་ ཁྱིམ་ནང་སྡོད་ནི་དང་ སྤྲོ་སྟོན་ལས་རིམ་ཚུ་ནང་ གྲལ་གཏོགས་འབད་དོ་ཡོདཔ་ཨིན་རུང་ ཀྲོང་གསར་ཤེས་རབ་གླིང་སློབ་གྲྭ་ལྟེ་བའི་ སློབ་ཕྲུག་ཚུ་ ཕྱིའི་ལས་མི་ཚུ་བཟུམ་སྦེ་ དཔའ་ཉམས་ཐོག་ལས་ བཟོ་སྐྲུན་ལས་སྡེ་ཚུ་ནང་ ལཱ་འབད་དོ་ཡོདཔ་ཨིན་པས། སློབ་རིམ་༩ …རྒྱས་པར་ལྷག། »
སྟང་སི་སྦྱིས་གློག་མེ་ལས་འགུལ་གྱི་ལཱ་ཚུ་ གྲུབ་འབྲས་ལེགས་ཐོན་བྱུང་དོ་ཡོདཔ།
༉ གློག་ཤུགས་མེ་ག་ཝཱཊ་༡༡༨ འབད་མི་ སྟང་སི་སྦྱིས་གློག་མེ་ལས་འགུལ་གྱི་ལཱ་ཚུ་ ལེགས་ཤོམ་འགྱོ་དོ་ཡོད་པའི་ཁར་ གྲུབ་འབྲས་ཡང་ ལེགས་ཤོམ་སྦེ་ར་ ཐོན་བཞིན་དུ་འདུག། ལས་འགུལ་གྱི་ ལཱ་ཚུ་གི་གྲས་ལས་ གྲུབ་འབྲས་ངོ་མ་ཅིག་ སྤྱི་ཟླ་༡ པའི་ཚེས་༢༣ ལུ་ ལས་འགུལ་གྱི་ཆུ་དུང་ གོ་རིམ་༢ པ་དང་༣ པ་ མཐུད་སྦྲེལ་འབད་མི་དེ་ཨིན་པས། ལས་འགུལ་གྱི་ …རྒྱས་པར་ལྷག། »
འཇམ་མཁར་གྱི་ ཨམ་སྲུ་ཚུ་གིས་ འབུ་རས་གོ་དང་དཀྱི་ར་འཐགས་ཏེ་ འོང་འབབ་བཟོ་དོ་ཡོདཔ།
༉ གནམ་དགུན་གྱི་དུས་ཚོད་ འ་ནེམ་ཅིག་ཁར་ བཀྲིས་གཡང་རྩེ་ འཇམ་མཁར་རྒེད་འོག་གི་ ཨམ་སྲུ་ཚུ་གི་དོན་ལུ་ འོང་འབབ་བཟོ་ནིའི་ དུས་ཚོད་ཅིག་ཨིན་པས། དེ་ཡང་ ལོ་༡ གི་ལོ་ཐོག་ཚུ་བསྡུ་ཚར་ཏེ་ ཐགས་ལཱ་འབད་དོ་ཡོདཔ་ད་ གནམ་དགུན་ལུ་ རང་སོའི་ཨ་ལོ་ཚུ་ལུ་ ཐགས་ལཱ་སྟོན་ནིའི་ དུས་ཚོད་ཅིག་ཡང་ཨིན་པས། ཨིན་རུང་ ད་རེས་ ཨ་ལོ་མང་ཤོས་ཅིག་གིས་ ཞི་གཡོགཔ་དང་ …རྒྱས་པར་ལྷག། »
ཕོངས་མེད་རྒེད་འོག་ཡིག་ཚང་ མེ་གིས་འཚིགས་ཡོདཔ།
ཡིག་ཚང་མེ་སྤར་བཏང་ནུག་ཟེར་ མི་སྡེ་བརྡ་བརྒྱུད་ནང་ འཐོར་གཏམ་དར་ཁྱབ་སོང་མི་དེ་ མི་བདེན་མས། ༉ ཁ་ཙ་ དྲོ་པའི་ཆུ་ཚོད་༤:༣༠ དེ་ཅིག་ཁར་ བཀྲིས་སྒང་ཕོངས་མེད་རྒེད་འོག་ཡིག་ཚང་ རྩ་བར་ལས་ མེ་རྐྱེན་གྱིས་ འཚིགས་ཡོདཔ་ཨིན་པས། མེ་འབར་སར་ འགོ་དང་པ་མཐོང་མི་ གཡུས་མི་རྣམ་རྒྱལ་གྱིས་ སླབ་དོ་བཟུམ་འབད་བ་ཅིན་ ཁོ་ར་ དྲོ་པ་ཆབ་གསང་འབད་བར་འགྱོཝ་ད་ རྒེད་འོག་གི་ཡིག་ཚང་དེ་ དུ་པ་གིས་གང་སར་ …རྒྱས་པར་ལྷག། »
ཤར་ནུབ་གཞུང་ལམ་རྒྱ་སྐྱེད་ཀྱི་ལཱ་ ཀི་ལོ་མི་ཊར་༣༧༦ མཇུག་བསྡུ་ཡོདཔ།
༉ ཁག་འབག་གི་ཐོག་ལས་ རྒྱལ་ཡོངས་ཀྱི་ གཞུང་ལམ་༣༩ དེ་ཅིག་ རྒྱ་སྐྱེད་འབད་ནི་ འགོ་བཙུགས་ཡོད་མི་ལས་༣༤ མཇུག་བསྡུ་ཡོདཔ་བཞིན་དུ་ གཞུང་ལམ་ཁག་༥ མཇུག་བསྡུ་བར་ ལུས་མི་དེ་ ཁྲིམས་བཤེར་དང་ རྩོད་རྙོགས་ཚུ་ལུ་བརྟེན་ ཐོགས་ལུས་ཡོད་ཟེར་ཨིན་པས། དེ་ཡང་ སྤྱི་ཟླ་༡ པའི་ཚེས་༢༡ ལུ་ རྒྱལ་ཡོངས་ཚོགས་འདུའི་ དྲི་བཀོད་ལས་རིམ་ནང་ …རྒྱས་པར་ལྷག། »
བསམ་གྲུབ་ལྗོངས་མཁར་གྱི་ ལོ་བསྟར་སྨོན་ལམ་ཆེན་མོ་ཐེངས་༤ པ་ གྲོལ་ཡོདཔ།
༉ ཁ་ཙ་ བསམ་གྲུབ་ལྗོངས་མཁར་གྱི་ ལོ་བསྟར་སྨོན་ལམ་ཆེན་མོ་ཐེངས་༤ པ་ མི་མང་ལུ་ གུ་རུ་དྲག་དམར་གྱི་ ཁྲོམ་དབང་གནང་སྟེ་ གྲོལ་ཡོདཔ་་ད་ སྨོན་ལམ་ཆེན་མོའི་ནང་ པདྨ་དགའ་ཚལ་ལ་སོགས་པའི་ ཤར་ཕྱོགས་རྫོང་ཁག་ཚུ་ནང་གི་ དད་ཅན་མི་སེར་ཚུ་གིས་ཡང་ བཅའ་མར་གཏོགས་ཡི། སྤྱི་ཟླ་༡ པའི་ཚེས་༡༨ ལས་ འགོ་བཙུགས་མི་ སྨོན་ལམ་ཆེན་མོ་དེ་ གཞུང་གྲྭ་ཚང་གི་ …རྒྱས་པར་ལྷག། »
ཇའི་ཀ་ལས་སྡེ་གིས་ འབྲུག་ལུ་ མཐུན་འབྲེལ་གྱི་ཟམ་༢༣ རྐྱབ་ཚར་ཡོདཔ།
༉ འབྲུག་འདི་ སྐོབས་ཚུད་ཅན་གྱི་ རྒྱལ་ཁབ་ཅིག་འབདཝ་ལས་ མི་རྒྱུན་འགྲུལ་འཐབ་ནི་དང་ ཅ་ཆས་སྐྱེལ་འདྲེན་གྱི་དོན་ལུ་ འཁོར་ལམ་གྱི་ མཐུད་སྦྲེལ་དེ་ གལ་གནད་ཅན་ཅིག་ཨིནམ་བཞིན་དུ་ རྒྱལ་ཁབ་ནང་ གོང་འཕེལ་གྱི་ ལས་སྣ་འགོ་བཙུགས་ཞིནམ་ལས་ཚུར་ ཟམ་ཡང་མང་རབས་ཅིག་རྐྱབ་ནུག། དེང་སང་གི་ ཟམ་རྐྱབ་ནིའི་ཐད་ལུ་ ཇ་པཱན་གཞུང་གིས་ འབྲུག་ལུ་ རྒྱབ་སྐྱོར་གང་དྲག་འབད་མི་དེ་ཡང་ འདས་པའི་ལོ་ངོ་བཅུ་ཕྲག་༢ དེ་ཅིག་གི་རིང་ལུ་ …རྒྱས་པར་ལྷག། »
ཀྲོང་གསར་མང་སྡེ་ཕུག་གཡུས་ཚན་ནང་ སྤྱི་ལོ་༢༠༢༠ མཇུག་མ་བསྡུཝ་ལས་ གློག་མེ་བཀྲམ་སྤེལ་ལྷོད་ནི།
༉ ཀྲོང་གསར་ནུབ་སྦིས་རྒེད་འོག་ མང་སྡེ་ཕུག་གཡུས་ཚན་ནང་ གློག་མེ་བཀྲམ་སྤེལ་མ་ལྷོད་ནི་དེ་གིས་ མི་སེར་ཚུ་ གློག་ཆས་དང་ དེང་སང་གི་མཐུན་རྐྱེན་ཚུ་ སྤྱོད་ནིའི་གོ་སྐབས་མ་ཐོབ་པར་འདུག། མང་སྡེ་ཕུག་གཡུས་ཚན་ནང་ ཁྱིམ་གུང་པ་༤ ཡོདཔ་ད་ གཡུས་ཚན་དེ་ ནུབ་སྦིས་རྒེད་འོག་ལས་ ལམ་ཐག་རིང་ཤོས་ཅིག་ཨིན་པས། མི་སེར་ཚུ་གིས་ སླབ་མིའི་ནང་ གློག་མེའི་ཞབས་ཏོག་བཙུགས་ནིའི་དོན་ལུ་ བརྟག་ཞིབ་དང་ ལྟ་རྟོག་ ས་འཇལ་ནིའི་ལཱ་ཚུ་ …རྒྱས་པར་ལྷག། »
ན་གཞོན་སྡེ་ཚན་ ཡུན་བརྟན་གནས་ནི་ལུ་ གདོང་ལེན་བྱུང་དོ་ཡོདཔ།
༉ ད་རེས་ བུ་ལོམ་མཐུད་སྦྲེལ་ཟེར་མི་ ན་གཞོན་སྡེ་ཚན་ཅིག་གིས་ རང་སོའི་རིག་སྟོབས་ བཏོན་ཐོག་ལས་ ལག་བཟོ་ཐོན་སྐྱེད་བཟོ་ནི་ལུ་ ཉིན་ནུབ་མེན་པར་ ལཱ་འབདཝ་ཨིན་པས། འཐུས་མི་༡༥ འབད་མི་ ན་གཞོན་སྡེ་ཚན་གྱིས་ ལག་བཟོ་ཐོན་སྐྱེད་ཚུ་ཡང་ ཚོང་འབྲེལ་འཐབ་དོ་ཡོདཔ་ད་ འཐུས་མི་ཚུ་ སྡེ་ཚན་གྱི་ སློབ་གྲྭའི་ངལ་གསོ་ནང་མ་གཏོགས་ གཅིག་ཁར་འཛོམས་ནི་མེདཔ་ཨིན་པས། རྒྱལ་ཁབ་ནང་འཁོད་ཀྱི་ མཐོ་རིམ་སློབ་གྲྭ་ཁག་ཚུ་ལས་ …རྒྱས་པར་ལྷག། »


text:
Video Overview
Paw (Shaman) Azhu from Haa became a shaman of Chundu — the main local deity of Haa — three decades ago at age 42. He speaks of Chundu who was once a protector to Zhabdrung Ngawang Namgyal, and later was sent to Haa as its protecting deity. According to Azhu, Chundu originally came from China and demanded the community to offer him a yak every year, in exchange for constructing Lhakhang Karpo and Nagpo (the White Temple and the Black Temple). This is why Balyang festival takes place each year, as an offering to Chundu.
༉ ཧཱ་རྫོང་ཁག་ལས་ དཔའ་བོ་ཨ་ཞུ་འདི་ སྐྱེས་ལོ་ ༤༢ ལངས་པའི་སྐབས་ ཨཔ་ཁྱུང་བདུད་ཀྱི་དཔའ་བོ་འཛུལ་ཡོདཔ་ད་ གློག་བརྙན་འདི་ནང་ ཁོ་གིས་ ཨཔ་ཁྱུང་བདུད་འདི་ དཔལ་འབྲུག་པ་རིན་པོ་ཆེ་ ཞབས་དྲུང་ངག་དབང་རྣམ་རྒྱལ་གྱི་སྲུང་མ་དང་ ཤུལ་ལས་ ཧཱ་ལུང་ཕྱོགས་ཀྱི་སྲུང་མ་སྦེ་བསྐོས་གནང་ཞིནམ་ལས་ ཧཱ་ལུ་བཏང་བའི་སྐོར་ལས་ ལོ་རྒྱུས་ཚུ་སླབ་ཨིན་མས། ཨཔ་ཁྱུང་བདུད་འདི་ སྤྱིར་བཏང་ འཁྲུངས་ཡུལ་རྒྱ་ནག་ལས་ཨིནམ་ད་ ཧཱ་གི་ལྷ་ཁང་དཀརཔོ་དང་ལྷ་ཁང་ནག་པོ་འདི་བཞེངས་དགོ་པ་ཅིན་ ཁོ་ལུ་གཡག་གི་དམར་མཆོད་འབད་དགོཔ་སྦེ་ སླབ་ལས་ཚུར་ བལ་གཡང་གི་དུས་སྟོན་འདི་འགོ་བཙུགས་བཙུགསཔ་ཨིན་མས། ཨིན་རུང་ ང་བཅས་རའི་འབྲུག་རྒྱལ་ཁབ་འདི་ ཆོས་ལྡན་གྱི་རྒྱལ་ཁབ་ཅིག་འབདཝ་ལས་ གཡག་དམར་མཆོད་འབད་ནི་འདི་མ་བཏུབ་ལས་ ཨཔ་ཁྱུང་བདུད་ཁོ་ར་ལུ་ དམར་མཆོད་མི་འབད་ནི་སྦེ་གསོལཝ་བཏབ་ཞིནམ་ལས་ དམར་མཆོད་འདི་བཀག་ནུག ད་རེས་ནངས་པར་ དུས་སྟོན་འདིའི་དོན་ལུ་ མི་སྡེའི་ནང་གནོད་པ་ག་ནི་ཡང་མེདཔ་སྦེ་ ཁྲོམ་ཁ་ལས་ ཤ་ཨ་ཙི་རེ་ཉོ་ཞིནམ་ལས་ ཨཔ་ཁྱུང་བདུད་ལུ་མཆོདཔ་ཕུལ་དོ་ཡོདཔ་ཨིན་མས།
- དཔའོ་ཨ་ཞོལགས་སོ་ལགས། ཧཱ་གི་ཁྱུང་བདུད་ཀྱི་དཔའོ་ཨ་ཞོ་ཟེར་མི་འདི་ང་ཨིན་ལགས།
- དཔའོ་ཨ་ཞོལོ་བཞི་བཅུ་བཞི་གཉིས་མེནཔ་དཔའོ་མ་འཐོན་པས། ཏེ་ལོ་བཞི་བཅུ་བཞི་གཉིས་ལས་དཔའོ་འཐོན་ཏི་གིས་དུས་ཅིག་གི་ལོ་བདུན་བཅུ་བདུན་གཅིག་ཡར་སོང་ཡི།
- དཔའོ་ཨ་ཞོཏེ་ཨ་ནི་བྱང་ཁག་ཁ་བལ་གཡང་བཏང་དགོ་པའི་ཁུངས་ནི་ དང་ཕུག་ངའི་གི་ཨ་རྒས་རྒས་ཀྲི་བྱ་ཆི་ཟེར་མི་གི་སླབ་དེས། ཁོ་ལོ་བརྒྱད་བཅུ་མས།
- དཔའོ་ཨ་ཞོཏེ་བལ་གཡང་བཏང་དགོ་མི་འདི་ང་བཅས་ནང་དགོངས་གཟིམ་ཡབ་ཀ་ཛི་ཨོ་རྒྱན་དྲིན་ཞིག་གི་སྐབས་ལུ་ཨིན་ལོ།
- དཔའོ་ཨ་ཞོཏེ་ཨ་ན་ལས་བོད་པའི་དམག་ཁང་ན་ཆགས་ཆི། ཏེ་ང་བཅས་དཔོན་དང་མི་སེར་ག་དེ་སྦེ་འབད་དྲག་ག་མནོ། ཏེ་ཉིམ་གཉིས་འདེ་ཅིག་ལུག་སོང་སོངམ་ཨིན་དོཝ་མས།
- དཔའོ་ཨ་ཞོཏེ་ཨ་ནེ་ཅིག་ཁར་ལས་ཆུང་བདུད་ཀྱི་འཛུམ་འཕྲུལ་བྱོན་ཏེ་ ཨ་ཕར་རྒྱན་ས་དང་ཨ་ནིའི་བར་ལས་མར་གྱི་་རོངས་ཆུ་འདི་ཁོང་གིས་མཐོ་དམན་འདྲ་འདྲ་སྦེ་མཐོང་འདི་ བོད་པ་གིས།
- དཔའོ་ཨ་ཞོཏེ་ཁྱུང་བདུད་ཀྱི་འཛུམ་འཕྲུལ་བཏོན་ཏེ་ ད་རེས་ཕར་གི་ལོ་ལས་ང་བཅས་གླུ་མོན་མེ་ མེ་སྟེགས་དོ་བཟུམ་སྦེ་མཐོང་འདི་ ཏེ་བོདཔ་ཆ་མཉམ་ཨ་ན་བྱང་ཁ་ཤོར་རས་ཟེར་མི་ནང་ལས་མར་རྐྱབ་སྟེ་བསད་དཔ་མས
- དཔའོ་ཨ་ཞོཏེ་དྲོ་པ་རྒཔ་འདི་ཡང་ཏོག་ལས་མས་ རྒཔ་དང་སྤྱིར་མི་འདི་ན་སོང་པའི་བསྒང་ལས་ བོདཔ་ཐབ་ཚབ་གཉིས་ལས་མིན་འདུག་ལོ།
- དཔའོ་ཨ་ཞོཏེ་ག་དེ་སྦེ་འབད་ཡི་ཟེར་ སྡངས་ང་བཅས་ན་ལས་བལྟཝ་ད་ལུ་ཨ་ཕར་ལས་མེ་གནམ་མེད་ས་མེད་འཐོན་ཏེ་ད་སྟེ་བྱང་ཕྱད་ཕར་ལས་འཐོན་དེ་ཟེར་ཆ་མཉམ་ན་ལས་མར་བསད་ད་ཡི་ཟེར་ སླབ་ཅིན་ཁྱུང་དུད་དངོས་སུ་ཚད་མ་ ན་འབྱོན་འོང་ཡི་ཟེར་མས།
- དཔའོ་ཨ་ཞོརྒཔ་པོ་ ཏེ་ཕྱད་བདའ་གྲོ་ཚོང་ཅིག་ཡང་རྐྱབ་མ་དགོཔ་ང་གི་བཟོ་ཡི། ཁྱོད་དཔོན་ན་སླབ་སོང་ཞིག་ ང་ལུ་གན་བྱིན་ནི་མོ་ཟེར།
- དཔའོ་ཨ་ཞོཏེ་མར་དགོངས་གཟིམ་ཀ་ཛི་ཨོ་རྒན་ནང་ཞུ་ ན་འབྱོན་པའི་གང་ལས་ ཏེ་རྒཔ་འདི་གིས་ཨ་རག་དམ་སྦྱི་གཅིག་ཕུལ་དྲང་སྦེ་ ཏེ་ཁྱུང་བདུད་དངོས་སུ་ཚད་མ་ནང་འབྱོན་འོང་ཡི་ཟེར་མས།
- དཔའོ་ཨ་ཞོཏེ་ཁྱོད་རང་ཕྱད་བདའ་གྲོ་ཚོང་ཅིག་རང་རྐྱབ་མ་དགོཔ་ང་གིས་བཟོ་ཡི་ཟེར ཏེ་ང་ལུ་གན་བྱིན་ནི་སྨོ?
- དཔའོ་ཨ་ཞོཏེ་ན་ལས་བཀའ་ག་གནངམ་ཅིག་ང་རང་ཕུལ་གེ་ཟེརཝ་ད།
- དཔའོ་ཨ་ཞོཏེ་ང་རྒྱ་གནག་ལས་འོང་པའི་བསྒང་ངའི་དྲན་བསྐྱལ་འདི་ག་ཕོག་ཅིག་ག་མནོ་ བྱ་དཀརཔོ་ཅིག་དང་གནགཔ་ཅིག་བཏང་ཡི་ ཏེ་དཀརཔོ་འདི་ཁྱོད་ཀྱི་རྫོང་གི་གཞམ་ལུ་འདུག གནགཔ་འདི་ཡང་མར་འདུག
- དཔའོ་ཨ་ཞོདཀརཔོ་འདི་ནང་ལྷ་ཁང་དཀརཔོ་ཅིག་བཞེངས་ གནགཔ་འདི་ནང་གནགཔ་ཅིག་བཞེངས་ ཏེ་ང་ལུ་གཡག་ལོ་ཉིད་གཅིག་ཚ་ཏོམ་སྦེ་ཅིག་འབག་ཤོག་ཟེར་ གསུངས་བཞག་ འ་ནི་གི་བལ་ཡངས་བཏང་དགོཔ་མི་འདི་ཨ་ནི་ཨིན་ཟེརཝ་མས།
- དཔའོ་ཨ་ཞོཏེ་རོགས་སྔོན་མ་ཁྱུང་བདུད་འཁྲུངས་སའི་རྒྱ་ནག་ལས་མས། ཞབས་དྲུང་ངག་དབང་རྣམ་རྒྱལ་གྱི་ཞབས་ས་བཀའ་སྲུང་མས།
- དཔའོ་ཨ་ཞོཏེ་ཞབས་དྲུང་ངག་དབང་རྣམ་རྒྱལ་གྱི་རྒྱཔ་ གན་ཉིད་ ཁྱུང་བདུད་ནུབ་བཙུན་པའི་གཡུས་ཁ་ལས་མེ་ལེན་སོང་ཟེར་ སོངམ་ད་ ཕར་ལས་དཀཝ་ནི་འདི་ཁྱུང་བདུད་ཀྱི་བཤག་ཏེ་ལེན་ནུག་བ་ ཏེ་ལམ་ཁ་ལྷོདཔ་ད་ཨམ་སྲུ་ཅིག་ལྷ་གསོལ་འདི་སྡོད་ཡོདཔ་མས་ ཏེ་ཁོ་ཡར་ཁྱུང་བདུདའི་ཛེད་ཁ་ཆགས་ལུག་སོངཔ་མས།
- དཔའོ་ཨ་ཞོཏེ་གན་ཉིད་དང་གོང་མ་གིས་ཕར་ཞབས་དྲུང་ངག་དབང་རྣམ་རྒྱལ་གྱི་སྐུ་མདུན་ ཁོ་ཕར་ཁྱུང་བདུད་ཀྱི་ཛེ་ཁ་ཆགས་སྡོད་ཡི་ འོང་མ་བཏུབ་ཟེར།
- དཔའོ་ཨ་ཞོཏེ་ཞབས་དྲུང་དགོངས་ཁྲེལ་ གཏོརམ་འཐུ་གོང་མ་རབ་གསེས་ནང་ལས་མར་བཀོག་ད་ཟེར་ ཏེ་ཆོས་དཔོན་འདི་གཏོརམ་འབག་ཕར་ལྷོདཔ་ད་ལས་ ཏེ་ཁྱུང་བདུད་འཐོན་འོང་མས།
- དཔའོ་ཨ་ཞོཏེ་ཞབས་དྲུང་ངག་དབང་རྣམ་རྒྱལ་གྱིས་སྐུ་མདུན་བསྐྱརཝ་ད་ ང་གིས་ཕར་ལས་དཀའ་དཔྱད་དེ་མེ་འ་ནེ་སྦེ་ལེན་ཡི་ ཏེ་ང་ལམ་ཁར་ཆང་འཐུང་ལུད་སོང་ཡི་ཟེར།
- དཔའོ་ཨ་ཞོཡ་ ད་ཁྱོད་དང་ང་དམ་ཚིག་འཁྲུལ་སོང་ཡི་ཟེར་ སོང་ཁྱོད་རང་ཕར་ནུབ་པའི་ནུབ་ཁག་ཐུག་ ནོར་གནག་གཡུས་བསྟན་འཛིན་སྦྱིན་བདག། ཁྱིམ་དར་ཤིང་བསྐྱལ་ཚེ།། སྒོ་ཤིང་འགོ་བཙུགས་ཚེ།། ནོར་གནག་གཡུས་བསྟན་པ་ཕྱག་གནག་རྡོ་རྫེ་གི་སྤྲུལ་པ་ ཤ་ཚ་ཏོམ་ ཁྲག་ཚ་ཏོམ་འཐུང་མཆོག་ཟེར་ བལ་གཡང་བཏང་དགོཔ་པའི་ཁུངས་འདི་ཨ་ནི་ཨིན་ཟེརཝ་མས།
- དཔའོ་ཨ་ཞོཏེ་བལ་གཡང་བཏང་འདི་གི་ལོ་མང་ཧེ་འ་ནིམ་ཅིག་ཡར་སོང་ནུག ཏེ་ང་དང་པ་ཡར་འཚོ་གནག་ཁ་ཟེར་ང་འདི་ན་བལ་གཡང་འ་ནི་བཏང་དགོཔ་ཅིག་ཡོདཔ་ཨིན།
- དཔའོ་ཨ་ཞོཏེ་ང་ལོ་བཞི་བཅུ་བཞི་གཉིས་ལས་དཔའོ་འཐོན་པའི་ལོ་ནང་ལས་གསལ་ཏེ་ང་མ་ཤེས་ ཏེ་ནིའི་སང་ཕོད་ལས་ང་གིས་སླབ་སླབ་ཨིན་ ད་ལོ་གསུམ་གྱི་རྒྱབ་ལས་མས་གཡག་འདི་བསད་མ་དགོཔ་ཅིག་ དྲུང་འཚོ་རྒྱ་འཚོ་རྒཔ་ཞུ་སར་བཅའ་ བསྟུན་གྲུས་ཅིག་རྐྱབ་ མོ་ཅིག་བཏབ་པ་ཤོག་ཟེར།
- དཔའོ་ཨ་ཞོཏེ་ དེ་ཚེད་འ་ནི་ལོ་ནང་ལས་འཚོ་ནང་ཁ་ ལྷོ་གླིང་ཕྱ་ལི་རྡོ་ཕུག་ཟེར་མི་དེའི་ ཏེ་འ་ན་ལས་གཡག་འདི་བཏགས་ ཏེ་དྲོ་པ་འབད་བའི་བསྒང་ལས་ཕོ་རྒྱ་ཅིག་གྱི་རིང་ཀུ་ཅིག་བཏགས་སྦེ་ལྷོདཔ་མས་ ནི་གན་འབད་མི་སྨོ་ཟེརན་ ཏེ་གཡག་བསད་མི་ཨིན་ལོ།
- དཔའོ་ཨ་ཞོཏེ་གཡག་འདི་བསད་མ་ད་ཟེར་སླབ་སླབ་མེན་བུ་ཟེར་ སླབ་ད་ ཏེ་ང་བཅས་མོ་ཡང་མ་བཏབ་ཟེར་ དབེ་དྲུང་འཚོ་ཆིམ་བཟོ་མོ་ཕྱི་འབག་འོང་ཡི་ག? མོ་ཅིག་བཏབ་ཟེརཝ་ད། ཏེ་མོ་བཏབ་མི་དགོཔ་པས་ཟེར་ ཏེ་འ་ནི་ཕྲིན་ལེགས་སྒྲོལམོ་ཟེར་མི་གི་སླབ་མས་ ཏེ་ཕོ་རྒྱ་གསུམ་པོ་ཁྱུང་བདུད་སྐུ་མདུན་ལུ་ཤོ་ཞུ་དོ་ཟེར།
- དཔའོ་ཨ་ཞོཏེ་ཨིན་མས་ཟེར་ རྒཔ་བྱེད་སང་ཞུའི་ ཏེ་ང་བཅས་རང་འབྲུག་ཆོས་ལྡན་གྱི་ཞིང་ཁམས་ ནང་པ་སངས་རྒྱས་ཨིན་པས་ འ་ནི་མར་ལས་ཡར་རྒྱལབོ་ཡེ་ཤེས་ནོར་བུ་གིས་དམར་མཆོད་བོན་མཆོད་དེ་མི་བཏུབ་ཟེར་ ཏེ་གཡག་འདི་འ་ན་རྟའི་སྤུའི་ལས།། བོད་པའི་ཞག་ཧེན་ཧེན་པ་བཏགས།། ཤེ་ཁན་ངག་ཁན་ང་བཅས་ཕུལ་སྦེ།། བཏུབ་ཟེརན་ཤོ་བཟང་ཟེར་ཞུའི་ བཅུ་གཅིག་ཨིན་མས། དྲུང་འཚོ་རྒྱ་འཚོ་ཟེར་མི་འདི་གིས་རྐྱབ་ཅིག་ ཁོ་རྐྱབ་ལྔ་མས།
- དཔའོ་ཨ་ཞོཏེ་ནི་ལས་ང་གི་ཞུའི་ ཡ་ཕོ་ལྷ་མ་ཚང་ཁྱུང་བདུད་ ཕོ་ལྷ་ལས་མར་མེན་པས་ཟེར་ ཏེ་ང་བཅས་འབྲུག་ཆོས་ལྡན་གྱི་ཞིང་ཁམས་ ནང་པ་སངས་རྒྱས་ཀྱི་ཨིན་མས་ཟེར་ དུས་དང་ཕུག་ལས་རང་ རོགས་མར་རྒྱལབོ་ཡེ་ཤེས་ནོར་བུ་གིས་ དམར་བསད་བོན་མཆོད་འདི་མི་བཏུབ་ཟེར་ ཏེ་རྐྱབ་རྗེ་རིན་པོ་ཆེ་གི་ཡང་ནི་མི་བཏུབ་ཟེར་གསུངས་ནུག་ཟེར།
- དཔའོ་ཨ་ཞོཏེ་རྟའི་སྤུའི་ལས་ལེས།། བོད་པའི་ཞག་ཁེ་ངན་པ།། གཡག་ཁོ་རང་ན་བཞག། ཤ་སྔར་ཤ་ཕུད་འདི་རོགས་མར་ཁྲོམ་ཁར་ལས་ཉོ་ཏི་འབད་ཕུལ་བ་ཅིན་བཏུབ་ཟེར་བ་ཅིན་བཟང་སར་འབབ་ཟེརན ་ཤོ་བདུན་མས།
- དཔའོ་ཨ་ཞོཏེ་གཡག་འདི་གུར་ཆུ་བླུགས་སྦེ་བཏང་འདི་ལོ་བཅུ་གཅིག་ཡར་སོང་ཡི་ ཏེ་ནི་ལུ་ཆད་ཡང་མི་འཐོན་པས་ ཉན་ཁག་ཡང་མིན་འདུག
- དཔའོ་ཨ་ཞོཏེ་འ་ནི་ལས་བྱང་ཁག་ཁ་ནི་ན་ཧི་གཞན་ཧི་ལས་སླབ་ཅིག་ དཔའོ་་་་་དབའི་ ཁྱོད་གཡག་འདི་བསདཔ་མས་ ད་ང་གཡག་འདི་མཇལ་བ་གོངམ་དང་ཚང་མ་བཅུག་ ང་དཔོན་དང་མཇལ་འདི་ནི་ཞུ་རང་མི་ཤེས་ཟེརཝ་ད་ ཏེ་རོངག་ཆ་མཉམ་གྱིས་ང་ལུ་ དཔའོ་་ང་བཅས་བསྟུན་གྲུས་ཅིག་རྐྱབ་ ཤོ་རྐྱབ་ ཞུ་འབད་གེ་མེན་ན་ཟེར་སླབ་མི་མ་པ་ལས་རང་མི་འདུག
- དཔའོ་ཨ་ཞོསྟེ་ན་ཧི་འབདཝ་ད་སང་མ་རྒཔ་ སང་མ་རྒཔ་གིས་སླབ་དེས་ དཔའོ་ང་བཅས་རང་གཡག་འདི་བསད་མ་དགོཔ་ཅིག་འབད་བསྟུན་གྲུས་རྐྱབ་གེ་མེན་ན་ལོ།
- དཔའོ་ཨ་ཞོདགོངས་བསྐུར་ཞུཝ་ད་ དཔའོ་དང་ཁྱེད་བསྟུན་གྲུས་རྐྱབ་ཟེར་ ཏེ་བསྟུན་གྲུས་རྐྱབ་ད་རོགས་ཨིན་མས་ དང་ཕུག་འབད་བ་ཅིན་ང་བཅས་ཇོ་རྡོ་རི་ཆུ་ལས་ཧ་འགོ་རྒན་ཤོས་ཁག་མས་ ད་ཧ་ཇོ་དགའ་སྐྱེད་གླིང་ལས་ཧ་འགོ་རྒན་ཤོས་ཁག་ལྷོད་ལྷོད་ཀྱི་རྒཔ་ དམག་རྒཔ་ ཚོགས་པ་ དྲོགས་རྫོང་བདག དྲོགས་ཁྲིམས་དཔོན་ དྲོགས་ཀུན་ལེགས་དབངམོ་ དྲོགས་ཚེ་རིང་རྡོ་རྫེ་ཆ་མཉམ་གྱི་སྤྱི་འཐུ་སྦུག་ལས་ ཏེ་ང་གིས་ཞུའི།
- དཔའོ་ཨ་ཞོརྫོང་བདག་ལོ་ལྔ་པ་འབྱོན་ནི་འོང་ རྒ་པ་ལོ་ལྔ་པ་འབྱོན་ནི་འོང་ ཤོ་མ་ཅིག་པའི་ཤོ་རང་ཨིན། གཡག་འདི་འ་ན་བཏགས་ ཆུ་བླུགས་ ཤ་སྔར་ཤ་ཅིག་དང་ཚོགས་ཤ་ཅིག་ཉོ་དེ་གི་ཁྱོད་རང་གི་ཕུལ་དགོ་ཟེར།
- དཔའོ་ཨ་ཞོཏེ་འ་ན་བཏུབ་ཟེར་སང་མ་རྒཔ་གིས་གསུངམ་མས་ ཤོ་འདི་ཁོ་གིས་རྐྱབ་གེ་ཟེར་ ཁེན་ལེན་འདི་ང་ཀྱིས་རྐྱབ་ཟེར་ ཏེ་མ་པ་སང་མ་རྒཔ་འདི་ཡང་ལུང་བསྟན་གྱི་རྒཔ་ཅིག་འོང་ནི་མས་ དགུ་ལོ་གཞོན་རུང་འ་ནི་སྦེ་སླབ་དེས།
- དཔའོ་ཨ་ཞོཏེ་འ་ནེ་ ད་རེས་འཛོམས་བསྡུ་ཁ་ལུ་ ཡ་ཕོ་ལྷ་མར་སུ་ཁྱུང་བདུད་ མར་མེ་གནམ་མཁའ་སྒོ་མ་སྐོར།། རྩིག་མི་གནམ་མཁའི་འཇུག་མ་དཀྲོགས།། ཕ་སི་སེར་གྱི་དགའོ་ཆགས་མི་བཞག། མ་སི་གཡུས་ཡི་ལུང་པ་གྲུ་མི་རུང་།། མོ་ནི་བཟང་པོ་ཨིན་ན་བཟང་ཞིག། ཏེ་ངན་པ་ཨིན་ན་ངན་ཞིག། ཟེར་ཅིན་ཤོ་བཅུ་གཅིག་མས།
- དཔའོ་ཨ་ཞོཏེ་འ་ན་ལས་བཏུབ་པས་ཟེར་ཞུ་ཆགས་དང་ཧུར་ལེན་ བཏུབ་ནི་བཏུབ་འདི་སྦེ་ ཐ་བཅད་དའི་ཟེར་ཞུ་ནི་ཨིན།
- དཔའོ་ཨ་ཞོཏེ་ནི་ལས་ དུས་ཅུད་རྐྱབ་རྫེ་སྐུ་མདུན་ལུ་ཡང་ང་འ་ནེ་འབད་ཞུ་ཡི། ཏེ་གཞན་དེ་ང་རང་ ལོ་བཞི་བཅུ་བཞེ་གཉིས་ལས་དཔའོ་འཐོན་མས།ཏེ་རྒན་ཤོས་ནེ་ལྷོདཔ་ད་ རོགས་ཀྱི་ལྟེམ་བལྟ་ རང་གི་འཆམ་རྐྱབ་མནོ་ བློ་ཡང་ཕམ་མི་ སེམས་ཡང་སྐྱོ་ཡི།
- དཔའོ་ཨ་ཞོཏེ་ན་ཧི་འབདཝ་ད་ འ་ནི་རྐྱབ་རྗེའི་སྐུ་མདུན་ལུ་ཡང་འ་ནི་ཞུ་དགོ་པའི་ཁུངས་ནི་ ཏེ་དུས་ཅིག་ཐུད་ཐུད་ཧ་ལུ་སྨོན་ལམ་བཙུགས་འདི་ལོ་བཅོ་ལྔ་ཡར་སོང་ཡི་ གྲོལ་བའི་ཚད་མགོནམ་བཏང་མཆོད་ཟེར་མེནཔ་ ཁྱུང་བདུད་མ་པ་ལས་ཆོས་གྲལ་མིན་འདུག
- དཔའོ་ཨ་ཞོཏེ་དུས་ཅིག་མཁན་པོ་ནི་གིས་སླབ་དེས་ ནངས་པ་ཁྱུང་བདུད་ཁུ་ཆོས་ཨིན། རང་ས་རང་ཕུལ་ཡོདན་འབག་ཤོག་ཟེརཝ་ད།
- དཔའོ་ཨ་ཞོཏེ་དྲོ་པ་དྲོགས་པདམ་བྱུང་གནས་དང་མཁན་པོ་གིས་ང་ཕར་ཤོག་ཟེར་གསུངས་དེས།
- དཔའོ་ཨ་ཞོཏེ་ང་ཕར་སོངམ་དན་ མཁན་པོ་གིས་གསུངས་མས་ གདངས་རྐྱབ་རྗེ་གི་གཉིད་ལམ་ནང་ལུ་ཧཱ་གི་ཁྱུང་བདུད་ངའི་གི་སྦོ་ལོག་འོང་འདི་ ཏེ་ ཁྱོད་ང་ཆོས་གྲལ་མེད་པོ་ཟེར།
- དཔའོ་ཨ་ཞོཏེ་ཁྱོད་ཀྱི་ཆོས་གྲལ་ཚུག་པ་ ལོ་ནམ་ཆད་རང་དེ་མི་ཤ་ཟ་དགོཔ་པ་ཅིན་ ཐང་ཡང་ན་འོངམ་ཤོལ་ནི་ཟེར།
- དཔའོ་ཨ་ཞོཏེ་ང་ཤ་མ་ཟ་ ཤ་མི་ནི་སྦེ་སླབ་ཚར་ཡིས་ཟེར།
- དཔའོ་ཨ་ཞོཏེ་དེན་བཏུབ་པས་ ང་ནངས་པ་ལས་ང་ཁྱོད་ཀྱི་ཆོས་གྲལ་བཚུགས་གེ་ཟེར་ ཏེ་ནངས་པ་འདི་ཁྱུང་བདུད་ཀྱི་སྐུ་མཆོད་ཡོད་ཟེར།
- དཔའོ་ཨ་ཞོཏེ་ང་ཡར་ལོང་སྟེ་ཞུ་ཞུཝ་བའི་ རྐྱབ་རྗེ་གིས་མངོན་པ་མཁན་ཅིག་ནུག་ ང་བཅས་བྱག་ཁག་ཁ་ལུ་ཤ་འདི་ཟ་ནི་མེདཔ་སྦེ་འ་ནི་བཟོ་འདི་ རྐྱབ་རྗེ་རིན་པོ་ཆེ་གིས་མངོན་པ་མཁན་ཆེ་ནུག་ཟེར་ཞུ་སྟེ་ ཏེ་ད་རེས་འ་ན་གཡག་འདི་མ་འོང་མི་འདི་ བསད་མ་དགོཔ་མི་འ་ནི་ཨིན།
- དཔའོ་ཨ་ཞོཏེ་གཡག་འདི་བདའ་ཤོག་སླབ་སླབ་ཨིན། ཏེ་བདའ་འོངམ་ད་ཡར་ལམ་ཐ་རིང་ གཡག་འདི་ཡར་ཁཝ་ནང་ལུས་ ཏེ་ཨ་ཡ་ལས་ཁོ་ལྷམ་པ་པེད་ ལམ་བཅིང་ བག་དྲང་འདི་ན་ལྷོད་ལྷོད་ ད་རུང་ན་ལས་ཡར་བསྐྱལ་འདི་ ཏེ་ལས་བསག་ད་པས་ཟེར་ འ་ནི་སྦེ་བཞག་བཞགཔ་ཨིན། ཐག་འ་ནི་གུ་བཅད་ཅིག་ཟེར་ཞུ་ནི་ཨིན།
- དཔའོ་ཨ་ཞོཏེ་གཞན་ང་བཅས་རང་གི་དང་ཕུག་ལས་ རོགས་ཕ་མའི་སྐབས་ལས་རང་ ང་གིས་ནི་སླབ་མི་ཤེས་པས་ ནི་རང་ཨིན་རུང་ད་ང་བཅས་འབྲུག་ཆོས་ལྡན་གྱི་ཞིང་ཁམས་ ནང་པ་སངས་རྒྱས་ཨིན་ཟེར་སྟེ།
- དཔའོ་ཨ་ཞོཏེ་ནི་རང་ན་རྒན་ཤོས་འ་ནེ་ཅིག་འགྱུཝ་ད་ ཏེ་གཞན་ཤ་ཟ་ ཆང་འཐུང་ཟེར་ནི་ཨིན་མས་ དཔའོ་ཟེར་མི་འདི་ ནི་ཨིན་རུང་ཚེ་ནི་དང་ཕྱི་མ་གི་མནོ་འདི་ ང་རང་གིས་ཐ་བཅད་བཅདཔ་མེན།
- དཔའོ་ཨ་ཞོཏེ་ཧཱ་རྫོང་ཁག་གི་མི་སེར་ དཔོན་ཁག་དམང་གི་དང་ཐ་བཅད་དེ་ ང་བཅས་ཧཱ་གི་ཁྱུང་བདདུ་ཀྱི་བལ་གཡང་ཟེར་མི་ནི་འ་ནི་སྦེ་སླབ་སླབ་ཨིན་ཟེར་ཞུ་ནི་ཨིན།
- དཔའོ་ཨ་ཞོཏེ་ང་རང་ཡང་དཔའོ་ཟེརཝ་ད་ལུ་ ཏེ་དཔའོ་ག་དེ་སྦེ་འོང་ནི་ ཏེ་གཡག་འདི་བསད་ནི་འབདཝ་ད་ ཏེ་ཁྱུང་བདུད་ཀྱིས་ཏེ་དཔའོ་དེ་ཡང་ཡར་ང་རང་གི་ཁྱིམ་ནང་ལས་རང་བཏོན་དགོ་པས་ཟེར་ ང་རང་གི་གྲང་ཡར་ ཧཱ་སྟོད་རྒས་ཆོད་ཁ་ལས་དཔོན་སློབ་ཧཱཔ་ཟེར་བའི་ ཏེ་ཡུམ་གི་མཚན་འདི་དཔོན་སློབ་སྟག་གཛིག་ལྷམ་ཟེར་ཞུཝ་མས་ལགས།
- དཔའོ་ཨ་ཞོཏེ་དཔའོ་འདི་འ་ན་ལས་ དང་པ་རང་དཔའོ་རྒྱས་ཆོད་དུང་དཀར་གཡས་ཁྱིལ་ལས་གཞན་རི་རྟ་དཀར་མི་དཀར་ཟེར་མི་ལགས།
- དཔའོ་ཨ་ཞོརྒྱས་ཆོད་དུང་དཀར་གཡས་འཁྱིལ་ལས།། གཞན་རི་རྟ་དཀར་མི་དཀར་ཟེར།། མར་དཀར་དཔའ་ཆི་ལྟེམ།། ཆུ་པ་དཔའོའི་ཟིམ་མོ།།དཔའོ་ཉིམ་མིའི་འོད་ཟེར།། དཔའ་ཆེན་ཐུབ་པའི་རབ་ཆག། དཔའོ་དུན་གྲུབ་སྒོ་ལས།། དཔའོ་བིག་ཆི་ཚི་རིང་།། དཔའོ་རྡོ་རྫེ་སྔར་རྒྱུ།།དཔའོ་རྒྱུ་དགུ་རྫེ་ལུང་གི།
- དཔའོ་ཨ་ཞོཏེ་ལ་ལོ་ཅིག་བལྟཝ་ད་ ང་བཅས་དཔའོ་དེ་ཤ་ཟ་ནི་ཡོད་ མར་ཟ་ནི་ཡོད་ དགོ་དེ་ཡོདཔ་བཟུམ་སྦེ་ཆརཝ་མས་ ནེ་སྦེ་མེན།
- དཔའོ་ཨ་ཞོལོ་བཞི་བཅུ་བཞི་གཉིས་ཐུད་ཐུད་ཟཱོབོ་ཨིན།
- དཔའོ་ཨ་ཞོམགོན་སྡེ་ མཉམ་ས་ གཙུག་ལག་ཁང་ གང་ ཆ་མཉམ་ནང་ལུ་ལྷོད་ཅིག་ལགས།
- དཔའོ་ཨ་ཞོཏེ་ལོ་བཞི་བཅུ་བཞི་གཉིས་ལས་དཔའོ་འདི་ཕོག་ཆེ་འདི་ཐབས་རང་མེད་པ་ གཞན་གི་གཡག་ང་ས་སའི་ཧང་ཁ་ལས་ང་གིས་ཕྱི་བཏང་ཡི་ རོག་བརྟན་ཁ་ལས་གཅིག་བཏང་ཡི་ ཏེ་ན་གི་འདི་དུད་ཅིག་ ན་ཧི་ཐུད་ཐུད་ང་ཞུ་རང་མ་ནུམ།
- དཔའོ་ཨ་ཞོཏེ་ན་ཧི་ལས་རོགས་ཧཱ་རྫོང་ཁག་གཅིག་གི་ ཆ་ཉམས་ དཔའོ་ མི་སེར་པུ་ར་མཐུན་འདི་སྦེ་ཏེ་བསྟུན་གྲུས་རྐྱབ་ད་ ཏེ་འཚོ་ན་ཁ་གི་རྩབོ་བདུན་དང་ང་བསྟུན་གྲུས་རྐྱབ་ད་ཁྱུང་བདུད་ཀྱི་བཞེས་བསྐྱེ་བཞེས་ད་ཡི། ཏེ་ན་གི་འདི་ཡང་བཞེས་བསྐྱེས་བཞེས་མནོ་གི་འབད་འ་ནི་གུར་ཐ་བཅད་ཅི་ཟེར་ཞུ་ནི་ཨིན་ལགས།
- དཔའོ་ཨ་ཞོཤ་སྔར་ཤའི་ཕུད་འདི་དྲངས་ཞིམ་ཅིག་ ཏེ་ཧེམ་གྲོ་ལྷ་འདི་གསོལ་ ཏེ་ནི་ལས་ལྷ་ཞུ་དགོ་ལགས་ ཆུང་དུད་ཀྱི་གོང་བཞག་གསོལ་ནི་འདི།
- དཔའོ་ཨ་ཞོརྒྱ་ནག་དཔལ་ཞིང་ཕོ་བྲང་ལས།། གྲོ་ལྷ་ཁྱུང་བདུད་སྐུ་འཁྲུངས་དོ།། ཡབ་ཡུམ་མེད་པ་སྐུ་འཁྲུངས་མི་ཤེས།། ཡབ་འདི་སྟན་འཛིན་དཔའོ་གྲོ་ལས་ཡབ།། ཡུམ་ཚུང་སྲུད་བུར་ཁྲི་གྲོ་ལས་ཡུམ།།
- དཔའོ་ཨ་ཞོགྲོ་ལ་འཁྲུངས་པའི་ཕྱི་རུ།། གསེར་ཞིང་མེ་ཏོག་དོ་དྲ་རྒྱས།། གྲོ་ལ་འཁྲུངས་པའི་ངག་ལུ།། གནམ་མཁའ་འཇའ་དང་འོད་ཀྱི་གང་།།
- དཔའོ་ཨ་ཞོགྲོ་ལ་འཁྲུངས་པའི་ཉིན་གུང།། བར་ལས་དུས་ཚོད་ཆར་རང་འབབ།། སྲས་དཀར་ལས་མེན་པ་གྲོ་ལས་སྲས།།
- དཔའོ་ཨ་ཞོརྒྱ་ནག་རྡོ་རྫེ་ས་ཡར་ཞུ་གེ། བོད་ཁ་བ་ཅན་ལས་མར་ཞུ་གེ། རྒྱལ་པའི་ཧུ་སུ་གཉིས་ལས་ཚུར་ཞུ་གེ།
- དཔའོ་ཨ་ཞོད་རིས་ཆགས་དང་ཧུ་གིས་གཡུས་ལུ་ཆགས།། བཞུགས་པ་ཧུ་གི་རྒྱལ་པོའི་བཞུགས།། སེས་ཆུ་ཧུ་པ་རྒྱལ་པོ་དྲངས།། ཞུཔ་ཆགས་ཧུ་མོ་རྒྱལ་མོའི་སྲས།།
- དཔའོ་ཨ་ཞོཉིན་སུ་རྔ་དང་རིལ་མོའི་མཆོད་པ་བཞེས།། ནུབ་སུ་པོད་དང་མར་མེ་མཆོད་པ་བཞེས།། ད་རིས་གྲོ་ལས་རྒྱལ་པོའི་ཞལ་མཇལ་གེ།། ཆགས་པ་སོག་ཕོད་གཡུས་ལས་ཆགས།། བཞུགས་པ་སོག་ཕོད་རྒྱལ་པོའི་བཞུགས།། སིལ་ཆུ་སོག་པོའི་རྒྱལ་པོ་དྲངས།། ཞིབ་ཆ་སོག་པོའི་རྒྱལ་མོའི་སྲས།། ཉིན་སུ་རྔ་དང་རིལ་མོའི་མཆོད་པ་བཞེས།། ནུབ་སུ་པོད་དང་མར་མེའི་མཆོད་པ་བཞེས།། ད་རིས་གྲོ་ལས་རྒྱལ་པའི་ཞལ་མཇལ་གེ།
- དཔའོ་ཨ་ཞོལབ་ས་དཀར་གནག་གཉིས་ལས་མར་འབྱོན་དོ།། ལབ་ས་གནག་པོ་བསྟན་འཛིན་བཙུགས།། དར་ཆང་དཀར་པོའི་མཆོད་པ་བཞེས།།ཆགས་པ་ལྷ་ས་བསམ་མེད་ཆགས།། ཞུ་པ་པོད་ཀོར་ཡོངས་ཀྱི་བཞུགས།། སིལ་ཆུ་ཚོང་དཔོན་དམངས་ཀྱི་དྲངས།། ཞིབ་པ་ཚོང་ཁྲུག་ཁེ་ལྔ་ཚད།།
- དཔའོ་ཨ་ཞོཉིན་སུ་རྔ་དང་རིལ་མོའི་མཆོད་པ་བཞེས།། ནུབ་སུ་པོད་དང་མར་མེའི་མཆོད་པ་བཞེས།། གྲོ་ལས་རྒྱལ་པའི་ཞལ་མཇལ་གེ།།
- དཔའོ་ཨ་ཞོགྲོ་ཆས་རྟ་མགོ་གཉིས་ལས་མར་འབྱོན་དོ།། གྲོ་ཆས་ལེགས་པ་འོར་སྟག་བཙུགས།། དར་ཆུ་དཀར་པའི་མཆོད་པ་ཕུལ།། ལམ་དོང་རིག་ལ་ལས་མར་འབྱོན་དོ།། ས་བོད་པའི་བྱོ་མོ་ལྷ་རི་མཇལ།། དཔོན་འབྲུག་གི་ས་དྲུག་ལ་དགོ་མཇལ།།
- དཔའོ་ཨ་ཞོནམ་དགའ་བའི་རྟ་རི་སྤང་ལུ་ལྷོད།། རྟ་གྲུན་ལུང་གཉིས་ཀྱི་དགའ་ཚོར་གྲོན།། ལམ་གཡག་གི་ལ་ལས་མར་འབྱོན་དོ།། ཞུ་བ་གྲོགས་པོའི་བྲོ་མོའི་ཞུ།། ནོར་གནག་ལོ་གཉིས་ཀྱི་བསྟན་པ་བཙུགས།། ཨོམ་ཞོ་དར་གཉིས་ཀྱི་མཆོད་པ་བཞེས།།
- དཔའོ་ཨ་ཞོལམ་དགོངས་རྫོགས་གཉིས་ལས་མར་འབྱོན་དོ།། ཉམས་དགའ་བའི་ཕྱ་ལི་མཐོང་ལི་ལི།། བྱེམ་ལྷ་ཡ་གཉིས་ཀྱི་གཡག་དོ།། སྟེང་ཁ་སེ་ཁ་སྐདཔ་ལས་མར་འབྱོན་དོ།། ཉམས་དགའ་བའི་བྱང་ཁ་རྩེ་ལུ་ལྷོད།།
- དཔའོ་ཨ་ཞོཞུ་བ་དབང་ཕྱུག་དཔོན་གྱི་ཞུ།། སིལ་ཆུ་དབང་ཕྱུག་དཔོན་གྱི་དྲངས།། ཞུབ་ཆ་དཔའོ་དཔའ་མོའི་བཙེ།། ད་གྲི་ལག་ལས་ལེན་པའི་མཆོད་པ་བཞེས།།
- དཔའོ་ཨ་ཞོམར་ཆང་ཡང་མཐོ་དམངས་ཀྱི་དྲངས།། ཆུ་གང་ཆེ་བརྒྱད་ལས་མར་ཞུ་གེ། ནང་རྫོང་ན་བརྒྱད་ལས་ཞུ་ཆེ་གེ་ཟེར།།
- དཔའོ་ཨ་ཞོའདི་ཆིབས་གྲིལ་བཙར་དགོ་མི་འདི་ ཏེ་འ་ན་ལས་དགོངས་ཟིམ་ཀ་ཛིན་ཨོ་རྒྱན་དང་ བཀའ་གནང་པའི་གང་འ་ནི་ཁྱོད་ལྷ་ཁང་དཀརཔོ་འདི་ཕྱི་རུ་ལས་རང་དཔའ་དུམ་བཀུད་ བང་རྔ་ ཀྲིང་ཀྲི་དུང་ དུང་ཇ་གླིང་འཕུ།
- དཔའོ་ཨ་ཞོཏེ་འ་ནི་དཔའ་ཟབ་ཟེར་ དཔའ་ཟབ་འདི་དཀར་ཚོར་རྒད་འོག་ལུ་ཕོགཔ་ཨིན།
- དཔའོ་ཨ་ཞོཡར་ཆིབས་པའི་པུ་ར་ཆིབས་ཀྱི་རྒྱས་བཙར་ བང་རྔ་ཀྲིང་ཀྲི་དུང་ མར་ལས་ཡར་རང་ཏེ་ཁྱུང་བདུད་ཀྱི་ཆིབས་ཨིན་ཟུར་མི་འདི་ ཨ་ན་ལས་ ཡབ་ཀ་ཛི་ཨོ་རྒྱན་དང་འཇལ་བའི་བསྒང་ལས་ཁྱུང་བདུད་རྟ་ཧོན་པོ་ཅིག་གུར་ཆིབས་ཏེ་འདུག་ཟེར་མས་ལགས།
- དཔའོ་ཨ་ཞོཁྱུང་བདུད་ཀྱི་ཆིབས་རྟ་བསྐྱལ་དགོ་པའི་རྒྱུ་མཚན་འ་ནི་ཨིན།
- དཔའོ་ཨ་ཞོཏེ་མར་ལས་ཡར་རང་གྱལ་འདི་ ད་ད་རེས་འབདཝ་ད་ ཏེད་འ་ནེམ་ཅིག་མས་ དང་ཕུག་འབདཝ་ད་ འ་ནི་ཡིག་ཕྲིགཔ་ཟེར་ ཡབ་ཨོ་རྒཱན་རྡོ་རྗེ་གི་ཡིག་ཕྲིགཔ་རྒྱས་བཙར་དགོཔ་པས་ལགས་མར་ལས་ཡར་ ད་རེས་ཨིས་ཀུ་ལི་ཟེར་སླབ་མས་ལགས།
- དཔའོ་ཨ་ཞོའ་ནི་བང་རྔ་ ཀྲིང་ཀྲི་དུང་ཏེ་རང་ན་ལྷོད་ལྷོད་རྒྱས་བཙར་དོ་མི་འདི་ ཏེ་འ་ནི་ང་བཅས་རང་གི་འབྲུག་རྒྱལ་ཁབ་ རྫོང་ཁག་ཁེ་ཅིག་གི་ནང་ལས་ ནད་ མུགས་གེ་ དམག་ཁྲུག་ཆ་མཉམ་བཏོར་དགོ་པའི་དོན་དག་ལས།
- དཔའོ་ཨ་ཞོནི་ལས་ འ་ན་ད་ལྟོ་ང་གིས་དགྲ་ལྷ་མཆོད་མི་འདི་ འ་ནི་ལ་ལུ་གི་ཅིག་བལྟན་རྩེདམོ་བརྩེ་དོ་བཟུམ་ཅིག་ ཏེ་ལ་ལུ་ཅིག་གི་བལྟན་འ་ནི་ཤར་ ལྷོ་ ནུབ་ བྱང་གི་ཆ་མཉམ་གྱི་དགྲ་བཏུལ་བའི་ཆགས་ཚུལ་ཅི།
- དཔའོ་ཨ་ཞོའ་ནི་དགྲ་འདི་བཏུལ་ ང་བཅས་རང་འབྲུག་ཆོས་ལྡན་གྱི་ཞིང་ཁམས་ ནངས་པ་སངས་རྒྱས་ཁབ་ནི་ནང་ལས་ ཏེ་ནད་ཡང་མུགས་གེ་དེ་ཚུ་ཆ་མཉམ་ཚར་བཅད་ཚར་ལས་ མངའ་བདག་རྒྱལ་པོ་ཡབ་སྲས་ སྐུ་འཁོར་ཚུ་ ཇི་སྲིད་འཁོར་བ་མ་སྟོང་པའི་བར་དོ་ལུ་ སྐུ་ཚད་ལུ་བར་ཆད་མ་བྱུང་ནི་དོན་དག་ལས་ འབངས་མི་སེར་ཚུ་དར་ཞིང་རྒྱས་ཚུགས་པའི་དོན་དག་ལས་ འ་ནི་འབད་བརྩམ་བརྩམས་ཨིན་ཟེར་ཨིན་པས་ལགས།
- དཔའོ་ཨ་ཞོཁྱུང་བདུད་བོད་ལས་འབྱོནམ་པའི་བསྒང་ བདན་ས་འདི་འཚོལ་བ་བྱ་དཀརཔོ་དང་གནགཔོ་བཏངམ་ད་ འ་ནི་བྱ་དཀརཔོ་འདི་ཆགས་སའི་ནི་འ་མ་འབདཝ་ལས་བརྟེན་ཏེ་གི་རྒྱས་དེ་མར་ལས་བཙར་དགོཔ་པའི་ཁུངས་འདི་འ་ནི་ཨིན་མས་ལགས།
- དཔའོ་ཨ་ཞོཏེ་འ་ནི་ལམ་ལུགས་སྲོལ་ཟེར་ གོངས་མ་འ་ནི་ཁྱད་འབད་ཟེར་བངས་ཅད་བཙོང་བཙོང་མེན་པས་ལགས། ང་བཅས་རང་མི་སེར་གིས་རང་ ཨའོ་་་མར་ལས་འ་ནི་སྦེ་འོང་དེ་བ་ དཔེ་བཞགན་ད་རེས་ང་བཅས་བླམ་ཅིག་བྱོན་དེ་ ང་བཅས་རང་ཐུགས་རྗེ་བྱིན་རླབས་དགོ་པ་ཟེར་ ལམ་ཁ་ལས་ཇ་ཆང་གྲིགས་ བསང་བཏང་འབད་ནི་ཡོད་པ་སྨོ་ལགས?
- དཔའོ་ཨ་ཞོའ་ནི་བཟུམ་སྦེ་ ཏེ་ད་རེས་ང་བཅས་མར་ལས་དགོངས་ཟིམ་ འཕུ་ལས་མ་ས་ཁྱུང་བདུད་ཆ་མཉམ་བྱོན་དེས་ ང་བཅས་རང་རྒད་འོག་སོ་སོར་མི་སེར་གི་ཇ་ཆང་གྲིགསན་ང་བཅས་རང་ཞིང་ཁར་ལོ་ཐོག་ཅིག་བཏབ་རུང་ལེགས་ ནད་མུགས་གེ་དེ་ཚུ་ཆ་མཉམ་རང་ཚར་བཅད་ ང་བཅས་རང་ག་ར་ཚད་རིང་ནད་ཉུང་ཟེར་ཅུག་མནོ་བའི་དོན་དག་ལས་ རང་ས་རི་དད་པ་དང་མུས་གུས་ལས་བཅད་དེ་འ་ནེ་སྦེ་འབདཝ་མས་ཟེར་ཞུ་ནི་ལགས།
- དཔའོ་ཨ་ཞོལ་ལུ་གིས་བལ་ཡངས་མས་ཟེར་སླབ་པའི་བསྒང་ལས་ཆ་མཉམ་རང་དད་པ་སྨོད་འདི་ ད་ན་གཞོན་ཚུ་གིས་གནམ་མེད་ས་མེད་མ་ཤེསཔ་མེད་པ་ ཨ་རྒས་དང་ཨང་རྒས་ཚུ་གི་དང་ཕུག་འབདན་ཨ་ན་གཡག་འདི་ད་ལྟོ་བསད་ ད་ལྟོ་བཏངམ་ད་ ནི་ཡང་བྱིན་རླབས་ཨིན་ཟེར་ཟ་བའི།
- དཔའོ་ཨ་ཞོའ་ནི་ཏེ་ཁྱུག་བདུད་ཀྱིས་ང་བཅས་འབྲུག་རྒྱབ་ཁབ་གཅིག་གི་ཆ་མཉམ་རང་ ང་བཅས་ལུ་ནད་མུ་གེ་མེད་པའི་དོན་བདག་ལས་ མུས་གུས་བསྐྲེད་དེ་སྦེ་འོང་པའི་ཟེར་ཞུ་ནི།
- དཔའོ་ཨ་ཞོཏེ་ནིའི་ཁར་ ལྷག་པར་དུ་དུས་ཅིག་ཆ་མཉམ་རང་འོང་མི་ནི་ དུས་ཅིག་ལས་གཡག་བསད་མི་དགོ་ནི་མས་ ང་བཅས་རང་དགའ་བས་ཟེར་ ད་འབདན་ངལ་རངས་པས་ ཨ་རྒས་ ཨང་རྒས་ཆ་མཉམ་རང་འ་ནི་ཏེ་ངལ་རངས་པས་ཟེར་ འ་ནི་གིས་མུས་གུས་བཅད་དེ་འོང་ མས་ མུས་གུས་བཅད་དེ་འོངམ་མས་ཟེར་ཞུ་ནི་ལགས།
- དཔའོ་ཨ་ཞོང་དཔའོ་འཐོན་ཚརཝ་ལས་ གཉིས་སོར་ཡི་ལགས། ཏེ་འ་ནི་འདི་རང་ལོ་རྒྱས་ཏེ་ཤི་ཚརཝ་ཅིན་ ཏེ་ཨིན་ཅིག་མི་ཅིག་ཧོན་པོ་ ཁྱུང་བདུད་ཧོན་པོ་ཅིག་དགོ་པའི་ལགས།
- དཔའོ་ཨ་ཞོཏེ་སྔོན་མ་སྔོན་མ་ན་ཧཱ་རྫོང་བདག་གི་ཐུགས་རྒྱུད་མེད་པ་དམརཔོ་ཅིག་ཉོ་ཆི་ནུག ཏེ་ང་གིས་ནི་མི་བཏུབ་ཟེར་ཏེ་ཁྱུང་བདུད་ཀྱི་ཆིབ་མོ་དེ་ཧོན་པོ་ཅིག
- དཔའོ་ཨ་ཞོཏེ་དུས་ཅུད་ད་རེས་མས་ དང་ཕུག་ང་བཅས་ཨ་ལོ་གཞོནམ་དེ་ཅིག་ཁར་ ལོ་བཅུ་ཐམ་བཅུ་གཅིག་འབད་བའི་བསྒང་ ང་བཅས་རའི་སྒོ་ཁ་ལས་ངའི་མགྱོནམ་ཅིག་གི་ཁྱུག་གུ་ཚརན་ ཁྲང་ཁྲ་རང་ཁྱུང་བདུད་ཆིབ་ཟེར་བའི་བསྒང་ལས་རྒཔ་ སྤྱི་དཔོན་གཞུང་ལུ་གཉན་ཞུ་ཞུ་བར་ལས་མར་བདའ་ཡར་ཉོང་ལགས།
- དཔའོ་ཨ་ཞོཕར་ཧུང་རོལ་མརྒྱོནམ་མའི་ཆིབས་ཟེར་ བྱ་འོག་གནས་པའི་ཆིབས་པའི་ཟེར་ ཏེ་སྤུ་ར་འ་ནི་སྦེ་བདའ་ཡར་ཉོང་ལགས།
- དཔའོ་ཨ་ཞོཏེ་དུས་ཅུག་ ད་རེས་ལས་ནེ་སྦེ་མེན་ ད་གོང་མ་གིས་རོགས་ཞུ་སྦེ་ང་བཅས་རང་ག་དགའ་ས་ལས་བློ་དུ་ དཔེ་བཞག་པ་ཅིན་ ང་ལུ་རྟ་ཧོན་པོ་ཅིག་ཡོདན་ ངའི་འདི་ན་ཆིབས་སྦེ་བཞེས་གནང་ཟེར་ ཏེ་ཕུལ་མི་ཡང་ཡོད།
- དཔའོ་ཨ་ཞོཏེ་དང་ཕུག་འབད་བན་འ་ནེ་སྦེ་ཨིན་མས།
- དཔའོ་ཨ་ཞོཏེ་ད་རེས་འ་ནི་ཁྱུག་གུ་འདི་ཤི་ཤི་ ཁྱུག་གུ་ནི་དགོ་རང་དགོ་ལགས། འ་ནི་ཁྱུང་བདུད་ཀྱི་ཆིབས་རྟ་དེ་ ནི་ཨིན་ཅིག་མི་ཅིག་ཁྱུག་གུ་ནི་དགོཔ་ཨིན།
- དཔའོ་ཨ་ཞོདཔེ་བཞག་པ་ཅིན་ ད་ཅིག་ང་གིས་ཞུའི་མེན་ན་གོང་ལས་ དགོངས་གཟིམ་ཡབ་ཀ་ཛི་ཨོ་རྒྱན་རྡོ་རྗེ་ཟེར་མི་དེ་གི་ ཡབ་ཀ་ཛི་ཨོྱ་རྡོཻ་གི་སྲས་ཡབ་དགོངས་རྫོགས་སྟབས་རྒྱས་མས་ དགོངས་རྫོགས་སྟབས་རྒྱས་ཀྱི་སྲས་རྒྱལ་ཡུམ་སྐལ་བཟང་མས་ འ་ནི་ ཏེ་འ་ནི་དྲོགས་བླ་དཔོན་སྲས་དང་སྲསམོ་འོང་དགོ་མི་འདི་ ཡབ་སྟབས་རྒྱས་ཀྱི་སྲས་དང་སྲསམོ་མས་དྲོགས་བླ་དཔོན།
- དཔའོ་ཨ་ཞོའ་ནི་ང་བཅས་འབད་བ་ཅིན་ ན་གི་གི་ཨཔ་དང་ཨའི་གི་ལྷ་གསོལ་དོ་བཟུམ་ཅིག འ་ནི་རྒྱུད་ལུགས་ནི་འ་ནེ་སྦེ་འོང་དགོཔ་མས་ལགས།
- དཔའོ་ཨ་ཞོའ་ནི་ང་བཅས་ཁྱུང་བདུད་ཀྱི་ལྷ་མཆོད་རུང་སྨོ་ཞིག་ དབང་ཆེན་དཔོན་པོ་བརྟན་པའི་ཆོས་སྐྱོང་ཨིན།། མཚན་དན་བླ་མ་བརྟན་པའི་བཀའ་སྲུང་ཨིན།། གཞན་དཔའོ་ག་ཏི་ཡང་འདུག དབང་ཆེན་དཔོན་པོ་བསྟན་པའི་ལྷ་མིན་འདུག་པ་ཏེ།
- དཔའོ་ཨ་ཞོཏེ་ན་གི་འདི་འ་ནི་ཡབ་ཀ་ཛི་ཨོ་རྒྱན་གྱི་སྲས་དང་སྲསམོ་མས་ དྲོགས་བླ་དཔོན་གྱི་སྲས་དང་སྲསམོ་འབྱོན་དགོ་མི་གི་ཁུངས་དེ་འ་ནི་ཨིན་མས་ལགས། ཏེ་ཁོང་རང་གིས་མཛད་དགོ་ནི་དེ་གི་གཡག་ཡང་ཁོང་རང་ལས།
- དཔའོ་ཨ་ཞོདང་ཕུག་སྔོན་མ་སྔོན་མ་ཆུང་ཀུ་བསྒང་ གཡག་མི་སེར་ལས་བཏོན་དགོ་ལོ་ ཏེ་ནི་ལས་གོངམ་ཁོ་རང་གི་ཁོ་རང་གི་མཛད་མས་ལགས།
- དཔའོ་ཨ་ཞོཏེ་གཡག་འདི་ཁོང་དྲོགས་བླ་དཔོན་གྱི་སྲས་དང་སྲསམོ་གིས་བཏོན་དགོ་ལགས།
- དཔའོ་ཨ་ཞོའ་ནི་མས་ རྒྱུད་ལུང་དེ་འ་ནི་སྦེ་ཨིན་མས་ཟེར་ཞུ་ནི་ལགས།
- རིན་འཛིན། འ་ནིམ་ཅིག་ཨིན་པས་སྨོ་ལགས།གནམ་མེད་ས་མེད་བཀའ་དྲིན་ཆེ་ལགས་ཨ་ཞཱ།


text:
ཚིག་ཡིག་ནང་པར་རིས་གྲལ་ཐིག་ཚུ།
ཁྱོད་ཀྱིས་གྲལ་ཐིག་ཚུ་ཁྱོད་ཀྱི་ཚིག་ཡིག་ནང་ལུ་སྲོལ་སྒྲིག་གྲུ་ཟུར་ཚུ་དང་རྒྱ་ཚད་དང་ཚོས་གཞི་དེ་ལས་་ཁྱད་ཆོས་གཞན་ཚུ་དང་མཉམ་ཅིག་གཅིག་ཁར་སྡེབ།
གྲལ་ཐིག་ཁྱད་ཆོས་ཚུ་དང་ཁ་ཕྱོགས་ངེས་འཛིན་འབད་ནི་ལུ་ འོག་ལུ་ཡོད་དོ་བཟུམ་སྦེ་ གྲལ་ཐིག་པར་རིས་དངོས་པོ་ལག་ལེན་འཐབ།
༡.
ཚད་ལྡན་ཕྲ་རིང་གུ་ལུ་ འབྲི་ནིའི་ལས་འགན་སྟོན་ ངོས་དཔར་འདི་ པར་རིས་ ལག་ཆས་ཕྲ་རིང་འདི་ཁ་ཕྱེ་ནིའི་དོན་ལས་ཨེབ་གཏང་ དེ་ལས་ གྲལ་ཐིག་ ངོས་དཔར་འདི་ཨེབ་གཏང་། མའུསི་དཔག་བྱེད་འདི་ ཟུར་ཁའི་གྲལ་ཐིག་དང་གཅིག་ཁར་ ཀོརོསི་ཧེའར་བརྡ་མཚོན་ལུ་ བསྒྱར་བཅོས་འབདཝ་ཨིན།
༢.
ཁྱོད་རའི་ཡིག་ཆ་ནང་ལུ་ གྲལ་ཐིག་འདི་ག་སྟེ་འགོ་བཙུགས་དགོ་ནི་ཨིན་སར་ཨེབ་གཏང་། མའུསི་ཨེབ་རྟ་འདི་འཆང་བཞག་ཞིནམ་ལས་ ཁྱོད་ཀྱིས་གྲལ་ཐིག་འདི་ག་སྟེ་མཇུག་བསྡུ་དགོ་ནི་ཨིན་ན་ དེའི་ས་ཚིགས་ལུ་འདྲུད། ཁྱོད་ཀྱིས་སོར་ལྡེ་འདི་ཡང་འཆང་བཞག་པ་ཅིན་ ཁྱོད་ཀྱིས་ ཐད་སྙོམས་ ཀེར་ཕྲང་ དང་གསེག་ཐིག་ཅན་གྱི་གྲལ་ཐིག་ཚུ་ རྐྱངམ་ཅིག་འབྲི་ཚུགས།
༣.
གྲལ་ཐིག་འདི་ལུ་རེ་འདུན་ཡོད་པའི་ ཁ་ཕྱོགས་དང་རིང་ཚད་འདི་ཡོད་ཞིནམ་ལས་ མའུསི་ཨེབ་རྟ་འདི་འཛིན་གྲོལ་འབད། ཁྱོད་ཀྱིས་དེ་ལས་ གྲལ་ཐིག་ལེ་ཤ་འབྲི་ཚུགས། འ་ནི་ལས་འགན་འདི་ ཐར་ལྡེ་མིག་ཨེབ་ཐོག་ ཡང་ན་ སེལ་འཐུ་འབད་ ངོས་དཔར་འདི་ པར་རིས་ ཕྲ་རིང་འདི་ལས་ ཨེབ་གཏང་འབད་ཐོག་ མཇུག་བསྡུ།
༤.
སེལ་འཐུ་འབད་ ངོས་དཔར་འདི་ཨེབ་གཏང་པའི་ཤུལ་མ་ ཁྱོད་ཀྱིས་ སོར་ལྡེ་འདི་འཆང་བཞག་ཡོད་པའི་སྐབས་ གྲལ་ཐིག་རེ་རེ་བཞིན་ཨེབ་གཏང་བའི་ཐོག་ དུས་གཅིག་ལུ་ གྲལ་ཐིག་ཚུ་ཆ་མཉམ་སེལ་འཐུ་འབད་ཚུགས། འ་ནི་སྣ་མང་སེལ་འཐུ་འབད་ནི་འདི་གིས་ ཁྱོད་ལུ་ འདི་ཚུ་ཆ་མཉམ་ལུ་ མཐུན་མོང་གི་ཚོས་གཞི་ རྒྱ་ཚད་ ཡང་ན་ གཞན་མི་ཁྱད་ཆོས འགན་སྤྲོད་འབད་ནི་ལུ་ལྕོགས་ཅན་བཟོཝ་ཨིན།
-
Create a horizontal line by applying the preset Paragraph Style Horizontal Line. Click into an empty paragraph, and double-click the Horizontal Line Style in the Styles window. If the entry for horizontal lines is not visible in the list of Paragraph Styles, select "All Styles" in the lower listbox.
-
ཁྱོད་ཀྱིས་ རྩ་སྒྲིག་ - དོན་མཚས་ - མཐའ་མཚམས་ཚུ་གདམ་ཁ་བརྐྱབ་པའི་ཐོག་ལས་ རྩོམ་འབྲི་པའི་ཚིག་ཡིག་ཡིག་ཆའི་ནང་ལུ་ཡོད་མི་ དོན་མཚམས་ཅིག་ལྟག་ལུ་དང་ མཐའ་མ་ལུ་ ཡང་ན་ འོག་ལུ་འབྲི་ཚུགས།
རྩོམ་འབྲི་པའི་ནང་ལུ་རང་བཞིན་གྱིས་གྲལ་ཐིག་ཚུ་
-
ཁྱོད་ཀྱིས་ སྦྲལ་རྟགས་ཡིག་འབྲུ་གསུམ་དང་ དེ་ལས་ལྷག་སྟེ་ཡིག་དཔར་བརྐྱབ་པའི་ཐོག་ལས་ རྩོམ་འབྲི་པའི་ཚིག་ཡིག་ ཡིག་ཆ་ཅིག་ནང་ལུ་ གྲལ་ཐིག་གསརཔ་ཅིག་འགོ་བཙུགས་པ་ནི་དང་ བཙུགས་ལྡེ་ཨེབ་པ་ཅིན་ ཡིག་འབྲུ་ཚུ་རྩ་བསྐྲད་གཏངམ་ཨིནམ་དང་ ཧེ་མམ་གྱི་དོན་མཚམས་ཀྱིས་ གཤམ་གྱི་མཐའ་མཚམས་སྦེ་གྲལ་ཐིག་ཅིག་འཐོབ་ཨིན།
གྲལ་ཐིག་རྐྱང་པ་ཅིག་གསར་བསྐྲུན་འབད་ནིའིདོན་ལུ་ སྦྲལ་རྟགས་(-) གསུམ་ གཤམ་ཐིག་( _ )གསུམ་ ཡང་ན་དེ་ལྷག་སྟེ་ཡིག་དཔར་བརྐྱབ་ཞིནམ་ལས་ བཙུགས་ལུ་ཨེབ། གྲལ་ཐིག་གཉིས་གསར་བསྐྲུན་འབད་ནིའི་དོན་ལུ་ མཉམ་རྟགས་(=)གསུམ་ སྐར་རྟགས་(*)་གསུམ་ སྣ་སྒྲ་ཅན་གྱི་རྟགས་(~) གསུམ་ ཨང་རྟགས། (#) གསུམ་ ཡང་ན་ དེ་ལས་ལྷག་སྟེ་ཡིག་དཔར་བརྐྱབ་ཞིནམ་ལས་ བཙུགས་ལུ་ཨེབ།
-
རང་བཞིན་གྱིས་འབྲི་ཡོད་པའི་མཐའ་མཚམས་བྲིས་ཡོད་མི་དེ་རྨ་བསྐྲད་གཏང་ནིའི་དོན་ལུ་ རྩ་སྒྲིག་ - དོན་མཚམས་ -མཐའ་མཚམས་གདམ་ཁ་བརྐྱབ་ཞིནམ་ལས་ མཐའ་མཚམས་སེལ་འཐུ་མ་འབད།
-
རང་བཞིན་གྱི་མཐའ་མཚམས་ཚབ་མ་ཚར་གཅིག་འབད་བཤོལ་ནི་ལུ་ ཞུན་དག་ - འབད་བཤོལ་གདམ་ཁ་རྐྱབས།.
-
རང་བཞིན་གྱི་མཐའ་མཚམས་ཚུ་ལྕོགས་མིན་བཟོ་ནི་ལུ་ ལག་ཆས་ཚུ་ - རང་བཞིན་ངེས་བདེན་ - གདམ་ཁ་ཚུ་གདམ་ཁ་བརྐྱབ་ཞིནམ་དང་ མཐའ་མཚམས་ འཇུག་སྤྱོད་བསལ།.
གྲལ་ཐིག་ཚུ་དང་གཞན་མི་པར་རིས་དངོས་པོ་ ཁྱོད་ཀྱིས་ཚིག་ཡིག་ནང་བཙུགས་མི་ཚུ་ ཨེཆ་ཊི་ཨེམ་ཨེལ་ནང་ངེས་འཛིན་མ་འབད་བས་ དེ་འབད་ལས་འདི་ཚུ་ ཐད་ཀར་དུ་ ཨེཆ་ཊི་ཨེམ་ཨེལ་རྩ་སྒྲིག་ནང་ལུ་ཕྱིར་འདྲེད་མ་འབད། འདི་གི་ཚབ་ལུ་ འདི་ཚུ་ཚད་རིས་སྦེ་ཕྱིར་འདྲེན་འབད་ཡོད།
When you enter a line width, you can append a measurement unit. A zero line width results in a hairline with a width of one pixel of the output medium.


text:
༉ གསར་སྤང་རྫོང་ཁག་ནང་ སྤྱི་ཟླ་༣ པའི་ཚེས་༢༩ ལུ་ རླུང་འཚུབས་ཀྱིས་ ལོ་ཐོག་དང་ སྒོ་ནོར་སེམས་ཅན་ཚུ་ལུ་ གནོད་སྐྱོན་རྐྱབ་སྟེ་ གྱོང་རྒུད་ཕོག་མི་ སོ་ནམ་པ་ཚུ་ལུ་ དངུལ་ཀྲམ་ས་ཡ་༠.༧༦༩ དེ་ཅིག་གི་ སོན་དང་ སྒོ་ནོར་ཚུ་ རྒུད་འཐུས་སྦེ་ སྤྲོད་ཡོདཔ་ཨིན་པས།
སོ་ནམ་ལྷན་ཁག་གིས་ ཉམས་རྒུདཔ་ཚུ་ལུ་ ཚོད་བསྲེ་གི་སོན་དང་ གེ་ཟ་སོན་ཀེ་ཇི་༨༤༠ ལོག་འཛུགས་སྐྱོང་གི་དོན་ལུ་ རིན་མེད་སྟོང་པར་སྦེ་ བགོ་བཀྲམ་འབད་ནུག།
གསར་སྤང་རྫོང་ཁག་གི་ སྐྱིད་སྡུག་འགོ་དཔོན་ ཀརྨ་ཆོས་གྲགས་ཀྱིས་ སླབ་མིའི་ནང་ རླུང་འཚུབས་ཀྱིས་ གནོད་སྐྱོན་མང་ཤོས་ར་ དོག་མ་ཤིང་ཚུ་ལུ་ རྐྱབ་ཡོདཔ་ལས་ དེ་ཚུ་གི་དོན་ལུ་ ལོ་༣ ལང་མི་ དོག་མ་ལྕངམ་ཚུ་ རྒུད་འཐུས་སྦེ་ བགོ་བཀྲམ་འབད་འོང་ཟེར་ཨིན་པས།
སྤྱི་ཟླ་༣ པའི་ཚེས་༢༩ ལུ་ རླུང་འཚུབས་དང་སྦྲགས་ སེརཝ་རྐྱབ་ད་ གསར་སྤང་རྫོང་ཁག་ ཤོམ་སྤང་ཁ་དང་ དགའ་སྐྱིད་གླིང་ སེངྒེ་རྒེད་འོག་ཚུ་ནང་ ཁྱིམ་གུང་༣༦༡ གི་ ཁྱིམ་དང་ ཐོ་ལོག་ སྒོ་ནོར་ཚུ་ལུ་ གནོད་སྐྱོན་བྱུང་ཡོདཔ་ད་ རྒེད་འོག་གསུམ་ལས་ ཤོམ་སྤང་ཁ་ལུ་ གནོད་སྐྱོན་སྦོམ་ རྐྱབ་ཡོདཔ་ཨིན་པས།
རླུང་འཚུབས་ཀྱིས་ གྲོང་ཁྱིམ་༦ གི་ ཁྱིམ་ཐོག་དང་ བྱ་གསོ་སྐྱོང་ཁང་གི་ སྦ་སྒོར་༡༢ འཕྱགས་བདའ་ཡོདཔ་ད་ ཁྱིམ་གུང་༣༢༩ གི་ ལོ་ཐོག་ཚུ་ མེདཔ་བཏང་ཡོདཔ་མ་ཚད་ ཁྱིམ་གུང་༣༩ གི་ སྒོ་ནོར་ཚུ་ལུ་ གནོད་སྐྱོན་རྐྱབ་ཡོད་མི་ལས་ བྱ་༧༡༠ བསད་ཡོདཔ་མ་ཚད་ སྒོང་རྡོག་༡,༥༠༠ དཀྲུམས་བཏང་ཡོདཔ་ཨིན་པས།
རླུང་འཚུབས་ལུ་བརྟེན་ ཉམས་རྒུད་བྱུང་མི་ ཁྱིམ་གུང་༣༦༡ གི་གྲས་ལས་༡ དཀོན་མཆོག་གླིང་གཡུས་ཚན་ནང་སྡོད་མི་ ཕུལ་མ་ཡ་ཏ་མང་གི་ བཟའ་ཚང་ཨིནམ་ད་ མོ་གིས་ མོ་རའི་ར་མོ་དེ་ རླུང་འཚུབས་ཀྱི་ རྐྱེན་ངན་ནང་ ག་དེ་སྦེ་ གནོད་སྐྱོན་བྱུང་སྟེ་ ཤི་ཡོདཔ་ཨིན་ནའི་སྐོར་ སེམས་སྐྱོ་སི་སི་སྦེ་ དྲན་ཚོར་འབདཝ་ཨིན་པས།
རླུང་འཚུབས་དང་ སེརཝ་གིས་ ཁྱིམ་གུང་༢༤༩ གི་ དོག་མ་ཤིང་༨,༩༠༧ དང་ ངང་ལག་ཤིང་༣,༧༥༧ བརྡབས་བཏང་ཡོདཔ་མ་ཚད་ ཁྱིམ་གུང་༨༩ གི་ གེ་ཟ་ཞིང་ཨེ་ཀར་༦༩.༩༥ དང་ ཁྱིམ་གུང་༥༠ གི་ ཚོད་བསྲེ་རིགས་མ་འདྲཝ་ འཛུགས་སྐྱོང་འབད་སའི་ ས་ཆ་ཨེ་ཀར་༡༤.༡ དང་ ཨེ་མ་ཨེ་ཀར་༨.༥༩ མེདཔ་བཏང་ཡོདཔ་ཨིན་པས།
ད་རུང་ ཤིང་ཐོག་ལི་ཅི་དང་ ཨམ་ཅུ་ཀུ་ལི་ བལཔ་སེའུ་ མོ་དུ་ཕ་ལ་ རྒྱ་ནག་ཀོང་ཙེ་ བེ་ཏ་ལ་སོགས་པའི་ ཤིང་ཚུ་ཡང་ མེདཔ་བཏང་ནུག།
ཤོམ་སྤང་ཁ་ལས་ རྡོ་རྗེ་ལྷ་མོ་ལུ་ དོག་མ་ཤིང་༤༠༠ ཡོད་མི་ལས་༣༤ རླུང་འཚུབས་ཀྱིས་ མེདཔ་བཏང་ཡོདཔ་ད་ ད་ལས་ཕར་ འདི་བཟུམ་མའི་ རླུང་འཚུབས་དང་ གནམ་གཤིས་གནས་སྟངས་ཀྱི་ རྐྱེན་ངན་འབྱུང་མ་བཅུག་ཟེར་ སྨོན་ལམ་བཏབ་དོ་ཟེར་ མོ་གིས་ བཤདཔ་ཨིན་པས།
དེ་ལས་ དོག་མའི་ཚོང་འབྲེལ་འཐབ་མི་ཚུ་ལུ་ཡང་ དོག་མའི་གོང་ཚད་ ལེགས་ཤོམ་མི་འཐོབ་ནི་གི་ ཚ་གྱང་ལང་ཡོདཔ་ད་ དོག་མ་ཚོང་འབྲེལ་འཐབ་མི་ ཚེ་རིང་རྡོ་རྗེ་གིས་ རྒེད་འོག་༣ ལས་ དོག་མ་ཚུ་ བསྡུ་བསྒྱོམ་འབད་ཐོག་ལས་ སྤུ་ན་ཁ་དང་ དབང་འདུས་ཕོ་བྲང་ལུ་ བཀྲམ་སྤེལ་འབད་དོ་ཡོདཔ་ཨིན་པས།
གྲོང་གསེབ་མི་སེར་མང་ཤོས་ཅིག་གིས་ར་ དོག་མ་ཚུ་ མ་བཏོགཔ་ལས་ར་ ཚེ་རིང་རྡོ་རྗེ་བཟུམ་མའི་ ཚོང་པ་ཚུ་ལུ་བཙོང་སྟེ་ རིན་ཡང་ལེན་ཚར་ཡོདཔ་ཨིན་པས།
སྤྱི་ལོ་༢༠༡༥ ཟླ་༤ པའི་ཚེས་༤ ལུ་ གསར་སྤང་ལུ་ རླུང་འཚུབས་དང་གཅིག་ཁར་ སེརཝ་རྐྱབ་པའི་སྐབས་ ཁྱིམ་ཅིག་གི་ ཁྱིམ་ཐོག་འཕྱགས་བདའ་ཡོདཔ་མ་ཚད་ ཆུ་གཟར་སྒང་རྒེད་འོག་ནང་ བོའུ་ཅུང་༤ བསད་པའི་ཁར་ ཉིནམ་དག་པ་ཅིག་གི་རིང་ གློག་མེ་རྒྱུན་སྤེལ་གྱི་ དཀའ་ངལ་བྱུང་ཡོད་པའི་གནས་ཚུལ།


text:
༉ འདས་པའི་ལོ་དང་ཕྱདཔ་ད་ སྤྱི་ལོ་༢༠༡༧ དང་༢༠༡༨ ཀྱི་ ཚལ་ལུའི་ཐོན་སྐྱེད་དེ་ འབོར་ཆེ་ཏོག་ཏོ་སྦེ་ར་ མར་བབས་སོང་ཡོདཔ་ཨིན་པས།
འབྲུག་ཕྱིར་ཚོང་ཚོགས་པའི་ ཐོ་བཀོད་དང་འཁྲིལཝ་ད་ སྤྱི་ལོ་༢༠༡༧ ལུ་ འབྲུག་པའི་ཕྱིར་ཚོང་པ་ཚུ་གིས་ ཚལ་ལུ་མེ་ཊིག་ཊཱོན་༦༣༩༦.༣༨ དང་ རིན་གོང་འབད་བ་ཅིན་ ཡུ་ཨེསི་ཌོ་ལར་ས་ཡ་༢.༥ དེ་ཅིག་ ཕྱིར་ཚོང་འཐབ་ཚུགས་ནུག།
ལོ་ངོ་བཅུ་ཕྲག་༡ གི་ནང་འཁོད་ལུ་ འབྲུག་ལས་ ཚལ་ལུ་ཕྱིར་ཚོང་འཐབ་ཡོད་མི་ལས་ སྤྱི་ལོ་༢༠༡༥ ལུ་ ཚལ་ལུ་མེ་ཊིག་ཊཱོན་༤༥༣༥.༣༥ ཕྱིར་ཚོང་འཐབ་མི་དེ་ ཉུང་ཤོས་ཨིནམ་ད་ དེ་གི་ཤུལ་ལས་ ཉུང་ཤོས་དེ་ར་ ན་ཧིང་ཨིན་པས།
སྤྱི་ལོ་༢༠༡༦ ལས་༢༠༡༧ གྱི་ ལོ་དེ་ནང་ འབྲུག་ལས་ བང་ལ་དེཤི་ལུ་ ཚལ་ལུ་མེ་ཊིག་ཊཱོན་༢༣,༤༨༢ ཕྱིར་ཚོང་འཐབ་ཡོདཔ་ལས་ དེ་གིས་ འོང་འབབ་ཡུ་ཨེསི་ཌོ་ལར་ས་ཡ་༡༠.༡༤ བཟོ་ཚུགས་ནུག།
རྒྱལ་ཁབ་ནང་ ཚལ་ལུ་གི་མཛོད་ཁང་ སྦོམ་ཤོས་ཅིག་ཨིན་མི་དེ་ ཕུན་ཚོགས་གླིང་ཨ་མོ་ཆུ་གི་ མཐའམ་བདའ་སྟེ་ཨིནམ་ད་ དེ་ནང་གི་ འབྲུག་པའི་ཕྱིར་ཚོང་པ་ཚུ་གིས་ ཚལ་ལུ་མེ་ཊིག་ཊཱན་༢༠༨༥.༡༥ རྐྱངམ་ཅིག་ཕྱིར་ཚོང་འཐབ་ཚུགས་ཏེ་ཡོདཔ་ད་ དེ་གིས་ འོང་འབབ་ཡུ་ཨེསི་ཌོ་ལར་༩༧༣,༡༩༧ བཟོ་ནུག།
དུས་ཅི་ ཕྱིར་ཚོང་འཐབ་ནི་དེ་ཡང་ ཉིན་གྲངས་༡༠གྱིས་ ཕྱིས་ཏེ་ཡོདཔ་ད་ ཨ་མོ་ཆུ་གི་མཛོད་ཁང་དེ་ནང་ ཕྱིར་ཚོང་པ་༧ རྐྱངམ་ཅིག་ཡོདཔ་ཨིན་པས།
སྤྱི་ལོ་༢༠༡༧ སྤྱི་ཟླ་༡༢ པའི་ ཟླ་ཕྱེད་དེ་ཅིག་ལས་ ཨ་མོ་ཆུ་གི་ ཚལ་ལུ་བཞག་སའི་ མཛོད་ཁང་དེ་ནང་ ཚལ་ལུ་འོང་ཐངས་ལྟ་བའི་བསྒང་ལས་ ལོ་ཐོག་ལེགས་ཤོམ་མེདཔ་སྦེ་ ཧ་གོ་ནུག།
ཨ་མོ་ཆུ་ལུ་ ཚལ་ལུ་ཕྱིར་ཚོང་པ་༧ ཡོད་མི་ནང་ལས་ འབྲུག་ཕུན་སུམ་ཕྱིར་ཚོང་པ་དང་ ཨིམ་པོཊ་ཧའུསི་ གིས་ ཚལ་ལུ་མེ་ཊིག་ཊཱོན་༨༤༡.༤༡ ཕྱིར་ཚོང་འཐབ་ཚུགས་མི་དེ་ མཐོ་ཤོས་ཨིནམ་ད་ དེ་གི་ཤུལ་ལུ་ དཔལ་གླིང་ཕྱིར་ཚོང་པ་གིས་ ཚལ་ལུ་མེ་ཊིག་ཊཱོན་༤༧༨.༠༩ ཕྱིར་ཚོང་འཐབ་ཚུགས་ནུག།
དཔལ་ལྡན་ཕྱིར་ཚོང་པ་གིས་ ཚལ་ལུ་མེ་ཊིག་ཊཱོན་༤༤༣.༦༥ ཕྱིར་ཚོང་འཐབ་ཡོདཔ་ད་ མ་ནུ་ཕྱིར་ཚོང་པ་གིས་ ཚལ་ལུ་མེ་ཊིག་ཊཱན་༥༦ ཕྱིར་ཚོང་འཐབ་མི་དེ་ ཉུང་ཤོས་ཨིན་པའི་གནས་ཚུལ།
ཡེ་ཤེས་སྒྲོལ་མ།


text:
༉ བློན་ཆེན་ཌོག་ཊར་ བློ་གྲོས་ཚེ་རིང་གིས་ སྤྱི་ཟླ་༩ པའི་ཚེས་༡༩ ལུ་ ཕུན་ཚོགས་གླིང་གི་ རྐང་འགྲུལཔ་ཐོན་འཛུལ་ས་ཁོངས་ སྒོ་འབྱེད་འབད་ཡོདཔ་བཞིན་དུ་ བློན་ཆེན་གྱིས་ བཤད་མིའི་ནང་ ཚེས་༢༣ ལས་འགོ་བཙུགས་ རྐང་འགྲུལཔ་ཐོན་འཛུལ་ས་ཁོངས་ནང་ ཕྱི་མི་ནང་སྐྱོད་ཀྱི་ བཅའ་ཡིག་དང་ སྒྲིག་གཞི་དང་འཁྲིལ་ ལག་ལེན་འཐབ་ནི་ཨིནམ་ལས་ ལམ་ལུགས་དེ་ ད་རེས་ནངས་པར་ གསརཔ་བཟོ་བཟོཝ་མེན་ཟེར་ཨིན་པས།
ཁོ་གིས་འབད་བ་ཅིན་ ཧེ་མ་ལས་ཡོད་པའི་ བཅའ་ཡིག་དེ་ ཡར་དྲག་བཏང་ཐོག་ལས་ ཁྱད་རིག་དང་ལྡནམ་སྦེ་ བཟོ་བཟོཝ་མ་གཏོགས་ ལམ་ལུགས་གསརཔ་མེན་ཟེར་ཨིནམ་ད་ ད་རེས་ ལག་ལེན་འཐབ་པའི་སྐབས་ སྟབས་མ་བདེཝ་ བྱུང་སྲིད་ནི་ཨིན་རུང་ དེ་གིས་ རྒྱལ་ཁབ་དང་ ཕུན་ཚོགས་གླིང་གི་ཁྲོམ་ཚོགས་ལུ་ ཁེ་ཕན་དང་ མ་འོངས་པ་ལུ་ ལྷན་ཐབས་སྦོམ་ར་ འབྱུང་ཚུགས་ཟེར་ཨིན་པས།
བློན་ཆེན་གྱིས་ རྒྱ་གར་གཞུང་དང་ མི་སྡེ་ གཞུང་ཚབ་ ཨིམ་ཊཱཊ་ དེ་ལས་ དཱན་ཌག་ལས་འགུལ་གྱིས་ ལོ་༢ ཀྱི་རིང་ རྒྱབ་སྐྱོར་དང་ ངོས་ལེན་འབད་མི་ལུ་ བཀྲིན་དགའ་ཚོར་ཡོད་ལུགས་ བཤད་ཡོདཔ་ཨིན་པས།
མི་དབང་མངའ་བདག་རིན་པོ་ཆེ་མཆོག་གིས་ ཀོ་བིཌ་-༡༩ ཐོན་མི་ལུ་བརྟེན་ འབྲུག་རྒྱལ་ཁབ་དེ་ མདུན་ལམ་གསརཔ་ཅིག་ནང་འཛུལ་ཡོདཔ་ལས་ རྒྱལ་ཁབ་ཀྱིས་ ཀོ་བིཌ་-༡༩ ལུ་ གདོང་ལེན་འབདཝ་མ་ཚད་ དུས་ཚོད་ཀྱི་ཁྱད་པར་ཡོདཔ་མ་གཏོགས་ ནད་ཡམས་གསརཔ་གི་དོན་ལུ་ཡང་ གྲ་སྒྲིག་འབད་ཚུགས་ཅི་ཟེར་ཨིན་པས།
བློན་ཆེན་གྱིས་ ད་རེས་ ཀོ་བིཌ་-༡༩ དེ་ མཐར་འཁྱོལ་ཅན་ཅིག་སྦེ་ གདོང་ལེན་འབད་ཚུགསཔ་ལས་ འབྲུག་རྒྱལ་ཁབ་དེ་ མིག་དཔེ་བཟང་པོ་ཅིག་ལུ་གྱུར་ཡོདཔ་ད་ རྫོང་ཁག་གཞན་ཚུ་ནང་ ཞི་བདེའི་ཐོག་ལུ་ སྡོད་ཚུགས་མི་ཚུ་དེ་ གཙོ་བོ་ར་ ཕུན་ཚོགས་གླིང་ལུ་ སྡོད་མི་ཚུ་གིས་ རྩ་འགེངས་མི་ལུ་བརྟེན་ཨིནམ་ལས་ བཀྲིན་དགའ་ཚོར་ཡོད་ཟེར་ཨིན་པས།
ས་མཚམས་ཁྲོམ་ཁར་ རྐང་འགྲུལཔ་ཐོན་འཛུལ་ས་ཁོངས་ སྒྲིང་སྒྲི་བཟོ་མི་ལུ་ ས་གནས་ཀྱི་ མི་སེར་ཚུ་གི་ ཁ་ཐུག་ལས་ ངོས་ལེན་སྦོམ་ཡོདཔ་མ་ཚད་ དེ་གིས་ བསྒྱུར་བཅོས་ཡང་ འགྱོ་ཚུགས་ཟེར་ཨིན་པས།
འབྲུག་པའི་ཆོག་ཐམ་གུ་ ཚོང་རྐྱབ་སྡོད་མི་ རྒྱ་གར་གྱི་ མི་ཁུངས་ཅིག་གིས་ སླབ་མིའི་ནང་ ཐོན་འཛུལ་ས་ཁོངས་ཀྱིས་ ཇའི་སྒང་དང་ ཕུན་ཚོགས་གླིང་གི་ མི་སེར་༢ པོ་ཆ་ར་ལུ་ ཉེན་སྲུང་འབད་ཚུགས་པའི་ཁར་ ཧེ་མ་འབད་བ་ཅིན་ ཇའི་སྒང་གི་ མི་ཚུ་གིས་ ཁྲིམས་འགལ་གྱི་བྱ་ལས་འཐབ་སྟེ་ ཕུན་ཚོགས་གླིང་ལུ་ གཡིབ་སྡོདཔ་མས་ཟེར་ཨིན་པས།
ད་ལས་ཕར་ ཧེ་མ་བཟུམ་སྦེ་ ག་ལྷོད་འབད་མི་ཚུགས་ནི་ཨིནམ་ད་ ནག་དངུལ་དང་འབྲེལ་བའི་ དཀའ་ངལ་དང་ ས་མཚམས་ཁྲོམ་ཁར་ ཁྲིམས་འགལ་ཐོག་ རུ་པི་ཉོ་སྒྲུབ་ཀྱི་ གནད་དོན་ཚུ་སེལ་ཏེ་ ད་ལས་ཕར་ དངུལ་ཀྲམ་གྱི་ གནས་གོང་ཐོབ་ཚུགས་ཟེར་ཨིན་པས།
ཕུན་ཚོགས་གླིང་ལུ་སྡོད་མི་ རྣམ་རྒྱལ་གྱིས་ སླབ་མིའི་ནང་ རྐང་འགྲུལཔ་ཐོན་འཛུལ་ས་ཁོངས་དེ་ ཕན་ཐོགས་ཅན་ཅིག་ཨིནམ་ད་ ལམ་ལུགས་དེ་ གསརཔ་མེན་པའི་ཁར་ བཅའ་ཡིག་ལག་ལེན་གྱི་དོན་ལུ་ འབྲེལ་ཡོད་ལས་སྡེ་ཚུ་གིས་ རྩ་འགེངས་དགོ་ཟེར་ཨིན་པས།
མ་གཞི་ རྐང་འགྲུལཔ་ཐོན་འཛུལ་ས་ཁོངས་ཀྱིས་ མི་སྡེ་དཔལ་འབྱོར་ལུ་ བསྒྱུར་བཅོས་སྦོམ་འབག་ཚུགས་ནི་དང་ འབྲུག་མི་ལ་ལོ་ཅིག་གིས་ ཁྲལ་མེད་དངུལ་ཀྲམ་༣,༠༠༠ ཚུན་གྱི་ ཉོ་ཚོང་རྐྱབ་པར་ ས་མཚམས་ཕྱི་ཁར་ འགྱོ་ནིའི་གོ་སྐབས་ཡོདཔ་ལས་ དེ་གིས་ ཇའི་སྒང་གི་ཚོང་པ་ཚུ་ལུ་ཡང་ ལྷན་ཐབས་འབྱུང་ཚུགས་ཟེར་ཨིན་པས།
ལམ་ལུགས་གསརཔ།
སྤྱི་ཟླ་༩ པའི་ཚེས་༢༣ ལས་ ས་མཚམས་འཛིན་སྐྱོང་དང་ ཚད་འཛིན་ལམ་ལུགས་ དེ་ལས་ དགོས་མཁོ་དང་འཁྲིལ་ཏེ་ རྐང་འགྲུལཔ་ཐོན་འཛུལ་ས་ཁོངས་ནང་ ཕྱི་མི་དང་ འབྲུག་མི་ག་ར་ ཡིག་ཆ་ཚུ་ ཞིབ་དཔྱད་འབད་ནི་ཨིན་པས།
རྒྱ་གར་གྱི་མི་ཚུ་ རང་སོའི་ངོས་འཛིན་ཡིག་ཆ་ངོ་སྤྲོད་ལག་ཁྱེར་ ཡང་ཅིན་ ཚོགས་རྒྱན་འདྲ་པར་གསལ་སྟོན་དང་ ཕྱི་མི་ནང་སྐྱོད་ སྒྲིག་རིམ་མཇུག་བསྡུ་བའི་ཤུལ་ལས་ ཕུན་ཚོགས་གླིང་ལུ་ འོང་བཅུག་ནི་ཨིན་པས།
ཁོང་ཆ་ཁྱབ་ཡང་ རིན་ཆེན་སྡིངས་ལྷ་ཁང་ཚུན་ ལྟ་སྐོར་འབད་ཆོག་ནི་ཨིན་རུང་ གལ་སྲིད་ དེ་ལས་བརྒལ་འགྱོ་བ་ཅིན་ ཡུན་བརྟན་གོང་འཕེལ་གྱི་འཐུས་ བྱིན་དགོ་པའི་ཁར་ ལུང་ཕྱོགས་ཕྱི་མི་ནང་སྐྱོད་ཡིག་ཚང་ལས་ ཆོག་ཐམ་ ཡང་ཅིན་ གནང་བ་ལེན་དགོཔ་ཨིན་པས།
སྐབས་ཐོབ་ཀྱི་ ལྟ་སྐོརཔ་ཚུ་ ཕུན་ཚོགས་གླིང་ལུ་ ཞག་སྡོད་པ་ཅིན་ ཡུན་བརྟན་གོང་འཕེལ་གྱི་འཐུས་ སྤྲོད་དགོ་པའི་ཁར་ རྒྱ་གར་གྱི་ སྣུམ་འཁོར་ཚུ་ ངོས་འཛིན་འབད་བའི་ ས་ཁོངས་ནང་ འཐུས་མ་ཕོགཔ་སྦེ་ འགྱོ་ཆོག་ནི་ཨིན་པས།
གལ་སྲིད་ སྣུམ་འཁོར་ཚུ་ ངོས་འཛིན་འབད་བའི་ ས་ཁོངས་ལས་ བརྒལ་ཏེ་འགྱོ་བ་ཅིན་ ཉིན་བསྟར་ དངུལ་ཀྲམ་༤,༥༠༠ རེ་ སྤྲོད་དགོཔ་ཨིན་པས།
ས་མཚམས་ཕྱི་ཁའི་ ཉིན་བསྟར་ལཱ་འབད་མི་ ལས་མི་ཚུ་ཡང་ ཕུན་ཚོགས་གླིང་དང་ ས་མཚམས་ཁྲོམ་གཞན་ཚུ་ནང་ ཡུན་བརྟན་གོང་འཕེལ་གྱི་འཐུས་ མ་ཕོགཔ་སྦེ་ ལཱ་འབད་ཆོག་ནི་ཨིན་པས།
ཨིན་རུང་ ལས་མི་ཚུ་གིས་ ལས་མི་ལས་ཁུངས་ལས་ ཉིན་བསྟར་གྱི་ ལས་མི་སྦེ་ ལཱ་འབད་ཆོག་པའི་ གནང་བ་ལེན་དགོཔ་ད་ ཕྱི་མི་ལས་མི་ཚུ་ ཀོ་བིཌ་-༡༩ གི་ ནད་བཀག་སྨན་ཁབ་ ཐུན་ཚད་༢ པ་བཙུགས་ཡོད་པའི་ ངེས་བརྟན་བཟོ་དགོཔ་ཨིན་པས།
འཛུལ་བཞུགས་དེ་ དྲོ་པ་ཆུ་ཚོད་༦ ལས་ ནུབ་མོ་ཆུ་ཚོད་༡༡ ཚུན་ བཞག་ནི་ཨིནམ་ད་ ཉིན་བསྟར་གྱི་ ལས་མི་ཚུ་ ཕུན་ཚོགས་གླིང་ལུ་ ཞག་སྡོད་མ་ཆོགཔ་སྦེ་ ལཱ་བྱིན་མི་གིས་ ངེས་བརྟན་བཟོ་དགོཔ་ཨིན་རུང་ ཚུལ་མཐུན་མ་འབད་བ་ཅིན་ འབྲེལ་ཡོད་༢ ཆ་ར་ལུ་ ཕྱི་མི་ནང་སྐྱོད་བཅའ་ཡིག་དང་ སྒྲིག་གཞི་དང་འཁྲིལ་ ཉེས་བྱ་བཀལ་ནི་ཨིན་པས།
རྒྱལ་ཁབ་ནང་འཛུལ་མི་ རྒྱུན་འགྲུལ་འཐབ་མི་ཚུ་ ཀོ་བིཌ་-༡༩ གི་ བརྟག་དཔྱད་འབད་མི་དགོ་ནི་ཨིན་རུང་ ཀོ་བིཌ་-༡༩ གི་ ནད་འབུབ་གསརཔ་ འཛིན་སྐྱོང་འབད་ནིའི་དོན་ལུ་ འབྲུག་ལུ་འཛུལ་མི་ སྐྱེས་ལོ་༡༢ ཡན་ཆད་འབད་མི་ ཚུ་ འཛུལ་སྒོ་དང་ ལཱ་གི་ས་ཁོངས་ནང་ ག་ཚུད་ཐོག་ ཨར་ཊི་-པི་སི་ཨར་གྱི་ བརྟག་དཔྱད་འབད་དགོཔ་ཨིན་པས།
ཨར་ཊི་-པི་སི་ཨར་གྱི་ བརྟག་དཔྱད་དེ་ཡང་ རིན་མེད་སྟོང་པ་སྦེ་ བྱིན་ནི་ཨིནམ་ད་ གལ་སྲིད་ བརྟག་དཔྱད་འབད་བའི་སྐབས་ ནད་འབུབ་ཡོདཔ་སྦེ་ བདའ་ཟུན་པ་ཅིན་ ཉིན་གྲངས་༥ འི་རིང་ ཟུར་བཞག་ནང་ སྡོད་དགོཔ་ཨིན་པས།
རྐང་འགྲུལཔ་ཐོན་འཛུལ་ས་ཁོངས།
རྒྱལ་སྤྱི་གནས་ཚད་ཀྱི་ རྐང་འགྲུལཔ་ཐོན་འཛུལ་ས་ཁོངས་དེ་ གཞུང་གིས་ དངུལ་ཀྲམ་ས་ཡ་༡༨༣ བཏང་ཐོག་ལས་ རྐྱབ་ཡོདཔ་ད་ ས་ཁོངས་ནང་ རྒྱུན་འགྲུལ་འཐབ་མི་ཚུ་ལུ་ དེང་སང་གི་ མཐུན་རྐྱེན་ཚུ་ སྤྱོད་ཚུགས་ནི་ཨིན་པས།
ས་ཁོངས་ནང་ མཐུན་རྐྱེན་གཞན་ རླུང་འཛུལ་དང་ ལོགས་སུ་སྦེ་ མི་སྡོད་ས་ གསང་སྤྱོད་ ལྟ་བཤལཔ་ཚུ་གི་དོན་ལུ་ ཉོགས་མེད་འབྲེལ་སྟེགས་ལ་སོགས་པ་ཚུ་ བཙུགས་ཏེ་ཡོདཔ་ད་ སྤྱིར་བཏང་ ཐོན་འཛུལ་ས་ཁོངས་ནང་ ཕྱི་མི་ནང་སྐྱོད་ཉོགས་མེད་ འབྲེལ་སྟེགས་ཡང་ ལངམ་སྦེ་ར་བཙུགས་ཏེ་ ཡོད་པའི་གནས་ཚུལ།
ཨོ་རྒྱན་རྡོ་རྗེ།